SunOnline: #VAAHAKA: Ajalu - Part-11\nމުޙައްމަދު ޤާސިމް 11 Jul 2019, 11:22\nމަޑު ދުވެއްޔެއްގައި ގެންގޮސް އޮޑި ފާލަމާ ކައިރިކޮށްފިއެވެ. ފާލަމުގައި ވާ އައްސާނިމުނުއިރު، އެތަނަށް އިތުރު ދެ މީހަކު އަތުވެއްޖެއެވެ. އެއީ ކުލައާއި އިސްކޮޅުގެ ގޮތުން ދިވެހިންނާ ދާދި އެއްކަހަލަ ބަޔެކެވެ. ބޮޑަށް ވައްތަރީ އިންޑިޔާ ބަޔަކާއެވެ.\nއޮޑި އަޅައި ނިމުމާއެކު، އޮޑީގައި ތިބި މީހުންނަށް، އަތުގެ އިޝާރާތުން އެ މީހުން އެންގީ، ފާލަންމައްޗަށް ފޭބުމަށެވެ. އެ މީހުންގެ މޫނުމަތިން ފެންނަނީ ހިތްހެޔޮކަމެވެ. ގާތްކަމެވެ. މަކަރުވެރިކަމާއި އޮޅުވާލުމުގެ އެއްވެސް ސިފައެއް ނުފެނެއެވެ. އެހެންކަމުން އޮޑީގައި ތިބި އެންމެންނަށް ފެނުނީ، އެ މީހުންގެ އެ އެދުމަށް ކިޔަމަންވާށެވެ. ރަނގަޅު ގޮތެއް މެދުވެރި ވެދާނޭ ކަމަށް ބަލާފައެވެ.\nއެ މީހުންގެ ތުންފަތްމައްޗަށް ވެރިވެފައިވާ ހިނިތުންވުމުގެ އަސަރު ފެނިފައި، އާދަނާއަށް ވެސް ކޮންމެވެސް ވަރެއްގެ ހަމަޖެހުމެއް ލިބިއްޖެއެވެ. ފެނުނު ހުވަފެނާ ގުޅިގެން ހިތަށް ވެރިވި ނުތަވަސްކަމަށް، ލުޔެއް ލިބުނުކަމުގެ އިހުސާސް ކުރެވިއްޖެއެވެ. އޭރު ހިތުގައި ހައިޖާނު އުފެއްދި ވަސްވާސްތަކަކީ، ޝައިޠާނާގެ ފުށުން ކުރިމަތިވި ތުރާލެއް ކަމުގައި އަމިއްލަ ނަފުސަށް ވިސްނައިދޭން ފަށައިފިއެވެ.\nފަހަރަކު މީހަކު ފާލަންމައްޗަށް ފައިބަމުން ގޮސް، އެންމެން އޮޑިން ފައިބައިފިއެވެ. ފާލަން މަތީގައި ތިބި ތިން މީހުން، އޮޑިން ފޭބި އެގާރަ މީހުންނަށް މަރުހަބާ ކީ، އުފާވެރިކަމާއި ހިތްހެޔޮކަމާ އެކުގައެވެ. އެންމެންނާ ސަލާންގަލާން ކުރުމަށްފަހު، އެ މީހުން ގޮވައިގެން އެއްގަމަށް އެރުމަށް ޓަކައި ހިނގައިގެންފިއެވެ. އޮޑިން ފޭބި މީހުން، އެ ތިން މީހުންގެ ފަހަތުން ކިޔަމަންތެރިކަމާއެކު ގޮސް ފާލަން ފަސްދީ އެއްމަށް އަރައިފިއެވެ.\nރަށުތެރެއަށް އަރައި، ހިނގައި ގަންނާން ޖެހުނީ އަޑިގުޑަން ގިނަ މަގަކުންނެވެ. އެ މަގުގެ އެކި ހިސާބުގައި، ބިންހިމަ ފާޑުގެ ވިނައެއް ހެދިފައި ހުއްޓެވެ. މަގުގެ ދެފަރާތުގައި ތަފާތު ވައްތަރުގެ ގަސްގަހާގެއްސާއި ވިނަގަސްތައް ހެދިފައި ހުއްޓެވެ. ކޮންމެވެސް ވަރަކަށް ރުއް ވެސް ހުއްޓެވެ. އެހެންނަމަވެސް ވާ، މާ ބޮލެއް ނޫނެވެ. ވަކި ހިސާބަކަށް ދިޔަތަނާ ގެއެއް ފެނިއްޖެއެވެ. އެ މީހުން ގޮވައިގެން، އެ ތިން މީހުން ދިޔައީ އެ ގެއަށެވެ.\nއެއީ ބޮޑު ގެއެކެވެ. ހުދުކުލަ ލާފައި ހުރި ނަމަވެސް ފާރުތައް ހުރީ ކުލަފައިބާ ހަޑިވެފައެވެ. ފާރުގެ ބައެއް ދިމަދިމާގައި ރެނދުލާފައި ވެސް ހުއްޓެވެ. ހަތަރު ފުރާޅަށް ހިޔާކޮށްފައިވާ އެ ގޭގެ ފުރާޅުގައި ޖަހާފައި ހުރީ އީޓެވެ. ދުވަސްވުމުގެ ސަބަބުން އީޓުތަކުގައި ހުރީ ކޮންމެވެސް ވަރަކަށް ފެހިޖަހާފައެވެ. ގޯތީގައި އޮތް ހުސްތަނުގައި ތަފާތު ވައްތަރުގެ މާގަސްތައް އިންދާފައި ހުއްޓެވެ. އެހެންނަމަވެސް އެއިން އެއްވެސް ގަހެއްގެ ސިއްހަތު މާރަނގަޅެއް ނޫނެވެ. ހައްދަން މާ ބޮޑު މަސައްކަތެއް ކުރާކަމަކަށް ވެސް ނުފެނެއެވެ.\nއެ ގޭގެ ބޮޑުކޮޓަރިން އޮފީހެއްގެ ސިފަ ފެނެއެވެ. ބާވެފައި ހުރި ލަކުޑި މޭޒަކާއި ދެތިން ގޮނޑި ހުއްޓެވެ. މޭޒުމަތީގައި ދެތިން ހަތަރު ފޮތަކާއި ފައިލެއް އޮތެވެ. އެ ތަނުގެ އެތެރެއިން ފެންނާން އޮތް ސަރައްކާލީގެ ދެ ފަރާތުގައި ހުރީ ކޮޓަރިބަރިއެވެ. ފަރާތެއްގައި ތިން ކޮޓަރި ހުރިކަމަށް ލަފާކުރެވެއެވެ.\nއެ ގެއަށް ވަނުމާއެކު އިތުރު ހަ މީހަކާ ބައްދަލުވެއްޖެއެވެ. އެ މީހުން ވާހަކަ ދައްކަން ފެށީ ހިންދީ ބަހުންނެވެ. އޮޑިން ފޭބި އެއްވެސް މީހަކަށް ހިންދީ ބަހެއް ނޭނގެއެވެ. އެހެންކަމުން އަތުގެ ހަރަކާތުންނާއި އެހެނިހެން ގޮތް ގޮތުން، ތަފާތު ސުވާލުތައް އެ މީހުން ކުރަމުން ގެންދިޔައެވެ. ކޮން ގައުމެއްގެ ބައެއްތޯއާއި މި ރަށަށް އައީ ކީއްކުރަންތޯއާއި މި ކަހަލަ ސުވާލުތަކެވެ.\nއަހުމަދުދީދީ އިސްވެ ހުރެ، އެ މީހުންގެ ސުވާލުތަކަށް އިޝާރާތާއި ހަރަކާތުން، ޖަވާބު ދެވޭތޯ މަސައްކަތް ކުރިއެވެ. އެއީ ދިވެހިރާއްޖޭގެ ބަޔަކުކަމާއި ބެހިގެން މިހައި ހިސާބަށް އާދެވުނީ ކަމަށް ބުނެދިނެވެ.\nއެ މީހުންގެ ވާހަކަތަކުން އެނގުނީ، މިއީ ތިބެން މާ ރައްކާތެރި ސަރަހައްދެއް ނޫންކަމެވެ. މި ރަށާ މާ ދުރުނޫން ހިސާބެއްގައި، ޖަޕާނު ސިފައިންގެ ބާރުގެ ދަށުގައި އޮތް ރަށެއް އޮތްކަމެވެ. އެރަށަށް ދެވިއްޖެ ނަމަ، ސަލާމަތެއް ނުވާނޭކަމެވެ. އެއްވެސް ރަޙުމެއް ނެތި، އެންމެންގެ ގަޔަށް ބަޑިޖަހައި މަރައިލާނޭކަމެވެ. އެހެންކަމުން އެ ރަށަށް ނުދިޔުމަށް އެ މީހުން ވަރަށް ބޮޑަށް ބާރުއަޅައި ވާހަކަދެއްކިއެވެ.\nއެ މީހުންގެ ވާހަކައިން އެނގުނު ގޮތުން، އެ މީހުންނަކީ އިންޑިޔާ ބަޔެކެވެ. މި ރަށަކީ ވަރަށް ގިނައިން ވެލާ އަރާ ރަށަކަށްވާތީ، އެ މީހުންގެ މަސައްކަތަކީ، މި ރަށަށް އަރާ ވެލާ ހިފައިގެން އޭގެ މަސް ވިއްކުމެވެ. ދެވަނަ ބޮނޑުހަނގުރާމައިގެ ކުރިން މި ރަށަކީ، އިންޑިޔާގެ ބެލުމުގެ ދަށުގައި އޮތް ރަށެކެވެ. އޭރުވެސް އެ މީހުން މި ރަށުގައި ކުރަނީ ހަމަ އެ މަސައްކަތެވެ. މިއަދު މި ރަށަކީ ވެސް ޖަޕާނުންގެ އަތްދަށުގައި އޮތް ރަށެކެވެ. އެހެންނަމަވެސް ޖަޕާނުން އެ މީހުންނަކަށް އެއްވެސް ގެއްލުމެއް ނުދެއެވެ. އެ މީހުންގެ މަސައްކަތުގައި އެ މީހުން ބޭތިއްބީއެވެ.\nއެ މީހުންގެ ވާހަކަތަކުން އިތުރަށް އެނގުނީ، އެއީ އިއްތިހާދީންނާ އެއްކޮޅަށް ތިބި ބަޔެއް ކަމެވެ. ޖަޕާނު މީހުންނާ އެއްވެސް ގުޅުމެއް އޮތް ބަޔެއް ނޫންކަމެވެ. އެހެންކަމުން އެ މީހުންގެ ކިބައިން އެއްވެސް ކަހަލަ ނުރައްކަލެއް ނާންނާނޭކަން ޔަގީނެވެ. މި ޔަޤީންކަން ލިބުމުން، ދޯނީގެ އެންމެންނަށް ވެސް ލިބުނީ ވަރަށް ބޮޑު ހިތްހަމަޖެހުމެކެވެ.\nއެކި ކަންކަމާ ބެހޭގޮތުން، އެނގުނު ގޮތަކަށް ވާހަކަ ދެއްކުމަށްފަހު، އެ މީހުން އެދުނީ އެ މީހުންނާއެކު އޮޑިއަށް ދިޔުމަށެވެ. އެހެންކަމުން އެ ނުވަ މީހުންނާއެކު، އަނެއްކާވެސް ދިޔައީ އަތިރިމައްޗަށެވެ. އޭގެތެރެއިން ތިން މީހަކު އޮޑިއަށް އެރިއެވެ. އެ މީހުން އެދުނީ ސަމުގާ ދެއްކުމަށެވެ. އަހުމަދުދީދީ އެ މީހުންނަށް ސަމުގާ ދެއްކުމުން، އިންޑިޔާއަށް ދާނޭ މިސްރާބު އެ މީހުން ސަމުގާއިން ފާހަގަކޮށްދިނެވެ. އެހެން މިސްރާބަކަށް ދަތުރު ނުކުރުމަށް، ވަރަށް ބޮޑަށް އިލްތިމާސްކުރިއެވެ. އިންޑިޔާއަށް ދެވިއްޖެ ނަމަ، ސަލާމަތްވުމުގެ ފުރުޞަތު ބޮޑުކަމަށާއި އެހެންނޫނީ ޖަޕާނުންގެ އަތްދަށުވެ، އެ މީހުންގެ ގަދަފަދަ އަނިޔާއާ ކުރިމަތިލާން ޖެހިދާނޭ ކަމުގެ އިންޒާރު ވެސް ދިނެވެ.\nއަނެއްކާވެސް އެންމެން ގޮވައިގެން، އެ މީހުން ދިޔައީ އެއްގަމަށެވެ. ބަނޑުހައިވެފައި ތިބުމުގެ ސަބަބުން ކާންދިނުމަށެވެ. އެގޭ ކާގެއަށް ވެއްދުމަށްފަހު، ކާތަކެތި ގެނެސް ކުރިމަތީގައި އަތުރާލައިފިއެވެ. ފެނުކައްކާފައި ހުރި ވެލާބިހާއި ހަނާކޮށްފައި ހުރި ފަރުމަސް ހުއްޓެވެ. ދެން ހުރީ ތަފާތު ވައްތަރު ވައްތަރުގެ ފަތްޕިލާވެއްޔެވެ. ހޫނުފެނާއި ގޫޑުހަކުރެވެ. އެންމެންވެސް ވަރަށް ރަނގަޅަށް ކެއެވެ. ކައި ނިމުނުއިރު، އިރު އޮއްސި އަނދިރިވާން ފަށައިފިއެވެ.\nދުވަސްތަކަކަށްފަހު، ރަނގަޅަށް ފެންވަރާލެވުމުން ކޮންމެ މީހަކަށް ވެސް ލިބުނީ ވަރަށް ބޮޑު ހިތްހަމަޖެހުމެކެވެ. ހައްޓަށް ލިބުނު ލުއި އެއަށްވުރެ ބޮޑުވިއެވެ. އެންމެން އެއް ޖަމާޢަތެއްގައި ނަމާދުކޮށް، ލެއްވި ރަޙުމަތަށް ﷲ އަށް ޙަމްދުކުރިއެވެ. އެއަށްފަހު ދެން އޮތީ ނިދުމެވެ. އެގޭގައި ހުރި ކޮޓަރިތަކުން ދެ ކޮޓަރި އެ މީހުންނަށް ލިބުނެވެ. އެއް ކޮޓަރި ޚާއްޞަކުރީ ޒުވާން ދެމަފިރީންނަށެވެ. ބާކީ ތިބި މީހުން އަނެއް ކޮޓަރީގައެވެ.\nކޮޓަރީގެ ހިލަ ތަޅުންގަނޑު މަތީގައި އަޅާފައިވާ ބާ ސާންތިގަނޑު، ފުއްކަފަ ގޮދަޑިއަކަށް ވުރެ ވެސް އަރާމުކަމުގައި މިރޭ އެމީހުންނަށް އިހުސާސް ކުރެވުނެވެ. ކަނޑުގެ ބިޔަ ރާޅުތަކާއި، ދެކޮޅަށް ދެމޭ ގަދަފަދަ އޮއިވަރާއި، ބާނިތަކުގެ ތެރޭގައި ހަލުވަމުން، ތަޅުވަމުން ދިޔަ ކުޑަ އޮޑިގަނޑެއްގައި، އެތައް ރެއަކާއި ދުވާލެއް ހޭދަކޮށްފައިވާ ބަޔަކަށް ވާނެ ގޮތް، އެ މީހުންނަށް އިސާހިތަކު ވެއްޖެއެވެ. ގަދަ ނިދީގެ ބާރުގެ ދަށުގައި އެންމެން މަޝްޣޫލުކުރުވައިފިއެވެ.\nޖެހިގެން އައި ދުވަހު އޮތީ ދަތުރަށް ތައްޔާރުވުމެވެ. އެ ރަށުގައި ހުރި ވިއްސަކަށް ރުކުން ކުރުނބާ އަޅައި، އޮޑިއަށް އެރުވިއެވެ. ފަސް ހާހެއްހައި ވެލާބިސް ވެސް އޮޑިއަށް ލިޔެވެ. ގޯނި ގޯންޏަށް އަޅައިގެންނެވެ. މީގެ އިތުރުން ބޯފެން ވެސް އެރުވިއެވެ. އިންޑިޔާއަށް ގޮސް، ފުރަތަމަ ބައްދަލުވާ ބަޔަކަށް ދައްކާށޭ ކިޔާފައި، ހިންދީ ބަހުން ލިޔެފައި އޮތް ލިޔުމެއް ވެސް އެމީހުންނާ ހަވާލުކުރިއެވެ. ކޮންމެއަކަސް އެއީ ވަރަށް ހިތްހެޔޮ، އެހައިމެ އިޚުލާސްތެރި ބަޔެކެވެ. ޢާއިލީ ބަޔަކު ވެސް ހެޔޮވެފައި، އޯގާވެރިވާނީ އެހައިކަންހައި ވަރަށެވެ.\nއެ ނުވަ މީހުންގެ ހެޔޮދުޢާއާއެކު، އޮޑި އެ ރަށުން ފުރީ، ޖެހިގެން އައި ދުވަހުގެ ހެނދުނުއެވެ. ދަމަކަށް އިރު އެރިފަހުންނެވެ. ދަތުރު ކުރަމުން ދިޔައީ، އެ މީހުން ދެއްކި މިޞްރާބަށެވެ. މިހާރު ކޮންމެ މީހެއްގެ ހިތަށް ވެސް ވަނީ، އިހުނާ އަޅައި ބަލާއިރު، ވަރަށް ބޮޑު ހަމަޖެހުމަކާއި ފިނިކަމެއް ލިބިފައެވެ. ދާންވީ މިޞްރާބު އެނގުމުންނެވެ. ގޮސް ކަންކުރާންވީ ގޮތް ކިޔައިދިނުމުންނެވެ. ސަލާމަތުން ރާއްޖެއަށް ދެވޭކަށް ދެނެއް މާ ގިނަ ދުވަހެއް ނެތްކަން ވިސްނުމުންނެވެ.\nމެންދުރުން އަނބުރައިފިއެވެ. ނަލަ ވައިގައި ދޯނި ދުވަމުން ދަނީ ބޭނުންވާ މިޞްރާބަށެވެ. އެންމެންގެ މޫނުމަތީން ވެސް ފެންނަނީ އުފާވެރިކަމެވެ. ހިތްހަމަޖެހުމެވެ. އާދަނާއާއި ހައްވާދިޔެ ތިބީ ދިރުނބާކޮޅު މަޅުމަތީގައެވެ. އާދަނާ އޮތީ ހައްވާދިޔެގެ އުނގުގައި ބޯ އަޅާލައިގެން، ދުނިޔަވީ ވާހަކަތަކާއި ސަމާސާކުރުންތަކުގެ ތެރޭގައެވެ. އަދަނާ ބުނެލާ ބައެއް ބަސްބަހުން، ހާއްވާދިޔެ ލަދުރަކި ގޮތަކަށް ހިނިތުންވެލާތަން ފެނެއެވެ. ހީލާފައި އާދަނާއާ ހަނގާކޮށްލާތަން ފެނެއެވެ. ލޯބިވާ ދެމަފިރިއެއްގެ، ލޯބިން ފުރިފައިވާ، އެހައިމެ ލޯބި މަންޒަރެކެވެ.\nއަސުރުން އިރު ތިރިވެއްޖެއެވެ. ގިނަ އިރުތަކެއް ނުވެ، ހުޅަނގު ފަރާތުން ވިއްސާރަ ވިލާގަނޑެއްގެ އަސަރު ދައްކާލައިފިއެވެ. ބަސްބުނާ ހިނދުން ވިލާގަނޑު ނަގައި ބޯމަތި ކުރާން ފަށައިފިއެވެ. ހުޅަނގު ފަރާތް އަނދުން ފަތްގަނޑަކަށް ހަދަމުންނެވެ.\n"މި ނަގަނީ ލާހިކު ގޮތަކަށް ދާނެ ވިލާގަނޑެއް ނޫން!" އަހުމަދުދީދީ އެ ދިމާއަށް ބަލަން ހުރެފައި، މަޑުމަޑުން ބުނެލިއެވެ.\nދޯނީގެ އެންމެންގެ ކަޅި ވެސް ހުއްޓިފައި ހުރީ އެ ދިމާއަށެވެ. އޭރު އެ މީހުންގެ މޫނުމަތީގައި މީގެ ކުރިން ދުވެ، ސަމާސާ ކުރަމުން ގެންދިޔަ އުފާވެރިކަން މަޑުމަޑުން އޮބެމުން، ނުތަނަވަސްކަމުގެ ބަނަކަން ހިލެމުން ދެއެވެ. ކުރިމަތީގައި މި އޮތީ ރޭގަނޑެވެ. ނަގަމުން އެ ދަނީ ކަޅު، ބޯ ވިއްސާރަ ވިލާތަކެވެ. ވިއްސާރައިގެ ދުއްޕާން އިންތިހާއަށް ފޯރާނޭ ރެއެއްކަމުގެ ގަދަފަދަ އިންޒާރު ދެމުންނެވެ.\nއެކަކަށް އަނެކަކުގެ މޫނަށް ބަލައިލާން ނުކެރޭ ފަދަ ހާލަތެއްގައި، ޖަހާފައި ތިބި ބުދުތަކެއްހެން ތިއްބާ، ބޫން އަޑާއެކު، ކަނޑު ކައްކަމުން ގަދަފަދަ ވައިރޯޅީގެ ފައުޖު އޮޑިއާ ދިމާއަށް މިސްރާބު ޖަހައިއެވެ. އަހުމަދުދީދީ އަށް ހަޅޭއް ލަވައިގަނެވުނެވެ. ހުއްޓުން އަރާފައި ތިބި މީހުންނަށް، ހަރަކާތް އަތުވެއްޖެއެވެ. ރިޔާ ތިރިކުރާން ކުރި މަސައްކަތުން އެކަން ކޮށްލެވިއްޖެއެވެ. އިތުރު ކަމެއް ކުރާނެ ފުރުޞަތެއް ނުދިނެވެ. އައި ބާރު ވަޔާއެކު، ވާރޭގެ ލަޝްކަރު އޮޑިއަށް އަރައިފިއެވެ. ބޮޑު ތިކީގެ ހަމަލާ، އޮޑިއާށާއި އޮޑީގައި ތިބި މީހުންނަށް ދޭން ފެށީ ރަޙުމެއް ހަމަދަރުދީއެއް ނެތިއެވެ.\nއެންމެން ތިބީ ތެމި ފޯވެފައެވެ. ޖެހޭ ވައިގެ ބާރުކަމާއި ވެހޭ ވާރޭގެ ބޯކަމުން، ހީކަރުވައިގެންފިއެވެ. މީގެ އިރުކޮޅެއް ކުރީން އުފާލުން ފޮޅިފައި އިން ހައްވާދިޔެ، މިހާރު އިން ހާލު ފެނިފައި، އާދަނާގެ ހިތަށް ކުރީ ވަރަށް ފުން އަސަރެކެވެ. އެ ފަކީރަށް ޖެހެމުން އަންނަ ނިކަމެތި ހާލަތު ވަޒަންކުރެވި އާދަނާއަށް ރޮވުނެވެ. ހިތުން ލޭކަރުނަ އޮހިގަތެވެ. ކިތަންމެ ހިޔެއް ކެރުވިޔަސް، ކޮށްދެވޭނެ ކަމެއް ނެތެވެ. ހިޔާ ވެލެވޭނޭ ފަދައެއް ނެތެވެ. އެފަދަ އެއްޗަކަށް ކިރިޔާވެސް އޮތީ، ކުދިކުދިވެ، ތެމިފޯވެފައި އޮތް ރިޔަލެވެ.\nއާދަނާއަށް ގޮސް ހައްވާދިޔެ ގަޔާ ކައިރިކޮށްލެވުނެވެ. ހައްވާދިޔެއަށް ރޮވެނީއެވެ. ހީކަރުވައިގެން ރޫރޫ އަޅަނީއެވެ. އާދަނާއަށް ހިތްވަރުގެ ބަހެއް ވެސް ބުނެލެވޭވަރެއް ނުވިއެވެ. އެހެންކަމުން ހެޔޮ ދުޢާ ކޮށްލަ ކޮށްލައި އިނީއެވެ.\nވެހޭ ބޯ ވާރޭގަނޑަށް ކުޑަކުޑަ ދުލެއް ވެސް ޖެހިނުލައި އުޅެނިކޮށް، އިރު އޮއްސި، ދުނިޔެމަތި އަނދިރިކޮށްލައިފިއެވެ. އިތުރު ބިރުވެރިކަމެއް އެބައިމީހުންގެ މައްޗަށް އާންމު ކުރުވައިފިއެވެ. ރޭގަނޑުގެ އަނދިރިކަމާއި ވިއްސާރައިގެ ކަޅުކަން، އެމީހުން ވަށާލައިފައި ވަނީ، ނާމާން ކަމާއި ބިރުވެރިކަން އިންތިހާއަށް ވެރިކުރުވަމުންނެވެ. ނަގާ ބިޔަ ރާޅުގެ ސަބަބުން، ދެންމެ ދެންމެ އޮޑި ކުދިކުދި ކޮށްލަފާނޭހެން ހީވާ އެތައް ފަހަރެއް އާދެއެވެ. އެއްވެސް މަންޒިލެއް، މިޞްރާބެއް ނެތި އޮޑި، އޮޔަށް ވަޔަށް ހޫރެމުން އޮވެދެއެވެ. މިވަގުތު އެ މީހުންގެ ނަޞީބުގައި އޮތް ދިމާއަށެވެ. ﷲ އަށް ވަކީލުކޮށްލައިގެން ތިބުން ނޫން ގޮތެއް ނެތެވެ.\nއެ ރޭ ހަތަރުދަން އެމީހުންނަށް ހޭދަކުރަން ޖެހުނީ އެ ފަދަ ހާލެއްގައެވެ. ބޯ ވިއްސާރައިގެ ތެރޭގައެވެ. ކޮންމެ މީހަކު ވެސް ވަނީ، ހީކަރުވައި ގަނެގެން ގޮސް ރޫޅޭވަރުވެފައެވެ. ހަތަރެސް ފަޔާއި މުޅި ހަށިގަނޑު ވަނީ، އައްސިވެ ގަނޑުވާން ކައިރިވެފައެވެ.\nއެ ދުއްޕާން ރެއަށް ވެސް ނިމުން އަތުވެއްޖެއެވެ. ދުވާލުގެ އަލިކަން، ދުނިޔެ މައްޗަށް ވެރިވާން ފަށައިފިއެވެ. އޭރުވެސް ވާރެއެއް ނުހުއްޓެއެވެ. މާ ބޯކޮށް ނޫންނަމަވެސް އާދައިގެ ވަރަކަށް ވެހެމުންދެއެވެ. ވައި ތަންކޮޅެއް މަޑުވެއްޖެއެވެ. ކޮޅިގަނޑު މައިތިރިވާން ޖަހައިފިއެވެ. އެހެންނަމަވެސް ރިޔާ ނެގޭ ވަރެއް ނުވެއެވެ. އެހެންކަމުން ހަމަ ކުރިއެކޭ ވެސް އެއްގޮތަށް، އޮޑި ދަނީ އޮޔަށް ވަޔަށް ކެހެމުން ބެހެމުންނެވެ.\nއިރު އެރިއިރު އޮޑީގެ ވައި ދަށް ފަރާތުން ބޮޑު ރަށެއްގެ މަލަމަތި ދައްކާލައިފިއެވެ. އޮއިވަރާއެކު އޮޑި ގެންދަނީ، ހަމަ ސީދާ އެރަށާ ދިމާއަށެވެ. އޮޑީގެ މިޞްރާބު އެހެން ދިމާއަކަށް ބަދަލުކުރެވޭނޭ ހަމަ އެއްވެސް ގޮތެއް، އެ މީހުންގެ ކިބަޔަކު ނެތެވެ. ކުޑަ ރަށުން ދިމާވި މީހުން ދެއްކި ވާހަކަތައް ހަނދާން ވުމާއެކު، ކޮންމެ މީހެއްގެ ވެސް މޭތެޅިގަތެވެ. އެއީ އެ މީހުން ބުނި ޖަޕާނު ސިފައިން އުޅޭ ރަށަށް ވެއްޖެ ނަމަ ދުވަސް ދިޔައީއެވެ.\nކިތަންމެ ބިރުގަތަސް، ކުރެވޭނެކަމެއް ނެތެވެ. ރިޔާ ނެގޭވަރަށްވުރެ އަދިވެސް ވައި މާ ބާރެވެ. އަމިއްލަ ބާރުގެ ދަށަށް އޮޑި ގެނެވޭނެ ހަމަ އެއްވެސްގޮތެއް ނެތެވެ. އެހެންކަމުން ހެޔޮދުޢާކުރުން މަތީގައި ތިއްބާ، އޮޑި ގޮސް އެރަށު ފަރާ ކައިރިވެއްޖެއެވެ. އެންމެންގެ ބުރަ މަސައްކަތުން އޮޑި ފަޅަށް ވައްދައިފިއެވެ. ފަރަށް އަރައި އޮޑި ކުދިކުދިވެދާނެތީއެވެ.


04 ޑިސެމްބަރ 2019 - 09:157comments\nދިރިއުޅުމެއް ފަށައިގެން ހަ މަސް ވީއިރު ވެސް އަހަރުމެންގެ ލޯބި ކުޑައަޑި ނުވެއެވެ. ފުރަތަމަ ފެނުނު ދުވަހެކޭ އެއްގޮތެވެ. ނިދަމުން "ގުޑްނައިޓް" ކިޔަމެވެ. ހޭލައިފައި "ގުޑްމޯނިންގް" ކިޔަމެވެ. ވަކިވަމުން "އައިލަވްޔޫ" ބުނަމެވެ. އިނގެރޭސި ފިލްމުތަކުން ފެންނަ ހުރިހާ ބިދޭސީ އާދައެއް އަހަރުމެން ދެމެހެއްޓީމެވެ. އަހަރުމެންގެ ނަޒަރުގައި އެއީ ލޯބީގެ ކާނާއެވެ. ނާރުތަކުގެ ދިރުމެވެ. އެއިން ދޭހަކޮށްދެނީ އަހަރުމެން އެކަކުއަނެކަކު ދެކެ ކިހާ ލޯބިވާކަމެވެ. އެ ލަފުޒުތައް ދަމަހައްޓާހާ ހިނދަކު އަހަރުމެންގެ ލޯބި ދެގޮތެއް ނުވާނެއެވެ.\n"އެބަ އަންނަން އިނގޭ!" މުހުސިން ބުންޏެވެ.\n"ކޮބާ ލައިފް ކިހިނެއް؟" އާމިރު އެހިއެވެ.\n"މުހުސިނަކީ އަހަރެންގެ ލައިފްގަ އަހަންނަށް ލިބުނު އެންމެ ބޮޑު އުފާ،" އަހަރެން ބުނެލީމެވެ. "ހިޔެއްނުވޭ އެހާ ލޯބިވާ މީހަކު އަހަންނަށް ލިބޭނެހެނެއް."\n"ވަރަށް އުފާވެއްޖެ!" އުފާވެރިކަމަށް ކަރުނައިން ހެކިދައްކަމުން އާމިރު ބުންޏެވެ. "ހިތަށްއަރަނީ ދުނިޔެއަކީ އަޖައިބެއް ކަހަލަ ތަނެކޭ."\n"މުހުސިން!" އަހަރެން ވަރަށް ލޯބި ގޮވައިލީމެވެ. "ގުޑް މޯނިންގް!"\n"ކިހާ ބޮޑު ****!" އެއީ މުހުސިންގެ ފުރަތަމަ ލަފުޒެވެ.\n"މޯނިންގް!" މުހުސިން އާންމުކޮށް ވާހަކަދައްކާ އޯގާތެރި ރާގުގައި ބުންޏެވެ. އަހަންނަށް ކަށަވަރުވި އެއްޗަކީ، ކުރިން އަހަންނާ ބައްދަލުވީ އެހެން މީހެއްކަމެވެ. އެ މީހާގެ އަޑާއި، ރާގާއި، މޫނަށް ޖައްސައިގެން އޮތް ވައްތަރު އެއީ މުޅީން އެހެން މީހެކެވެ. އަހަރެން ހުއްޓުންއަރައިފައި ހުރީމެވެ. ހިތަށްއެރިއެވެ. އެ ވާހަކަ މުހުސިން ގާތުގައި ބުނަންވީ ހެއްޔެވެ؟ ބިރުވެރި ހުވަފެނަކަށް ހަދައިފައި ހަނދާންނައްތައިލަންވީ ހެއްޔެވެ؟ ދެވަނަ ފަހަރަށް އެ މުހުސިން އަތުވެއްޖެއްޔާ ދެން އަހަރެން ކަންތައް ކުރަންވީ ކިހިނެއް ހެއްޔެވެ؟\n"މީ ކޮން ރެނދެއްކަން މުހުސިނަށް އެނގޭތަ؟" މުހުސިންގެ ރުޅިގަނޑު މައިތިރިވުމުން އަހަރެން އެހީމެވެ.\n"ސޮރީ!" މުހުސިން ބުންޏެވެ.\n"އެއީ އަހަރެންގެ ހުންނަ މައްސަލައެއް!" މުހުސިން ތެދަށް ބުންޏެވެ. "ދޭތެރެދޭތެރެއިން އެހެންވާނީ."\n"ހިނގާ ޑޮކްޓަރަށް ދައްކަން!" މުހުސިން ރަނގަޅަށް ހުރި ވަގުތެއްގައި އަހަރެން އެދުނީމެވެ.\n"އެއީ ބައްޔެއް ނޫނޭ!" މުހުސިން ވަރަށް ހަމަޖެހިލައިފައި ބުންޏެވެ. "ޓެންޝަން މާ ބޮޑުވީމަ ވާ ގޮތެއް."


Gold Cup ge Champion kan America ah! - AO News\nއުތުރު އެމެރިކާ ބައްރުގެ ގައުމުތަކުގެ މެދުގައި ކުޅެވޭ އެންމެ ޝަރަފުވެރި ފުޓްބޯޅަ މުބާރާތް ކަމަށްވާ ކޮންކާކަފް ގޯލްޑް ކަޕްގެ ފައިނަލުގައި 1-0 އިން މެކްސިކޯ ބަލިކޮށް އެމެރިކާ އިން އެ މުބާރާތުގެ ޗެމްޕިއަންކަން ހޯދައިފި އެވެ.\nމިއީ އެމެރިކާ އިން ގޯލްޑް ކަޕް ކާމިޔާބުކުރި ހަތްވަނަ ފަހަރެވެ. އަދި މިއީ އެންމެ ފަހުން ކުޅުނު ފަސް މުބާރާތުގެ ތެެރެއިން އެމެރިކާ އިން ޗެމްޕިއަންކަން ހޯދި ތިން ވަނަ ފަހަރެވެ. މީގެއިތުރުން، މިއީ މުބާރާތުގެ ތާރީޚުގައި މެކްސިކޯ އެންމެ ފަހުން ކުޅުނު ފަސް ފައިނަލްގެ ތެރެއިން ބަލިވި ފުރަތަަމަ ފަހަރެވެ.\nނެވާޑާގެ އެލިޖަންޓް ސްޓޭޑިއަމްގައި ކުޅުނު މި މެޗު ފެށިގެން މެކްސިކޯ އިން ގިނަވަގުތު ބޯޅަ ގެންގުޅެ އެމެރިކާގެ ގޯލަށް ގިނަ ހަމަލާ ފޮނުވާލާފައިވާއިރު ދެ ޓީމުގެ މެދުގެ ކުޅުނު މި މެޗުގެ ފުރިހަމަ ވަގުތު ހަމަވިއިރު ނަތީޖާ 0-0 އިން އެއްވަރުވެގެން ދެން ކުޅެވުނު އިތުރު ވަގުތުގެ 15 މިނެޓުގެ ދެ ހާފުގައި އެމެރިކާ އަށް ލަނޑުޖަހައިދިނީ މައިލްސް ރޮބިންސަން އެވެ.\nއިތުރު ވަގުތުގެ ދެ ވަނަ ހާފްގެ ކުޅުން ނިމެން ތިން މިނިޓަށްވެފައިވަނިކޮށް މެޗުގެ 117 ވަނަ މިނިޓްގައި އެމެރިކާ މޮޅުކޮށްދިން ގޯލު ރޮބިންސަން ޖެހީ އެ ޓީމުގެ ކެލީން އަކޮސްޓާ ހިލޭ ޖެހުމަކުން ނަގައިދިން ބޯޅައެއް ބޮލުން ގޯލުގެ ތެރެއަށް ފޮނުވާލައިގެންނެވެ.\nމިއީ ވޭތުވެދިޔަ ދެ މަހެއްހާ ދުވަހުގެ ތެރޭގައި މެކްސިކޯގެ މައްޗަށް ސަރަހައްދީ މުބާރާތެއްގެ ފައިނަލެއްގައި އެމެރިކާ އިން ކާމިޔާބީ ހާސިލްކުރި ދެވަަނަ ފަހަރެވެ. މިދިޔަ ޖޫން މަހުގެ ހަ ވަނަ ދުވަހު އުތުރު އެމެރިކާގެ ނޭޝަންސް ލީގުގެ ފައިނަލުގައި އެމެރިކާ އިން ވަނީ 3-2 އިން މެކްސިކޯ ބަލިކޮށްފައެވެ. އެ މެޗުގައި ވެސް އެމެރިކާ އިން ނަތީޖާ އަނބުރާލީ އިތުރުވަގުތުގެ ދެވަަނަ ހާފުގައެވެ.\nމީގެއިތުރުން، އެމެރިކާ އިން މި ފަހަރުގެ ގޯލްޑް ކަޕް ކާމިޔާބުކުރީ ކުޅުނު ހުރިހާ މެޗަކުން މޮޅުވެގެންނެވެ. އަދި އެ ޓީމުން މި ފަހަރުގެ މުބާރާތުގައި ފަޚުރުވެރި މި ކާމިޔާބީ ހާސިލްކުރީ ޔޫރަޕުގެ ލީގުތަކުގައި ކުޅޭ މަޝްހޫރު ތަރިން ތަކެއް ނުލައެވެ. އޭގެ ތެރޭގައި ޗެލްސީގެ ކްރިސްޓިއަން ޕުލިސިޗް އާއި ބޮރޫޝިއާ ޑޯޓްމަންޑްގެ ޖިއޯ ރެއިނާ އަދި ބާސެލޯނާގެ ސާޖީނިއޯ ޑެސްޓް ހިމެނެއެވެ.\nކުޅިވަރުކޮންކާކަފް ގޯލްޑް ކަޕްއެމެރިކާ ފުޓްބޯޅަ ޓީމުމެކްސިކޯ ފުޓްބޯޅަ ޓީމުދުނިޔެ


Raees Nasheed ah dhin hamalaige thahugeegu adhives dhanee kuriyah: Home Minister - One Online\n06 މެއި 2021، މާލެ، ރައީސް ނަޝީދަށް އަމާޒުކޮށް ދިން ހަމަލާއަށްފަހު ފުލުހުން އެ ސަރަހައްދުގައި ހަރަކާތްތެރިވަނީ -- ވަން ފޮޓޯ: އަހުމަދު އައިހަމު\nރައީސް ނަޝީދަށް ދިން ހަމަލާގެ ތަހުގީގު އަދިވެސް ދަނީ ކުރިޔަށް: ހޯމް މިނިސްޓަރު\nމިއަހަރުގެ މެއި މަހުގެ ހަވަނަ ދުވަހުގެރޭ ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު އަވަހާރަކޮށްލަން ދިން ހަމަލާގެ ތަހުގީގު އަދިވެސް ކުރިއަށްދާ ކަމަށް ހޯމް މިނިސްޓަރު އިމްރާން އަބުދުﷲ ވިދާޅުވެއްޖެއެވެ.\nވަޒީރުންނާ ސުވާލު ކުރަން އޮންނަ ވަގުތުގައި، ރައްޔިތުންގެ މަޖިލީހުގެ މިއަދުގެ ޖަލްސާގައި، ރައީސް ނަޝީދަށް ދިން ހަމަލާއާބެހޭގޮތުން އިނގުރައިދޫ ދާއިރާގެ މެންބަރު ހަސަން އަހުމަދު ކުރެއްވި ސުވާލަށް ޖަވާބު ދެއްވަމުން މިނިސްޓަރު އިމްރާން ވިދާޅުވީ، ހައެއް މެއިގެ ތަހުގީގު ކުރިއަށް އެބަދާ ކަމަށެވެ.\nއެ މައްސަލައިގައި ބައެއް ފަރާތްތަކަށް ދައުވާކޮށް ކޯޓުގެ މަރުހަލާ ކުރިއަށްދާ ކަމަަށްވެސް މިނިސްޓަރު ވިދާޅުވިއެވެ.\nހައެއް މެއިގެ ހަމަލާގެ މައްސަލައިގައި ރައްޔިތުންގެ މަޖިލީހުން ގިނަ މަސައްކަތްތަކެއް ކޮށްފައިވާ ކަމަށާއި، އޭގެ މައްޗަށް ގިނަ އިންތިޒާމުތަކެއް ހަމަޖެއްސުމަށް ހުރިހާ މުއައްސަސާތަކުން މަސައްކަތް ކުރަމުން އަންނަ ކަމަށްވެސް މިނިސްޓަރު ވިދާޅުވިއެވެ.\nފުލުހުންގެ ފަރާތުން އެ ތަހުގީގުގައި ކުރަން ޖެހޭ މަސައްކަތް މިހާރު ވެސް ކުރަމުން އަންނަ ކަމަށް ވެސް ވިދާޅުވިއެވެ.\nސައިކަލެއްގައި ހަރުކޮށްފައިވާ އައިއީޑީއެއް ގޮއްވާލައިގެން މެއި މަހުގެ ހަވަނަ ދުވަހުގެ ރޭ، ރައީސް ނަޝީދު އަވަހާރަ ކޮށްލަން ދިން ހަމަލާގައި އެމަނިކުފާނަށް ބޮޑެތި ޒަހަމްތަކެއް ލިބިވަޑައިގެންނެވިއެވެ. އެ ޒަހަމްތަކަށް އޭޑީކޭއިން ފަރުވާ ހޯއްދެވުމަށްފަހު، އިތުރު ފަރުވާއަށް ޖަރުމަނުވިލާތުގެ ވެރިރަށް ބާލިންގެ އަސްކަރީ ހޮސްޕިޓަލަކަށް މެއި 13 ވަނަ ދުވަހު ވަޑައިގެންނެވި ގޮތަށް، އެމަނިކުފާނު ރާއްޖެ ވަޑައެއް ނުގަންނަވައެވެ.\nޖަރުމަނު ހޮސްޕިޓަލުން މެއި 21 ގައި އެމަނިކުފާނު ދޫކޮށްލުމުން، އިނގިރޭސި ވިލާތަށް ވަޑައިގެންނެވި ގޮތަށް އެމަނިކުފާނު ހުންނެވީ އެ ގައުމުގައެވެ.\nރައީސް ނަޝީދަށް ދިން ހަމަލާއާ ގުޅިގެން ބަޔަކު ހައްޔަރު ކޮށް ތަހުގީގު ކުރިއަށް ގެންދާއިރު، އެ މައްސަލައިގައި ތުހުމަތުގައި އެންމެ ފުރަތަމަ ހައްޔަރުކުރި ހަތަރު މީހުންގެ މައްޗަށް ވަނީ ދައުވާ އުފުލައިފައެވެ.\nއެ ހަމަލާގައި އެމަނިކުފާނުގެ ސެކިއުރިޓީ ފޫދިޔަ ގޮތް ރައްޔިތުންގެ މަޖިލީހުގެ ސަލާމަތީ ހިދުމަތްތަކާބެހޭ ކޮމިޓީ (241 ކޮމިޓީ) އިން ބެލުމަށްފަހު ރެކޮމެންޑޭޝަންތަކެއް އެ ކޮމިޓީން ސަރުކާރަށް ވަނީ ހުށަހަަޅައިފައެވެ.\nގުޅޭ ޓެގު ޕޮލިސް ރައްޔިތުންގެ މަޖިލިސް މިނިސްޓްރީ އޮފް ހޯމްއެފެއާޒް ޓެރަރިޒަމް ހަރުކަށި ފިކުރު މަޖިލީހުގެ ރައީސް މުހައްމަދު ނަޝީދު، އެމްޑީޕީގެ ރައީސް ކުރީގެ ރައީސް ނަޝީދަށް ދިން ޓެރަރިސްޓް ހަމަލާ


Kuriah Othee Kandu gadha dhe duvas, Samaalu vey!\nކުރިއަށް އޮތީ ކަނޑު ގަދަ ދެދުވަސް، ސަމާލުވޭ!\nމާލެއާއި ހުޅުމާލެއާ ދެމެދު ދަތުރުކުރާ ފެރީއެއް: މިއަދާއި މާދަމާ ކަނޑު ގަދަވާނެ ކަމަށް ލަފާކުރެވޭ -\nމިއަދާއި މާދަމާ ރާއްޖޭގެ އެކި ހިސާބުތަކަށް ގަދަ ވަޔާ އެކު ބޯކޮށް ވާރޭވެހި ކަނޑުތައް ގަދަވާނެ ކަމަށް މޫސުމާބެހޭ އިދާރާއިން ލަފާކޮށްފި އެވެ. އެ އިދާރާއިން ވަނީ ކުރިއަށް ހުރި ގަޑިތަކުގައި ކަނޑު ދަތުރުކުރާއިރު ވަރަށް ބޮޑަށް ސަމާލުކަންދޭން އިލްތިމާސްކޮށްފަ އެވެ.\nމެޓުން ބުނީ، މުޅި ރާއްޖެއަށް މި ދެ ދުވަހު ބޯކޮށް ވާރޭވެހޭނެ ކަމަށް ލަފާކުރެވިފައިވާއިރު ބައެއް ރަށްރަށަށް އުދަ ވެސް އަރާނެ ކަމަށް ބެލެވޭ ކަމަށެވެ. އެހެންކަމުން ދިޔަވަރު ބޮޑުވާ ގަޑިތަކަށް ފަރުވާތެރިވެ، ރައްކާތެރިކަމުގެ ފިޔަވަޅު އެޅުމަށް ވެސް ވަނީ އިލްތިމާސްކޮށްފަ އެވެ.\nމިއަދު ދިޔަވަރު ބޮޑުވާނެ ގަޑިތައް\nއުތުރުގެ ރަށްތަކަށް - 9:56\nމެދު ރާއްޖެތެރޭ ރަށްތަކަށް - 10:37\nދެކުނުގެ ރަށްތަކަށް - 11:18\nމި ދެ ދުވަހު އެންމެ ގަދައަށް ވިއްސާރަކުރާނެ ކަމަށް ބެލެވިފައިވަނީ ދެކުނުގެ އަތޮޅު ތަކަށެވެ. ދެކުނުގެ ރަށްތަކަށް ގަދަ ވަޔާއެކު ބޯކޮށް ވާރޭވެހޭނެ ކަމަށް ލަފާކޮށްފައިވާއިރު އެހެން އަތޮޅުތަކަށް ވެސް ކަނޑު ގަދަވެފައި ވާރޭ ވެހޭނެ ކަމަށް މެޓުން ވަނީ ލަފާކޮށްފަ އެވެ.\nމިދުވަސްވަރު ކުރާ ވިއްސާރައިގެ ސަބަބުން ކަނޑުމަތީގެ އެކި ވަރުގެ ހާދިސާތައް ދަނީ ގިނަވަމުންނެވެ. މިއަދުވެސް ގިނަ އަދަދެއްގެ މީހުންނާއެކު ދަތުރުކުރަމުންދިޔަ ޑިންގީއެއް ބަންޑުންޖަހާލާފައިވާއިރު، އުޅަނދުތައް ދިޔަވުން ފަދަ ހާދިސާތައްވެސް ދަނީ ހިނގަމުންނެވެ. މިކަންކަމަށް ސަމާލުވާން އެމްއެންޑީއެފުން ވެސް ވަނީ އިލްތިމާސްކޮށްފަ އެވެ.\n26 މީހުނާއެކު ދަތުރުކުރި ލޯންޗެއް ފަރަށް އަރައިފި


ބޮލީވުޑުގެ ކުޅަދާނަ ބަތަލާ އަނުޝްކާ ޝަރްމާ ބޮލީވުޑާއި ދުރަށް ދާ ކަމަށް އިންޑިއާގެ ބައެއް ނޫސްތަކުން ބުނެފިއެވެ.\nއިންޑިއާގެ ބޮލީވުޑްގެ ހަބަރުތައް ގެނެސްދޭ ބައެއް މީޑިއާތަކުގައި ބުނެފައިވާ ގޮތުގައި އަނުޝްކާ ބޮލީވުޑާއި ދުރަށް ދާން ނިންމީ އޭނާގެ ފިރިމީހާގެ އެދުމުގެ މަތިން ކަމަށެވެ. އަނުޝްކާ ޝަރްމާ އަދި އިންޑިއާގެ މަޝްހޫރު ކްރިކެޓް ކުޅުންތެރިޔާ ވިރާޓު ކޯލީ، ކައިވެނީގެ ގޮތުން ގުޅުނީ މިދިޔަ ޑިސެމްބަރު މަހުގެ 11 ވަނަ ދުވަހެވެ. އެމީހުން ކައިވެނި ކުރީ އިޓަލީގައެވެ. އަދި ހަނީމޫނަށް ގޮސްފައިވަނީ އެފްރިކާގެ ކޭޕް ޓައުންއަށެވެ.\n2008 ވަނަ އަހަރު ބޮލީވުޑަށް ތައާރަފްވި މަޝްހޫރު ބަތަލާ އަނުޝްކާ ޝަރްމާ ވަނީ މަދު ދުވަސްކޮޅެއް ތެރޭގައި ބެލުންތެރިންގެ ލޯތްބާއި ސަޕޯޓް ހޯދައިފައެވެ. އަނުޝްކާ އެންމެ ފަހުން މަސައްކަތް ކޮށްފައިވަނީ މިދިޔަ އަހަރު ނެރުނު ފިލްމު 'ޒީރޯ' ގައެވެ.\nއަނުޝްކާ ބޮލީވުޑާއި ދުރަށް ދަނީ، އޭނާ ބަނޑުބޮޑު ވީމައި ކަމަށްވެސް އިންޑިއާގެ ބައެއް ނޫސްތަކުން ބުނެފައި ވެއެވެ. ނަމަވެސް އެކަމާއި ބެހޭ ގޮތުން އަނުޝްކާގެ ރަސްމީ ބަހެއް އެއްވެސް ނޫހަކަށް ލިބިފައެއް ނުވެއެވެ. އަނުޝްކާގެ ސަޕޯޓަރުން މިހާރު ތިއްބީ އެކަމާއި ބެހޭ ގޮތުން އަނުޝްކާގެ ބަހެއް ލިބޭނެ އިރަކަށް އިންތިޒާރުގައެވެ.\nMarch 01, 2020 18:12:50\nއަނުޝްކާ ޝަރުމާގެ މި ހެދުމުގެ އަގު އެނގޭތަ؟


ނަފްރަތުން ވެވުނު ލޯބި 44 – Esfiya\nއަޒާން ހަނދާން ނެތި ފޯނު ގޭގައި ބާއްވާފައި ދެވުމުން ފޯނު ބަލާ އަނބުރާ ގެއަށް ދިޔައެވެ. އޭރު ގޭ ކައިރިން އެހެންޔާ ނުފެންނަ ކާރެއް ފެނުނެވެ. އެކި ފިކުރު ކުރަމުން ކޮޓަރިއާއި ދިމާއަށް މިސްރާބު ޖެހިއެވެ. ދޮރު މަތީގައި އިތުރު ފައިވާނެއް ހުއްޓެވެ. އެއީ ފިރިހެނެއްގެ ފައިވާނެއްކަން އަޒާން އަށް އެނގެއެވެ. ލޯބިވާ އަނބިމީހާއަށް ޝައްކު ކުރާކަށް ބޭނުމެއް ނުވެއެވެ. އެހެންކަމުން ބޭނުންވީ ހުރިހާ އެއްޗެއް އޮޅުން ފިލުވާށެވެ. އަޒާން ކޮޓަރި ދޮރުގެ ތަޅުގައި ހިފާ ދޮރު ހުޅުވިއެވެ. ފެނުނު މަންޒަރަކުން ހިތް ހުއްޓުނު ކަހަލައެވެ.\nލިއުޝާގެ ހަތަރު އަހަރުގެ ލީޝާ ގޮވައިގެން ގެއިން ނުކުތީ ލީޝާ ހިތަހަމަ ޖައްސާލަންށެވެ. ޖައިލަމް އާއި ނިޝާ އެވަގުތު ގެއަށް އައިސް ވަންނަނީއެވެ. ނީޝާ ހުރީ ޖައިލަމްގެ ގައިގާ ޖެހި ފިތިގެންނެވެ. ޖައިލަމް ހުރީ ނީޝާގެ އުނަގަނޑުގައި އަތްއަޅުވާލައިގެން ނެވެ. ލިއުޝާ ވަނީ މިދިޔަ މަހު ވަރިވުމަށް އެދި ފޯމެއް ކޯޓަށް ލައިފައެވެ. ލިއުޝާ ވަރިއަށް އެދުމުން ޖައިލަމް ދިނީ ބީރު ކަންފަތެކެވެ.\nނަތާޝާ މޭޒުމަތިން ތަށިތައް ނަގާފައި ވަނީ ކޮޓަރިއަށެވެ. އޭރު އިޒާން ޑިއުޓީއަށް ދާން ތައްޔާރުވަނީއެވެ. އިސްތަށިގަނޑު ރޫޅާލީ އިސްތަށިގަނޑު ރީތިކޮށް ފުނާއަޅާލާ އައްސަލާމް ށެވެ. ނަމަވެސް ނަތާޝާގެ ބޮލަށް އެނބުރުން އެރުމުން ޑްރެސިންގ ޓޭބަލް މަތީގައި އަތް އަޅުވާލެވުނެވެ. ” ނަތާ! ނަތާ! ” ނަތާޝާ ހަބަރު ހުސްވެގެން ވެއްޓެން ވާއިރަށް އިޒާން ނަތާޝާ އަތްދަނޑި މައްޗަށް ލައިގެން ގޮސް އެނދުމަތީގައި ބޭއްވިއެވެ. އަދި ހޮސްޕިޓަލަށް ގުޅާ އެންބިއުލާންސް ފޮނުވަދޭން އެދުމުން ފަދަ މިނެޓް ތެރޭ އެންބިއުލާންސް އައެވެ. ނަތާޝާ ހޮސްޕިޓަލަށް ގެނދެވުމުން ބްލަޑް ޓެސްޓު ހެދިއެވެ. ނަތީޖާ ލިބޭނީ ހަވީރުން ކަމަށް ޑޮކްޓަރު މަޢުލޫމާތު ދިނެވެ.\nއަޒާންގެ އަނގައިން މަޑު އަހެއްގެ އަޑު ބޭރުވިއެވެ. މާޝާއަށް އަޑު އިވުނު ކަމުގައި ވީނަމަވެސް ރަޔާން އަށް ވަރަށް ރީއްޗަށް އެއަޑު އިވުނެވެ. ވަގު ވަގަށް އަޒާން އާއި ދިމާއަށް ލޯ އަޅު ވާލިއެވެ. އޭރު އަޒާންގެ ދެއަތް ވަނީ މުއްކެވިފައެވެ. ލޮލަށް ކަރުނަތައް ވަނީ ޖަމާވެފައެވެ. މާޝާއަށް އޮތީ ނިދިފައެވެ. ރަޔާންގެ ގައިމަތީގައި އޮތް އިރު ރަޔާން ގެ މޫނާއި މާޝާގެ މޫނު ޖެހޭ ނުޖެހޭ ހިސާބުގައެވެ. މަޑު މަޑުން މާޝާ އެނދުނަތީގަ ބަމާއްވާފައި ރަޔާން ނުކުރެވެ. އަޒާން ރަޔާންގެ ފަހަތުން ނުކުމެ އޭނާގެ ގަމީހުގެ ގިރުވާނުގައި ހިފިއެވެ. ” ކަލޭ ކީކޭ ހިތަށް އަރައިގެންތަ މަގޭ އަންހެނުންގެ ކައިރިއަށް ތިޔަ އަންނަނީ ” އަޒާން ދަތް ކުނޑި ވިކާލައިފައި މަޑު މަޑުން ބުންޔެވެ. ޖަވާބެއް ދިނުމުގެ ބަދަލުގައި ރަޔާންގެ ތުންފަތުގައި ހޭކިފައި ހުރި ކިޕްގްލޯޒް އިނގިލިން ފުހެލާފައި ކާރަށް އަރައި ދުއްވާލިއެވެ. ޖަހިތާ ބުދެއްހެން ގުޑާވެސް ނުލާ އަޒާން ހުއްޓެވެ.\n” މަންމީ. ޑެޑީ ” ފައިހާން ކުޅެން ގެންގުޅޭ ހެލިކޮޕްޓަރެއް އަނގައަށް ލައިގެން ދެކޮޅަށް ދުވަނީއެވެ. ” ދަރިފުޅޫ. ނުދުވާނެ. ދުވަނިކޮށް ވެއްޓި އަނެއްކާ އަދޯ ވާނެ ” ފައިގައި އަޅާފައި އިން މަލަންކޮޅު ދައްކާލަމުން ފައިހާ ބުންޔެވެ. ފައިހާން އަކީ ނުލާހިކު ހަލަނި ކުއްޖެކެވެ. ފައިހާ ޔޯގަޓް ތައްޓެއް ކަނޑާލީ ފައިހާން އަށް ކާން ދޭށެވެ. ” ދަރިފުޅޫ. އޯޕެން ޔުއާ މައުތް. އާއާ ” ފައިހާން ބަސްއަހައިގެން އަނގްހުޅުވިއެވެ. އަނެއްކާވެސް ދުއްވައިގަތީ ކުޅޭ އެއްޗެހިތައް ހުރި ދިމާއަށެވެ. އެވަގުތު ފައިހާގެ 8 މަހަށް ދާ ބަނޑުގައި ދަރިފުޅު ތޮޅެލިއެވެ. ” ފާރިޝް! ބަލަ ބޭބީ ތޮޅެނީ ” ފައިހާން އަށް ބަނޑު ބޮޑު އިރު ފައިހާން ތޮޅިނުލައެވެ. މިއީ ފައިހާއަށް ކުރެވުނު ވަރަށް އުފާވެރި ތަޖުރިބާއެކެވެ. ފައިހާގެ ބަނޑުގައި ފާރިޝް އަތް ޖައްސާލި ވަގުތު އަނެއްކާވެސް ދަރިފުޅު ތޮޅެލިއެވެ.\nޑޮކްޓަރ އައިސް އިޒާންގެ އަތަށް ނަތީޖާ ދީފައި ބޭސް ސިޓީއެއް ދިނެވެ. އަދި ގަވައިދުން ހަފްތާއެއް ވަންދެން ބޭސް ކައި ގަޑިން ގަޑިއަށް ރަނގަޅަށް ކެއުމަށް ވެސް އެދުނެވެ. ނަތާޝާ ގެ އެރި އިރު އޮތީ ހޮސްޕިޓަލުގަ އެޑްމިޓް ކޮށްފައެވެ. އިޒާން ބޭސް ނަގައިގެން އައިސް ވަން ވަގުތު ނަތާޝާ ” އަހަރެން މިތަނަށް އައީ ކިހިނެއް ” ތޯ ސުވާލުކުރި އެވެ. އަނގައިން ބަހެއްވެސް ނުބުނެ އައިސް އިޒާން ނަތާޝާގެ އަތުގައި ހިފާލިއެވެ. އަދި ނިއްކުރިއަށް ބޮސްދިނެވެ. ” އިހަށް ޗުއްޓީއެއް ނަގަން ވީނުން ” އިޒާން ފުރަތަމަވެސް އެދުނީ ނަތާޝާ ޗުއްޓީއެއް ނެގުމަށެވެ. ” އެއީ؟ ” ނަތާޝާ އިޒާންގެ މޫނަށް ބަލާލިއެވެ. ” އަހަރެން ބޭނުން ބޭބީ އާ ނަތާ ރަނގަޅު ސިއްހަތެއްގަ ހުރުމަށް ” ނަތާޝާ ގެނެސް ގަޔާލާ ބޮނޑިކޮށްލިއެވެ. ” އޯ. އެހެންދޯ ” ނަތާޝާ ހީލިއެވެ. ” ވެއިޓް ވަޓް! އޭން އައި ޕްރެގްނެންޓް. އެންޑް އައިމް ގޮއިންޓް ބީ އަ މަދާ އެންޑް ޔޫ އާ ޑޭޑް ” ނަތާޝާ އަށް އަޒާން ބުނި އެއްޗެއް އެނގުނު އަދި ކިރިޔާއެވެ.\nޝޫޓިންގ އަށް ދާ ހިތް ކެނޑުން ޝެޑިއުލް އެހެންދުވަހަކަށް ބަދަލުކޮށްދިނުމަށް އެދި އަޒާން ކޮމްޕެނީއަށް މެސެޖެއް ފޮނުވިއެވެ. މާޝާގެ ކައިރީގައި ފުންނިންޖަކުން ނިދާފައި އޮތް ހާނިޔާ ނަގާ ހާނިޔާގެ އެނދު މަތީގައި ބޭއްވިއެވެ. ” އަނހަ. އައީތަ؟ ” މާޝާ އަށް ހޭލެވުނީ ހުނުވާވަރުބްނެވެ. ހާނިޔާއަށް މާ ފިނި ވާތީ އޭސީ ހުރީ ނިވާލާފައެވެ. ނަމަވެސް އަޒާން އަނގައިން ބަހެއްވެސް ނުބުނެ ގޮސް ސޯފާގައި އޮށޯވެލިއެވެ. މާޝާ ވާހަކަ ދައްކަން މަސައްކަތް ކުރާ ކޮންމެ ފަހަރަކު މޫނު އަނެއް ފަރާތަށް އަނބުރާލިއެވެ. އެކަމާ މާޝާ ވަރަށް ދެރަވިއެވެ. މާޝާ ބަދިގެއަށް ނުކުތީ ކޮޓަރީގައި ހުރި ފެންޖަގަށް ފެން އަޅާށެވެ. އަޒާން ސޯފާގައި އޮއްވާ މާޝާ ގެ ފޯނު ރިންގު ވިއެވެ. ފޯނު އޮތީ ސޯފާ ކައިރީގައި ހުރި ކުޑަ ނޭޒު މަތީގައި ކަމުން ފޯނު ނަގާ ބަލާލިއެވެ. ” ހެއި ލަވް ” މުޅިންވެސް ރަޔާން މެސެޖް ކޮށްފައި ހުރީ އެހެންނެވެ. ނަމަވެސް މާޝާ ކޮންމެ ފަހަރަކުވެސް ތިމަންނާއަކީ މީހެއްގެ އަންބެކޭ ބުނެފައި ހުއްޓެވެ. ” ކީކޭ ރަޔާން ” މާޝާ މެސެޖް ކުރާ ގޮތަށް އަޒާން މާޝާގެ ފޯނުން މެސެޖް ފޮނުވިއެވެ. ” އެއި ނީޝް ދެން އަހަރެން ކިހިނެއް ހަދަންވީ ؟” ެަ ރަޔާންގެ އެމެސެޖް އައި ވަގުތު މާޝާ އައިސް އަޒާންގެ އަތުން ފޯނު ނެގިއެވެ. އަދި މައިޝަމް އަށް ގުޅާލިއެވެ.\nއަޒާން އައް އެނޫން ކަމަކާ ނުވެސް ވިސްނެއެވެ. “މިއީ މާޝާ އާއި އަހަރެން ދުރުކުރުން ކުރާ ކަމެއްތާ” އަޒާން ބޮލުގައި ހިފާ ބާރުކޮށްލިއެވެ. ދެލޯ މަރާ ބާރުކޮށްލީ މިއަދު ފޯނު ބަލައި އައި ވަގުތު ރަޔާން މާޝާ ގެ މޫނާއި މޫނު ކައިރި ކޮށްލި ވަގުތެވެ. “ރައިޓް މާޝާ އޮތީ ނިދާފަ. އެންޑް މާޝް އިޒް ސަމްވަން ހޫ އިޒް ވެރީ ނިދިގަދަ. އެންޑް އަހަރެން ދޮރު ހުޅުވި އަޑު އިވުނު ވަގުތު އެ ޖަނަވާރު މާޝާގެ ތުންފަތަށް ބޮސްދޭން ފެށީ. ދަ އެކްޗުއަލް **. ” އަޒާންގާތަށް އައީ އަމަށަކު ރުޅިއެއް ނޫނެވެ. ރަޔާންގެ ނަންބަރު ނެގުނީތީ އަޒާން ހުރީ ކުޑަކޮށް ހަމަޖެހިފައެވެ. ކަމެއް ކުރުމުގެ ކުރިން އަޒާން ބޭނުންވީ ރަޔާން އާއި ނީޝާ ގެ ގުޅުމަކީ ކޮބާތޯ ބަލާށެވެ.\n” އާން އެންމެ ރަނގަޅު. ކޭސް މިހާރު އަނެންހެން ބަލަން ޖެހޭ ހުރިހާ އެއްޗެއް ބަލާ ނިމިއްޖެ ދެން ހަމަ އެކަނި ނިޝާ ގެ ބަޔާން ނަގަން ޖެހެނީ ” ފާރިޝް ފޯނެއްގައި ހުރެ ވަދެގެން އައި ވަގުތު އަޒާން ދަޅެއް ހިފައިގެން ބަދިގެއިން ނުކުންނަނީއެވެ. ” އައި ނީޑް އަ ހެލްޕް ” ފާރިޝް ފޯނު ބާއްވާފައި ޖީބަށް ލުމުން އަޒާން ބުނެލިއެވެ. ” ދެން ޔޫނޯ އަހަންނަށް ކޮށްދެވޭ ކަމެއް ވެއްޖިއްޔާ ކޮށްދޭނަން ” އަޒާންގެ ކައިރީ ސޯފާގައި ފާރިޝް އިށީނދެލިއެވެ. އަޒާން ގެ ފޯނުން ފޭސް ބުކަށޑ ވަދެ ވަރަށް ހާލުން ރަޔާންގެ ފޮޓޯއެއް ފެނުނެވެ. އެ ފޮޓޯ އާއި މާޝާއަށް ފޮނުވާފައި އިން މެސެޖް ފާރިޝް އަށް ދައްކާލިއެވެ. ” ތިކަމާ ސްޓޭޝަނުން ބޭރުގަ މަސައްކަތް ފަށަމާ. މީހަކު ނޫޅޭ ގެއެއް ހޯދާ. އަހަރެން އޭނަ ފޯނަށް އަންނަ ކޯލްސް އެންޑް މެސެޖްތައް ބަލަން ގެންގުޅޭ ސިސްޓަމް އެގެއަށް ގެންދާނަން ” ފާރިޝް ވިސްނާލުމަށްފަހު އަޒާން އަށް ބުނެލިއެވެ. ” މާޝާ ކުރިން އުޅުނުގެ. އެގޭގަ މިހާރު މީހުނެއް ނޫޅޭ. މާޝާ ކައިރީ ބުނެގެން ކީ ހޯދާނަން ” އަޒާން ފާރިޝްއަށް ހިނިތުންވުމެއް ރައްދުކޮށްލިއެވެ. ފާރިޝް ދުރު ދުރުން ރަޔާން އަކީ ކާކުކަން ބަލަމުން ގެންދިޔައެވެ. އެގޮތަށް ހަފްތާއެއް ހޭދަވެގެން ދިޔައެވެ. ރަޔާން ނީޝާ އާއި ވަކިން ބައްދަލު ކުރާކަން ވަނީ އެމީހުންނަށް ފާހަގަ ކުރެވިފައެވެ. ނަމަވެސް ރަޔާން އާއި ނީޝާ އަކީ ކިހިނެއް ގުޅުން އޮންނަ ދެމީހުން ކަމެއް އަދިވެސް ނޭނގެއެވެ.\n” މާޝް! ” ނުނިދިގެން އަޒާން މާޝާއަށް ގޮވާލިއެވެ. ” ހޫމް ” އެއޮތް ގޮތަށް އޮވެ މާޝާ ޖަވާބު ދިނެވެ. ” ސޮރީ !” އަޒާން ސީލިންގް އަށް ބަލާލިއެވެ. ” ކޮންކަމަކަށް” މާޝާ ދެލޯ މަރާލިއެވެ. ” މާޝް ޓޯކް ކުރިންވެސް އަހަރެން އަނގައިން ވެސް ނުބުނެ މާޝް އިގްނޯ ކުރެވުނީމަ” މާޝާގެ ލޮލުން ކަރުނަ ނިރާލިއެވެ. ނަމަވެސް ނުރޯން ވެގެން ކަރުނަތަށް ހިންދާލިއެވެ. ތެދުވެ އެނދުގެ ކޮޅުގައި ބުރަކަށި ޖައްސާލާފައި މާޝާ ނަގާ އަޒާންގެ ފައިމަތީގައި ބޭއްވިއެވެ. އަދި ސީދާ މާޝާގެ ދެލޮލަށް ބަލާލިއެވެ. ” ރަޔާން އަކީ މާޝާގެ ކާކު! ކީއްވެ އޭނަ އަހަރެން ނޫޅޭ ގަޑި ގަޑީގަ ގެޔަށް ގެންނަނީ ” އަޒާން ހިތަށް ތަދުވި ކަމުގައި ވިޔަސް އެކަން ނުދައްކާ ވޭތޯ ބެލިއެވެ. ” އަޒާން އަހަރެން ބަލައި އަންނާނަމޭ ކިޔާފަ ނައިސް އެތާ ބައިގަޑި އިރު ވީ ތަނާ އެތަނަށް ޓެކްސީއެއްގަ އައިސް އަހަރެން ކައިރީ ބުނީ ލިފްޓެްް ބޭނުންހޭ. އަހަރެން ބުނި އާއެކޭ. ގެއަށް އަންނަން ވެފަ ހުރިލެއް ބޮޑުކަމުން. ކާރު ތެރޭގަ އެކި ވާހަކަ ދެކެވި ރަހުމަތްތެރި ކަމަށް ބަދަލުވީ. އަހަރެންގެ ނަންބަރަށް އެދުމުން ނަންބަރު ދިނީ. އޭނަ އަހަރެން ބުނެގެންނެއް ނޫނޭ އަންނަނީކީއެެއް. ” މާޝާ ގެ ލޮލުން އޭރު ކަރުނަތަށް އޭގެ މަގާމު ދޫކޮށް މާޝާގެ ކޮލަށް ބޮސްދެމުންދިޔައެވެ.\n✨ Amyra ✨\nއަޅުގަނޑު މި ސައިޓަށް މިހާރު އާ ވާހަކައެއް އެބަލަން އެއީ ” ހާދަހާ ލޯބިވޭ” އުންމީދުކުރަން ކިޔުންތެރިންގެ ސަޕޯޓް އެވާހަކަ އެއް ވެސް ލިބޭނެ ކަމަށ😊❤\nWow v reethi mi part vex mi vhk nimunee dhw dhen aneh vhk vex kiyan Ebaevhk vex v reethi♥♥♥♥♥\nލޯބި August 14, 2020\nލޯބި November 25, 2016\nހިތް މިއެދޭ ސޫރައޭ ތީމަގޭ (5 ވަނަ ބައި )\nދިމްޔާ (3ވަނަ ބައި )\nލޯބި August 17, 2015\nހިތާމަ ބިރުވެރި އެހެނިހެން މަޖާ ލޯބި January 16, 2021


SunOnline: Actor Faraz Khan ge Hospital Bill thah Dhakkaidhinee Salman\nއެކްޓަރު ފަރާޒް ޚާންގެ ހޮސްޕިޓަލް ބިލްތައް ދައްކައިދިނީ ސަލްމާން\nއައިމިނަތު ލުބާ 17 Oct 2020, 06:47\nފަރާޒްގެ ހޮސްޕިޓަލް ބިލްތައް ސަލްމާން ވަނީ ދައްކައިދީފައި--\nނުވަދިހައިގެ އަހަރުތަކުގައި މަޝްހޫރުވި ބޮލީވުޑްގެ އެކްޓަރު ފަރާޒް ޚާން 46، އަށް މި މަހު އަށްވަނަ ދުވަހުން ފަށައިގެން އަންނަނީ ވެންޓިލޭޓަރުގައި ފަރުވާދެމުންނެވެ.\nސިކުނޑީގައި އިންފެކްޝަނެއް އުފެދި ހާލު ސީރިއަސްވެގެން ބެންގަލޫރުގެ ވިކްރަމް ހޮސްޕިޓަލްގެ އައިސީޔޫގައި ފަރާޒަށް ފަރުވާދެމުން އައިއިރު ބޭސްފަރުވާ ކުރާނެ ފައިސާ ހަމަނުޖެހިގެން މާލީ އެހީ ބޭނުންވާ ވާހަކަ ސޯޝަލް މީޑިއާ އިން ފެނިގެންދިޔަ އެވެ.\nފަރާޒް އަށް އެހީވުމަށް ފުރަތަމަ އިސްނެގީ އޭނާއާ އެކު ފިލްމުތަކުގައި މަސައްކަތްކުރި ބަތަލާ ޕޫޖާ ބަޓް އެވެ. ފަރާޒް އަށް އެހީވުމަށް އެދި ޓްވިޓާގައި އޭނާ އެދުމުން ގިނަ ބަޔަކަށް އެ ޓްވީޓް ފެނި ވަނީ ފަންޑްރައިޒްވެސް ކޮށްފަ އެވެ.\nއޭގެ ފަހުން ފަރާޒްގެ އެކުވެރިއެއް ކަމަށްވާ ކަޝްމީރާ ޝާހް އޭނާގެ އިންސްޓަގްރާމަށް ހިއްސާކުރި ޕޯސްޓެއްގައި ބުނީ ފަރާޒަށް އެހީވުމަށް ފިލްމު އިންޑަސްޓްރީގެ ސަމާލުކަމަށް ގެނެވި ފަރާޒްގެ ހޮސްޕިޓަލްގެ ބިލްތައް މިހާރު އެކްޓަރު ސަލްމާން ޚާން ދައްކައިދީފައިވާ ކަމަށެވެ. އޭނާ ބުނީ ސަލްމާން އަކީ ހަގީގަތުގައި ވެސް ވަރަށް ރަނގަޅު އިންސާނެއް ކަމަށާއި ފަރާޒް އަށް އަޅާލައި އޭނާގެ މެޑިކަލް ބިލްތައް ދައްކައިދިން ކަމަށްޓަކައި ޝުކުރު އަދާކުރާ ކަމަށެވެ.\nފަރޭބްގެ އެކްޓަރު ފަރާޒްގެ ސިއްހީ ހާލު ސީރިއަސް އިރު ސަލްމާން އޭނާއާއެކު ހުރިކަން ސާބިތުކޮށްދިނުމުން އުފާވާ ކަމަށެވެ. "ފިލްމު އިންޑަސްޓްރީގައި ސަލްމާން ހާ ދީލަތި މީހެއް ނެތް،" އޭނާ ބުންޏެވެ.\nސަލްމާންގެ އިތުރުން ޕޫޖާ ބަޓް އަދި ސޯނީ ރާޒްދަން ވެސް ވަނީ ފަރާޒްގެ ފަންޑްރައިޒިންއަށް ކޮންޓްރިބިއުޓްކޮށްފައެވެ.\nމީގެ ކުރިން ފަރާޒްގެ ކޮއްކޮ ފަހްމާން ޚާން މީޑިއާތަކަށް ދިން އިންޓަވިއުއެއްގައި ބުނީ ފާއިތުވި އަހަރެއްހާ ދުވަހު ބޭބެ އުޅުނީ ވަރަށް ބަލިކޮށް ކަމަށާއި އެންމެ ފުރަތަމަ މޭގައި އިންފެކްޝަން އުފެދިގެން އަބަދު ކެއްސާތީ އުޅުން ކަމަށެވެ. އަދި މިހާރު އެ އިންފެކްޝަން ސިކުނޑީގައި ވެސް އުފެދިފައިވާ ކަމަށާއި ބޭބެ ސަލާމަތްވާނެ ކަމާމެދު ޑަކްޓަރުން ވެސް ދިނީ 50-50 ޗާންސެއް ކަމަށެވެ. ބޭސްފަރުވާއަށް މަދުވެގެން 25 ލައްކަ ރުޕީސް ބޭނުންވާކަމަށް ފަހްމާން ބުންޏެވެ.\nއެކްޓަރު ފަރާޒްގެ ފިލްމުތަކުގެ ތެރެއިން އެންމެ މަޝްހޫރުވީ 1998 ވަނަ އަހަރު ރާނީ މުކަރްޖީއާއެކު ކުޅުނު ފިލްމު "މެހެނދީ" އެވެ.


3 mahuge kujjaa ge maru: ihumaaluvi kamah thuhumathuvaa doctor suspend kohfi - One Online\nޑރ. އަބްދުއްސަމަދު މެމޯރިއަލް ހޮސްޕިޓަލް --- ފޮޓޯ: އަބްދުއްސަމަދު ރީޖަނަލް ހޮސްޕިޓަލް ފޭސްބުކް\nތިން މަހުގެ ކުއްޖާގެ މަރު: އިހުމާލުވިކަމަށް ތުހުމަތުވާ ޑޮކްޓަރު ސަސްޕެންޑްކޮށްފި\nގދ. ތިނަދޫގައި ހުންނަ ކޮވިޑު ފެސިލިޓީގައި ފަރުވާ ދެމުން އަންނަނިކޮށް މިއަދު މަރުވި ތުއްތު ކުއްޖާގެ މަރުގެ މައްސަލައިގައި އިހުމާލުވި ކަމަށް ތުހުމަތުކުރާ ޑޮކްޓަރު ސަސްޕެންޑްކޮށްފިއެވެ.\nއެރަށުގައި ހުންނަ ޑރ. އަބްދުއްސަމަދު ހޮސްޕިޓަލުން މީގެ ކުރިން ނިންމީ ކުއްޖާ މަރުވީ ކޮވިޑު ޖެހިގެން ކަމަށެވެ. ނަމަވެސް އޭގެ ފަހުން އެ ހޮސްޕިޓަލުން ވަނީ ތިން މަހުގެ ތުއްތު ފިރިހެން ކުއްޖާ މަރުވީ ކޮވިޑު ބަލީގައި ނޫން ކަމަށް ބުނެފައެވެ.\nއެ ކުއްޖާގެ މަރާ ގުޅިގެން އެރަށުގެ ބައެއް ފަރާތްތަކުން ވަނީ ހޮސްޕިޓަލަށް ތުހުމަތުތަކެއްކޮށްފައެވެ. އެގޮތުން ކުއްޖާގެ މަރުގައި އެ ހޮސްޕިޓަލްގެ ޑޮކްޓަރެއްގެ އިހުމާލު އޮތް ކަމަށް ބައެއް ފަރާތްތަކުން ތުހުމަތު ކުރެއެވެ.\nހޮސްޕިޓަލުގެ މީޑިއާ އޮފިޝަލު "ވަން" އަށް މިރޭ ވިދާޅުވީ އެ ކުއްޖާ މަރުވި މައްސަލަ މިހާރު ހޮސްޕިޓަލުން ބަލަމުން އަންނަ ކަމަށާއި އެ މައްސަލައިގައި ތުހުމަތުތަކެއް ކުރެވޭ ޑޮކްޓަރު މިހާރު ސަސްޕެންޑްކޮށްފައިވާ ކަމަށެވެ. ނަމަވެސް އެކަމާ ގުޅޭ އިތުރު ތަފުސީލެއް ހާމައެއް ނުކުރެއެވެ.\nކުއްޖާގެ މަރާ ގުޅިގެން ތިނަދޫން ވާހަކަ ދެއްކި މީހަކު "ވަން" އަށް ބުނީ ކުއްޖަގެ މަރުގައި ހޮސްޕިޓަލުގެ އިހުމާލު އެބައޮތް ކަމަށެވެ. އަދި ކުއްޖާ މަރުވުމުގެ ކުރިން ރޭގެ ވަގުތެއްގައި ކުއްޖާ މާބޮޑަށް ބޭރަށް ހިންގައި ހޮޑުލެވޭތީ ޑޮކްޓަރަށް އޮންލައިން ކޮށް ދެއްކި ނަމަވެސް ޕޮޒިޓިވްވެ ކަރަންޓީނުގައި ހުރި ތުއްތު ކުއްޖަކަށް ދޭން ޖެހޭ ސަމާލުކަން ހޮސްޕިޓަލުން ދީފައި ނުވާ ކަމަށެވެ.\nއެރަށުން ވާހަކަ ދެއްކި މީހާ ބުނީ ކުއްޖާ މަރުވީ ހޮސްޕިޓަލަށް ގެންގޮސް ޑޮކްޓަރުން ޖެހި އިންޖެކްޝަނެއްގެ ސަބަބުން ކަމަށް އާއިލާއިން ބުނާ ކަމަށެވެ.\nތިނަދޫ ހޮސްޕިޓަލުން މި ތުއްތު ކުއްޖާގެ ގަޔަށް އިންޖެކްޝަނެއް ޖެހި ކަންވެސް އަދި ޖެހީ ކޮން އިންޖެކްޝަނެއްކަންވެސް ޔަގީނެއް ނުވެއެވެ.\nގުޅޭ ޓެގު މަރުގެ މައްސަލަތައް ގދ. ތިނަދޫ ޑރ. އަބްދުއްސަމަދު މެމޯރިއަލް ހޮސްޕިޓަލް


Sattu, Easa Adhi Umairu Gaumee Squad Gai Himanaifi - Vaguthu\nބައެއް ގައުމުތަކުގެ ހާލަތު ރަނގަޅު ވެދާނެ ކަމުގެ އުއްމީދު އާވިއިރު އެމެރިކާގެ ހާލަތު އިތުރަށް ގޯސް - 39 މިނެޓް ކުރިން\nދިވެހި ޕްރެމިއާ ލީގުގައި ފަހަކަށް އައިސް މޮޅު ކުޅުމެއް ދެއްކި ޓީސީ ސްޕޯޓްސް ކްލަބުގެ އިޝާން އިބްރާހިމް (ސައްޓު) އާއި އިސްމާއިލް އީސަ (މެސީ) އަދި ކްލަބް ގްރީން ސްޓްރީޓްސްގެ މުހައްމަދު އުމެއިރު އަށް ޤައުމީ ފުޓްބޯޅަ ޓީމުން ފުރުޞަތު ދީފިއެވެ.\nއެފްއޭއެމްއިން ފުރަތަމަ ކްލަބްތަކަށް ފޮނުވި ލިސްޓްގައި ޓީސީގެ ދެ ކުޅުންތެރިންގެ އިތުރުން ގްރީންގެ މުހައްމަދު އުމެއިރު ހިމަނާފައި ނުވާއިރު މިއަދު އާ ކޯޗު ކޫޕްމަން އާއެކު ކުރިއަށްގެންދިޔަ ގައުމީ ޓީމުގެ ޕްރެކްޓިހުގައި ވެސް މި ތިން ކުޅުންތެރިން ބައިވެރިއެއްނުވެ އެވެ. އެނގިފައިވާ ގޮތުގައި ދެން އޮންނަ ގައުމީ ޓީމުގެ ޕްރެކްޓިހުގައި އެ ކުޅުންތެރިން ބައިވެރިވާނެ އެވެ.\nގައުމީ ޓީމަށް ބަދަލުތަކެއް އަތުވެދާނެކަމުގެ އިޝާރާތެއް ފުރަތަމަ ފަހަރަށް ދިނީ ޓީމުގެ އެސިސްޓެންޓް ކޯޗުކަމާ ހަވާލުވި އަލީ ސުޒޭން އެވެ. އެފްއޭއެމް ހައުސްގައި ރޭ ބޭއްވި ހާއްސަ ބަައްދަލުވުމުގައި ވާހަކަ ދައްމުން ސުޒޭން ބުނީ ކޫޕްމަންގެ އިރުޝާދުގެ ދަށުން ނެގި ފުރަތަމަ ސްކޮޑަކީ ކުރީގެ ޓީމަށް ބަރޯސާވެގެން ނެގި ޓީމެއް ކަމަށެވެ. ސުޒޭން ބުނީ މޮޅަށް ކުޅެމުން އަންނަ ބައެއް ކުޅުންތެރިން އެ ސްކޮޑުގައި ހިމެނިފައިވާ ނުވާ ކަމަށް ގަބޫލުކުރާ ކަމަށާއި އެހެން ނަމަވެސް ކުރިއަށް އޮތް ތަނުގައި ފުޓްބޯޅަ އާއިލާ އިން ބަލައިގަންނަ ވަރުގެ ސްކޮޑެއް އެކުލަވާލުމަށް މަސަތްކަތް ކުރާނެ ކަމަށެވެ.\nހެޑް ކޯޗު ކޫޕްމަން ގައުމީ ޓީމާ ހަވާލުވި ދުވަހު ވެސް ބުނީ މޮޅަށް ކުޅޭނަމަ ޓީމުން ފުރުސަތު ލިބުމުގައި އެއްވެސް ހުރަހެއް ނޯންނާނެ ކަމަށެވެ. އެހެން ނަމަވެސް ލީގުގެ ފަހު ދެ ބުރުގައި އެންމެ ވިދާލި ކުޅުންތެރިންތައް ނުހިމަނައި ލިސްޓު ނެރުމާއެކު ސަޕޯޓަރުންގެ ނުރުހުން ކޯޗަށް އަމާޒުވެގެންދިޔައެވެ. ވޯލްޑް ކަޕް ކޮލިފައިންގައި އަންނަ މަހު 26 ވަނަ ދުވަހު ޗައިނާއާ ދެކޮޅަށް ކުޅޭ މެޗަށާއި 31 ވަނަ ދުވަހު މާލޭގައި ސީރިއާއާ ބައްދަލުކުރާ މެޗަށް ގައުމީ ޓީމް ތައްޔާރުވަމުން އަންނަ އިރު ސައްޓު އާއި އީސަގެ އިތުރުން އުމެއިރު ޓީމާ ގުޅިގެން ދިއުމަކީ ޓީމު އިތުރަށް ވަރުގަދަކޮށްދޭނެ ކަމެއްކަން ޔަގީނެވެ.\nތިންވަނަ މަގާމުގައި ޓީސީން ދިވެހި ލީގު ނިންމާލާފައިވާއިރު އީސަ އާއި ސައްޓު އަކީ ދެވަނަ ބުރުން ފެށިގެން މުޅި ލީގުގައި ވެސް އެންމެ މޮޅަށް ކުޅެމުން އައި ކުޅުންތެރިންގެ ތެރޭ ހިމެނޭ ދެ ކުޅުންތެރިންނެވެ. އީސަ ވަނީ ލީގުގައި މުޅިއެކު އޭނާ ކުޅުނު 21 މެޗުގައި 12 ލަނޑު ޖަހައި އިތުރު 10 ލަނޑު ޖަހަން މަގުފަހިކޮށްދީފަ އެވެ. ސައްޓު ވަނީ 21 މެޗުން 13 ލަނޑު ޖަހައި އިތުރު4ލަނޑު ޖަހަން މަގުފަހިކޮށްދީފަ އެވެ. މިއީ ބ. އޭދަފުއްޓަށް އުފަން ސައްޓު ގައުމީ ޓިމަށް ނެގި ފުރަތަމަ ފަހަރެވެ. އީސަ އެންމެ ފަހުން ގައުމީ ޓީމުގައި ހިމެނުނީ 2017 ވަނަ އަހަރު އެވެ.\nގައުމީ ޓީމުން ެދެން ފުރުސަތު ލިބުނު އުމެއިރަކީ ރާއްޖޭގައި މިވަގުތު ތިބި އެންމެ ތަޖުރިބާކާރު މިޑްފީލްޑަރުންގެ ތެރޭ ހިމެނޭ ކުޅުންތެރިއެކެވެ. ގައުމީ ޓީމަށް 50 އަށް ވުރެ ގިނަ މެޗު ކުޅެދީފައިވާ އުމެއިރު ވަނީ މި ސީޒަނުގައި ގްރީންގެ މެދުތެރެ ބެލެހެއްޓުމުގައި މޮޅު ކުޅުމެއް ދައްކައިފައެވެ.\nކޫޕްމަންގެ އިރުޝާދުގެ ދަށުން ފުރަތަމަ އެކުލަވާލި ގައުމީ ސްކޮޑުން އަލަށް ޖާގަ ލިބުނީ ކްލަބް ގްރީން ސްޓްރީޓްސްގެ މިޑްފީލްޑަރު މުހައްމަދު އާރިފް (ބަކާ) އާއި ޓީސީ ސްޕޯޓްސް ކްލަބުގެ މިޑްފީލްޑަރު އަހުމަދު ރިލްވާން (ބެން) އާއި ކްލަބް އީގަލްސްގެ މިޑްފީލްޑަރު އިމްރާން ނަޝީދުގެ އިތުރުން ދަ ގްރާންޑޭ ސްޕޯޓްސް ކްލަބުގެ އަހުނަފް ރަޝީދު އަށެވެ.


ދުނިޔޭގެ އެންމެ ބޮޑު ވޯޓާ ޕާކު، ހިތްގައިމު މަންޒިލެއް | Jazeera\tދުނިޔޭގެ އެންމެ ބޮޑު ވޯޓާ ޕާކު، ހިތްގައިމު މަންޒިލެއް - Jazeera\nދުނިޔޭގެ އެންމެ ބޮޑު ވޯޓާ ޕާކު، ހިތްގައިމު މަންޒިލެއް\nޒީޒީ December 6, 2018 146 views0\nދުނިޔޭގެ އެންމެ ބޮޑު ވޯޓާރ ޕާރކޭ ބުނުމުން އެތަނަކީ ޖަރުމަނުގައި ހުންނަ ތަނެއްކަން ކުޑަކޮށްވެސް ސިފަނުކުރެވޭނެއެވެ. އެހެންނަމަވެސް، ޖަރުމަނުގެ އަވަށެއް ކަމަށްވާ ބާރލިން ގެ ދެކުނުން 30 މޭލު ދުރުގައި މި ވޯޓާރ ޕާރކް ހަދާފައިވަނީ ފިނި މޫސުމުގައި ގަނޑުކޮށްފައި އޮތް ކުރީގެ އެއާރ ޝިޕެއްގެ ތެރޭގައެވެ. "ޓްރޮޕިކަލް އައިލެނޑްސް އެންޑް ރިސޯޓް" ނަމަކަށް ކިޔާ މި އިންޑޯރ ވޯޓާރ ޕާރކް ވެފައިވަނީ ގިނަބައެއް ޗުއްޓީ ހޭދަކޮއްލުމަށްދާ ހިތްގައިމު މަންޒިލަކަށްވެފައެވެ.\nރިސޯޓެއްގޮތަށް ފަރުމާކުރެވިފައިވާ މިޕާކުގެ ބޮޑުމިނުގައި ގާތްގަނޑަކަށް 69،6960 އަކަފޫޓު ހުރެއެވެ.42 ޕައުންޑަށް، ދުވަހުގެ ވަގުތު ހޭދަކޮށްލެވޭ އަދި ރޭކުރުމަށް ހޮޓެލް ރޫމެއް ބުކް ކުރާނަމަ 120 ޕައުންޑުގެ އަގެއް ހުންނަ މިޕާރކުގައި އެންމެ ގިނަވެގެން 6000 މީހުންނަށް އެއްފަހަރާ ތިބެވޭނެ ކަމަށްވެއެވެ. އަދި ރޭކުރުމަށް ހޮޓެލް ރޫމެއް ބުކް ކުރާނަމަ ޕާރކުގައި ކުޅިވަރު ކުޅެ، މަޖާ ކުރެވެނީ ހަމަ އެކަނި ކުޑަ ކުދިންނަކަށް އެކަންޏެއްނޫނެވެ. ހުރިހާ އުމުރުފުރާ އަކަށް ބޭނުން ކުރެވޭނޭ ގޮތަށް ފަރުމާކުރެވިފައިވާ މިޕާކުގައި އެތައް ބައިވަރު ވޯޓރ ސްލައިޑްތަކެއް ހުރެއެވެ. އެހެންކަމުން، ބެލެނެވެރިންވެސް ފޫހި ވެގެން އުޅޭކަށް ނުޖެހޭނެއެވެ.\nއާމުގޮތެއްގައި ހަދާފައި ހުންނަ ވޯޓަރ ޕާރކުތުން ފާހަގަވެގެން ދަނީ ހަމައެކަނި އާއިލާ އާއިއެކު މަޖާކޮށްލާ ސަކަރާތް ޖަހާލެވޭ ކަހަލަ ތަނެއްގެ ގޮތުގައެވެ. އެއާއިހިލާފަށް ދުނިޔޭގެ އެންމެ ބޮޑު ވޯޓާރ ޕާރކުގައި ބޮޑެތިމީހުންނަށް އެކަނި ވަގުތު ހޭދަކުރެވޭނެ ވަސީލަތްތަށްވެސް ލިބެން ހުރެއެވެ. އޭގެތެރޭގައި ސޯނާ އަދި "ބާލީ" ގައި ހުންނަ ފަދަ ބަލާލަން ފަސޭހަ ، ހިތަށްފަސޭހަ ސްވިމިންގް ޕޫލެއްވެސް ހިމެނެއެވެ. އަދި ސްވިމިންގް ޕޫލްގެ މަތީގައި ގެސްޓުންނަށް އިރުގެ ހޫނުކަން ފޯރާނެ ގޮތަށް ވަނީ ބިއްލޫރިން ހިޔާ ކުރެވިފައެވެ.\nމިޕާކުންދޭ އެހެން ހިދުމަތްތަކުގެތެރޭގައ ފުލް ސާރވިސް ސްޕާއެއްވެސް ހިމެނެއެވެ. އެންމެދުވަހެއް މިސްޕާގައި ހޭދަކޮށްލަން އަންނަ މީހުންނާ ހިލާފަށް މުޅި ޗުއްޓީ އެއްކޮށް ހޭދަކުރާ މީހުންވެސް މަދެއް ނޫނެވެ. ކުއްޔަށް ކޮޓަރިއެއް ހިފާ ރޭގަނޑު ރިސޯޓުގައި ހޭދަކުރަން ބޭނުންވާ މީހުންނަށް މިކަންވެސް ފަސޭހަކަމާއި އެކު ވެގެން ދެއެވެ.\nމިއީ ހަޔާތުގައި އެއްފަހަރު ނަމަވެސް ގޮސްލަން ވަރަށް ހިތްގައިމުތަނެކެވެ. ތަފާތު ތަޖުރިބާއެއް ކުރެވިގެންދާނެއެވެ.\nރޮނާލްޑޯ 22 މިލިއަން ޔޫރޯއިން ޖޫރިމަނާކޮށް2އަހަރު ދުވަހުގެ ސަސްޕެންޑެޑް ޖަލު ހުކުމެއްކޮށްފި\nރިލްވާން ފަދަ ނޫސްވެރިންނަށް ލިބުނު އަނިޔާއާއި ދެކޮޅަށް ސަރުކާރުން ބަދަލު ހިފާނަން :ރައީސް\nއަނބި ޤަބޫލު ކޮށްފިން!\nމިއުޒިޝަނެއް "ޖޭޒް" މިއުޒިކަށް ގެނައި އާދަޔާޚިލާފު ބަދަލު


މާދަމާއިންފެށިގެން އައި.ޖީ.އެމް.އެޗް ގައި ރައްކާތެރިކަމުގެ އިތުރު ފިޔަވަޅުތަކެއް އަޅަނީ!\nކޮވިޑް 19 އާއި ގުޅިގެން ދިމާވެފައިވާ ހާއްސަ ހާލަތަށް ރިޢާޔަތްކޮށް އަައި.ޖީ.އެމް.އެޗްގައި އަމަލު ކުރަމުންދާ ރައްކާތެރިކަމުގެ ފިޔަވަޅުތަކަށް، 2021 މެއި5ވާ ބުދަ ދުވަހުން ފެށިގެން އަންނަނިވި ބަދަލުތައް ގެނައުމަށް ހަމަޖެހިފައިވާކަމަށް އެ ހޮސްޕިޓަލުން ބުނެފިއެވެ.\nމާދަމާއިން ފެށިގެން އެޅުމަށް ނިންމާފައިވާ ރައްކާތެރިކަމުގެ ފިޔަވަޅުތައް:\n1- އައި.ޖީ.އެމް.އެޗްގެ އިމާރާތުން ލިބެންހުންނަ ހިދުމަތްތައް ހޯދުމަށް އަންނަ ފަރާތްތައް ބޭނުން ކުރުމަށް ހަމަޖެހިފައިވާ ގޭޓަކީ ހަމައެކަނި ކަނބާ އައިސަރަނި ހިނގުމުގައިވާ މައި ގޭޓް ކަމުގައި ކަނޑައަޅައި ދެން ހުރި ހުރިހާ ގޭޓެއް (ބޮޑުތަކުރުފާނު މަގުގައިވާ ކެންޓީން ގޭޓް އަދި އެސް.ޓީ.އޯ ފާމަސީ ކައިރިން ވަންނަ ގޭޓް) ބަންދު ކުރުން.\n2- ކަނބާ އައިސަރަނި ހިނގުމުގައިވާ މައި ގޭޓުން ހިދުމަތް ހޯދުމަށް ވަންނަ ފަރާތްތަކުގެ ހުމާއި ރޯގާ ހުރިތޯ ބެލުމަށް ސްކްރީން ކުރަން ފެށުން.\n3- އަވަސް ފަރުވާ ބޭނުންވާ ފަރާތްތައް އިމަރޖެންސީ މައި ގޭޓް ބޭނުންކުރުން. އަދި މި ފަރާތްތަކުގެ ހުމާއި ރޯގާ ހުރިތޯ ބެލުމަށް ސްކްރީން ކުރަން ފެށުން.\n4- ދަރުމަވަންތަ ހޮސްޕިޓަލުން ދެވޭ ހިދުމަތްތަށް ހޯދުމަށް އަންނަ ފަރާތްތައް ހަމަ އެކަނި ބޮޑުތަކުރުފާނު މަގުގައިވާ ގޭޓް ބޭނުން ކުރުން. އަދި މި ގޭޓުން ވަންނަ ފަރާތްތަކުގެ ހުމާއި ރޯގާ ހުރިތޯ ބެލުމަށް ސްކްރީން ކުރަން ފެށުން.\n5- ދުރާލާ ރާވައިގެން ކުރެވޭ އޮޕަރޭޝަންތައް ކުރުން މެދުކަނޑާލުން.\n6- ކޮންމެހެން ޒިޔާރަތްކުރަންޖެހިއްޖެ ހާލަތެއްގައި މެނުވީ ހޮސްޕިޓަލަށް ޒިޔާރަތް ނުކުރުން. އަދި ހޮސްޕިޓަލަށް ވަޑައިގަންނަވާނަމަ މާސްކު އެޅުއްވުމަށާއި3ފޫޓުގެ ގައިދުރުމިން ބެހެއްޓުން.\nއައި.ޖީ.އެމް.އެޗުން ބުނެފައިވަނީ ހޮސްޕިޓަލުގެ ހިދުމަތްދޭ ގޮތްތަކަށް މަތީގައިވާ ބަދަލުތައް ގެނެސްފައިވަނީ އާއްމު ރައްޔިތުންނާއި ސިއްހީ ހިދުމަތްތެރިންގެ ސަލާމަތާއި ރައްކާތެރިކަމަށްޓަކައި ކަމަށާއި މި ބަދަލުތައް ގެނެވުނުކަމުގައި ވީނަމަވެސް ކުއްލި ހާލަތުގައި ފަރުވާ ހޯދަންޖެހޭ ބަލިމީހުންނަށް އަވަސް ފަރުވާގެ ހިދުމަތް 24 ގަޑިއިރު ލިބެމުންދާނެ ކަމަށެވެ.\nހަލުވިކަމާއިއެކު ފެތުރެމުންދާ މި ވައިރަސް ފެތުރުނަ ނުދީ ކޮންޓްރޯލު ކުރުމަށްޓަކައި ކުރަމުންގެންދާ މަސައްކަތްތަކުގައި ދިވެހި އެންމެހާ ރައްޔިތުންގެ އެއްބާރުލުން ލިބެމުންދާނެކަމަށް އުއްމީދުކުރާ ކަމަށް ވެސް އައި.ޖީ.އެމް.އެޗުން ވަނީ ބުނެފައެވެ.\nރޯދަމަހު އައިޖީއެމް ހޮސްޕިޓަލުން ހިދުމަތްދޭ ގަޑިތައް އާންމުކޮށްފި\nކޮވިޑް ފެތުރުން ހަލުވިވުމާއި ގުޅިގެން އަައި.ޖީ.އެމް.އެޗް ގެ ޚިދުމަތްތަކަށް ބަދަލު ގެނެސްފި\nއައޖީއެމްއެޗްގެ މެޑިކަލް އެގްޒެކެޓިވް ކޮމިޓީގެ މެމްބަރުންގެ އަދަދު 11 އަށް އިތުރުކޮށްފި


National Volleyball League: Firihen Division ge kulhun fashaifi - vNews.mv\nގައުމީ ވޮލީބޯޅަ ލީގުގެ ތެރެއިން -- ފޮޓޯ: މިހާރު\nގައުމީ ވޮލީބޯޅަ ލީގު: ފިރިހެން ޑިވިޝަނުގެ ކުޅުން ފަށައިފި\nއިސްމާޢީލް ޝާހު (ކުޑަ ޝާހު) Male' | 26 December 2019, 11:01\nއަހަރެއްގެ މެދުކެނޑުމަކަށް ފަހު، ގައުމީ ވޮލީބޯޅަ ލީގުގެ ފިރިހެން ޑިވިޝަނުގެ ކުޅުން ފަށައިފި އެވެ.\nމި އަހަރު އަންހެން ޑިވިޝަނަށް ލީގު ބާއްވާފައިނުވި ނަމަވެސް، ފިރިހެން ޑިވިޝަނަށް ބާއްވާ ގޮތަށް ވަނީ ނިންމާފައެވެ. ގައުމީ ލީގަށް ފަހު އަންނަ އަހަރުގެ ޖެނުއަރީ މަހުގެ ނުވަވަނަ ދުވަހު ފަށާ 51 ވަނަ ގައުމީ ވޮލީބޯޅަ މުބާރާތަށް ކޮލިފައިވާނީ ލީގުގައި އެންމެ ރަނގަޅު ނަތީޖާ ނެރޭ ހަތަރު ޓީމެވެ.\nގައުމީ ބޮލީބޯޅަ ލީގުގެ ފިރިހެން ޑިވިޝަނުގެ ކުޅުން ރޭ ފެށިއިރު، މިއަހަރަގެ ލީގުގައި5ޓީމެއް ވާދަކުރެއެވެ. އެއީ ދިވެހި ސިފައިންގެ ކްލަބާއި ޕޮލިސް ކްލަބާއި ސްޕޯޓްސް ކްލަބު ސިޓީ އާއި ގުޑީސްގެ އިތުރުން ސްޕޯޓްސް ކްލަބު ހޯކްސް އެވެ.\nލީގުގެ ފުރަތަމަ މެޗުގައި ރޭ ގުޑީސް އާއި ސްޕޯޓްސް ކްލަަބު ހޯކްސް އެވެ. ޒުވާނުންގެ މަރުކަޒުގެ އެތެރޭ ކޯޓުގައި ކުޅުނު މި މެޗު ފަސޭހަކަމާއެކު ސީދާ ތިން ސެޓުން ކާމިޔާބުކުރީ ގުޑީސްއިންނެވެ. މެޗުގެ ސެޓުތައް ގުޑީސްއިން ގެންދިޔައީ 25-15، 25-10 އަދި 25-13 އިންނެވެ.\nމި މެޗުގެ މޮޅު ކުޅުންތެރިއަކަށް ހޮވުނީ ގުޑީސްގެ މުހައްމަދު އަހުސަނެވެ.\nމިއަހަރުގެ ލީގުގެ ކުޅުން ރޭ ފެށިއިރު، ލީގުގެ ފަހު މެޗު ކުޅުމަށް ހަމަޖެހިފައިވަނީ އަންނަ އަހަރުގެ ޖެނުއއަރީ މަހުގެ ހަވަނަ ދުވަހު އެވެ. އެންމެ ފަހުން 2017 ވަނަ އަހަރު ބޭއްވި ގައުމީ ލީގުގެ ޝީލްޑް އުފުލާލި މޯލްޑިވިއަން އިންނެވެ.


Dho?! Raalhu Boy ge vaahaka varah kurukoh\nރާޅުބޯއީގެ ވާހަކަ ވަރަށް ކުރުކޮށް\nއަހުމަދު ނަޒީހޭ ބުނެގެން ނޭނގިދާނެ އެވެ. މިއީ "ރާޅު ބޯއީ" އެވެ. އެންމެ 19 އަހަރުގައި އޭނާގެ އަޑު ގަދަވެގެން ދިޔައީ މިދިޔަ އަހަރު އޮތް ރާއްޖޭގައި އަލަށް ބޭއްވި މޯލްޑިވިއަން އައިޑަލްގެ ޝޯއާ އެކުގަ އެވެ. އެކަމަކު އޭނާ މި ޝޯ އަށް ދިޔައީ ލަވަކިޔުމުގެ ތެރޭގައި އުޅެފައެއް ނޫނެވެ. އުޅުނީ މޫދުގަ އެވެ. ދަނީ ރާޅަށެވެ. އެކަމަކު މޯލްޑިވިއަން އައިޑަލް އަށް ފަހު ލަވަ އިސްވެ ރާޅު ފަސްވީ އެވެ.\nމޯލްޑިވިއަން އައިޑަލްގައި ބައިވެރިވެ ގަދަ 10 އާ ހިސާބުން ވަކިވާން ޖެހުނަސް އޭނާ އަކީ އެންމެ މަގުބޫލު އެއް އަޑެވެ. ފޭސްބުކާއި އިންސްޓަގްރާމް ގައި 20،000 އަށް ވުރެ ގިނަ ފޭނުންނާ އެކު އައިޑަލް އަށް ފަހު ވެސް ރާޅު ބޯއީ އެ ދަނީ ކުރިއަށެވެ.\nWhen we were young✌🏿 • • • • #topvocalist #whenwewereyoung #teamraalhu #raalhuboy #hotvoices #vocalist #singing #passion #music #musicislife #adelecover\nA post shared by Ahmed Nazykh (@a.nazeek) on Jun 21, 2017 at 12:40am PDT\nމޯލްޑިވިއަން އައިޑަލްގައި ނަޒީހުގެ ފުރަތަމަ ކިޔާފައި ވަނީ، ލަވަ ކިޔުން މީގެ އެތައް އަހަރެއް ކުރިން ހުއްޓާލާފައި ވިޔަސް އަދިވެސް އެންމެ މަގުބޫލު އަލީ ރަމީޒްގެ "ވާތީ މަ ކައިރީގާ" އެވެ. މޯލްޑިވިއަން އައިޑަލްގެ ޖަޖުން އެ ލަވަޔާ އެކު ނަޒީހަށް ތައުރީފު އޮއްސާލި އެވެ. ނަޒީހުގެ އަޑުގެ ޖާދޫގައި އެތައް ބަޔަކު ޖެހޭނެ ކަމަށާއި ޝޯއިން ވަކިވެގެން ދިޔަ ކަމުގައި ވިޔަސް އެންމެންގެ ލޯބި ލިބޭނެ ކަމުގެ ޔަގީންކަން ދިނެވެ.\nރަނގަޅު ހިސާބަކުން މުބާރާތް ނިންމާލަން ޖެހުނު އިރު "ރާޅު ބޯއީ" ގެ ގޮތުގައި މަޝްހޫރު ވެފައި ވިޔަސް އޭނާގެ ދުވަސް މިހާރު ނިމިގެން ދަނީ މޫދަކު ނޫނެވެ. ކޮންމެ ދުވަހަކުވެސް ހެނދުނު ނަޒީހު އުޅެނީ ލަވަ ކިޔުމާއި މިއުޒިކްގެ ތެރޭގަ އެވެ. އައިޑަލް ޝޯއާ އެކު ދަސްވި ހުނަރުތައް ފަރިތަކުރުމުގަ އެވެ.\nLearn to love yourself first , then comes the next #happyfriday\nA post shared by Ahmed Nazykh (@a.nazeek) on Feb 9, 2017 at 11:28pm PST\nއާއިލާގެ ހަތަރު ކުދިންގެ ތެރޭގައި ހުރި ހަމައެކަނި ފިރިހެން މެންބަރު ކަމަށްވާ ނަޒީހު އުޅެނީ ގެސްޓް ހައުސް ވިޔަފާރީގެ މައި ރަށް ކަމަށްވާ ކ. މާފުށީގައި އާއިލާއާ އެކުގަ އެވެ. އާއިލާއިން ހިންގަމުން އަންނަ ގެސްޓް ހައުސްއެއްގައި އޭނާ އަކީ މުހިންމު އެހީތެރިއެކެވެ. އެއީ ނަޒީހު އާމްދަނީއެއް ހޯދަން ކުރާ ކަމެއް ނޫނެވެ. ބޭނުންވަނީ ބައްޕަގެ މަސައްކަތުގައި ލުއިކޮށްދޭށެވެ.\nނަޒީހަކީ އެއް އިރެއްގައި ގެސްޓް ހައުސްގެ ގައިޑެކެވެ. ގެސްޓުން ގޮވައިގެން ޑައިވިން އަށާއި ސްނޯކްލިން އަށް ގޮސް އުޅެ އެވެ. ބައެއް ފަހަރު ވެއިޓަރުކަން ވެސް ކުރި އެވެ. ނަމަވެސް މޯލްޑިވިއަން އައިޑަލް އަށް ފަހު މިހާރު ހަފުތާއަކު ތިން ރޭ ގެސްޓް ހައުސްގައި އޭނާ އަންނަނީ ގެސްޓުންނަށް ޝޯތައް ދެމުންނެވެ. މާލޭގެ ބައެއް ކެފޭތަކާއި ޓީވީ ޝޯތަކުގައި ވެސް ލަވަ ކިޔައިދެ އެވެ.\nA post shared by Ahmed Nazykh (@a.nazeek) on May 31, 2017 at 8:11am PDT\nލަވަ ކިޔުމުގައި ކުރިއަށް ދެވޭނެ ގޮތެއް ރާއްޖޭގައި ނެތް ކަމަށް ގަބޫލުކޮށްގެން ހުރި ނަޒީހަށް މިހާރު އެކަމާ ވަކިވެވޭކަށް ނެތެވެ. މިހާރު އަންނަނީ އޭނާގެ ފުރަތަމަ ސޯލޯ ލަވަ މި މަހުގެ 22 ވަނަ ދުވަހު ރިލީޒްކުރަން ތައްޔާރުވަމުންނެވެ. ލަވައިގެ ނަމަކީ "ރާޅޭ" އެވެ.


haradhu kudakuran fiyavalhu elhiyas dhaulathuge jumla haradhu kudaeh nuvi!\n08:40pm | Monday, 21 September 2020\nފިނޭންސް މިނިސްޓާ އިބްރާހީމް އަމީރު\nމޭ 31, 2020\nދައުލަތުގެ ހަރަދު ކުޑަކުރަން ގިނަ ފިޔަވަޅުތަކެއް އަޅަމުން އަންނަ ކަމަށް ސަރުކާރުން ބުންޏަސް، މި އަހަރުގެ މިހާތަނަށް ދައުލަތުގެ ޖުމްލަ ހަރަދު މައްޗަށް ގޮސްފި އެވެ.\nފިނޭންސް މިނިސްޓްރީން އާންމުކޮށްފައިވާ ތަފާސްހިސާބުތަކުން ދައްކާ ގޮތުން، މި މަހުގެ 21 ވަނަ ދުވަހުގެ ނިޔަލަށް ދައުލަތުން ޖުމްލަ 9.342 ބިލިއަން ރުފިޔާ ހޭދަކޮށްފައިވާއިރު، މިދިޔަ އަހަރުގެ އެ މުއްދަތުގައި ހޭދަކޮށްފައި ވަނީ 9.289 ބިލިއަން ރުފިޔާ އެވެ. މިއީ ގާތްގަނޑަކަށް 53 މިލިއަން ރުފިޔާ އިތުރު އަދަދެކެވެ.\nއެހެން ނަމަވެސް، ރިކަރަންޓް ހަރަދު ވަނީ ޖުމްލަ ގޮތެއްގައި ދަށަށް ގޮސްފަ އެވެ. އެގޮތުން، މި މަހުގެ 21 ވަނަ ދުވަހުގެ ނިޔަލަށް ދައުލަތް ހިންގުމުގެ ހަރަދު ނުވަތަ ރިކަރަންޓް ހަރަދުގެ ގޮތުގައި ޖުމްލަ 6.8 ބިލިއަން ރުފިޔާ ހޭދަކޮށްފައިވާއިރު، މިދިޔަ އަހަރުގެ އެ މުއްދަތުގައި ހޭދަކޮށްފައި ވަނީ 6.9 ބިލިއަން ރުފިޔާ އެވެ.\nރިކަރަންޓް ހަރަދު ޖުމްލަކޮށް ކުޑަވިޔަސް، އޭގެ ތެރެއިން ހަމައެކަނި ކުޑަވެފައިވާ މައިގަނޑު ހަރަދުގެ ބަޔަކީ، ބަދަލުގެ ގޮތުގައި ދިން ފައިސާ ފަދަ ދައުލަތަށް ގެއްލުނު ފައިސާ ނުވަތަ ނުލިބޭނެ ކަމަށް ބަލާފައިވާ ފައިސާގެ މިންވަރެވެ. އެގޮތުން، ލޮސަސް އަދި ރައިޓްއޮފްގެ ގޮތުގައި މި މަހުގެ 21 ވަނަ ދުވަހުގެ ނިޔަލަށް ދެ މިލިއަން ރުފިޔާ ހޭދަކޮށްފައިވާއިރު، މިދިޔަ އަހަރުގެ އެ މުއްދަތުގައި 337 މިލިއަން ރުފިޔާ ހޭދަކޮށްފައިވެ އެވެ.\nރިކަރަންޓް ހަރަދުގެ ތެރޭގައި ގާތްގަނޑަކަށް އެހެން ހުރިހާ ހަރަދެއް ވަނީ މައްޗަށް ގޮސްފަ އެވެ. އެގޮތުން:\nމުސާރަ އާއި އިނާޔަތްތަކަށް: މިދިޔަ އަހަރު 3.463 ބިލިއަން ރުފިޔާ / މި އަހަރު 3.553 ބިލިއަން ރުފިޔާ\nއިދާރީ ނުވަތަ އެޑްމިނިސްޓްރޭޓިވް ހަރަދު: މިދިޔަ އަހަރު 3.147 ބިލިއަން ރުފިޔާ / މި އަހަރު 3.228 ބިލިއަން ރުފިޔާ\nކެޕިޓަލް ހަރަދު ވަނީ ޖުމްލަކޮށް މައްޗަށް ގޮސްފަ އެވެ. އެގޮތުން، މި މަހުގެ 21 ވަނަ ދުވަހުގެ ނިޔަލަށް ކެޕިޓަލް ހަރަދުގެ ގޮތުގައި ޖުމްލަ 2.559 ބިލިއަން ރުފިޔާ ހޭދަކޮށްފައިވާއިރު، މިދިޔަ އަހަރުގެ އެ މުއްދަތުގައި ހޭދަކޮށްފައި ވަނީ 2.341 ބިލިއަން ރުފިޔާ އެވެ. އެގޮތުން:\nތަކެތި ގަތުމަށް: މިދިޔަ އަހަރު 140 މިލިއަން ރުފިޔާ / މި އަހަރު 118.9 މިލިއަން ރުފިޔާ\nބިމާއި އިމާރާތްތަކަށް: މިދިޔަ އަހަރު 166.3 މިލިއަން ރުފިޔާ / މި އަހަރު 879 މިލިއަން ރުފިޔާ\nއުމްރާނީ ތަރައްގީގެ ވަސީލަތްތަކަށް: މިދިޔަ އަހަރު 1.046 ބިލިއަން ރުފިޔާ / މި އަހަރު 600 މިލިއަން ރުފިޔާ\nތަރައްގީގެ މަޝްރޫއުތަކާއި އިންވެސްޓްމަންޓްތަކަށް: މިދިޔަ އަހަރު 465 މިލިއަން ރުފިޔާ / މި އަހަރު 160 މިލިއަން ރުފިޔާ\nމި މަހުގެ 21 ވަނަ ދުވަހުގެ ނިޔަލަށް ދައުލަތުގެ ބަޖެޓް ވަނީ 3.285 ބިލިއަން ރުފިޔާ އިން ދަރަނިވެފަ އެވެ.\nމި އަހަރުގެ ތެރޭގައި 7.5 އިންސައްތައިގައި ޖީޑީޕީ ކުރިއަރާނެ ކަމަށް ކުރިން ލަފާކޮށްފައިވީ ނަމަވެސް، ކޮވިޑް-19 ގެ ސަބަބުން އިގްތިސާދަށް އަރާނެ ލޮޅުމަށް ބަލާއިރު، މި އަހަރުގެ ތެރޭގައި ޖީޑީޕީ ކުރިއަރާ މިންވަރު ހުންނާނެ ކަމަށް މިހާރު ބެލެވެނީ، މައިނަސް 13 އިންސައްތަ ނުވަތަ އެ އަށް ވުރެ ދަށް މިންވަރެއްގަ އެވެ. އަދި ރާއްޖޭގެ މައި ސިނާއަތް ކަމަށްވާ ފަތުރުވެރިކަމަށް ކުރިމަތިވެފައިވާ ހީނަރުކަމުގެ ސަބަބުން ރާއްޖެ އަށް މި އަހަރު އަންނަ ފަތުރުވެރިންގެ އަދަދު މިދިޔަ އަހަރާ އަޅާބަލާއިރު 50 އިންސައްތަ ނުވަތަ އެ އަށް ވުރެ ވެސް ދަށްވާނެ ކަމަށް ވެސް ވަނީ ލަފާކޮށްފަ އެވެ.\nމިކަމުގެ ސަބަބުން މި އަހަރުގެ ބަޖެޓް 13-16 ބިލިއަން ރުފިޔާ އިން ޑެފިސިޓް ވާނެ ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެފައިވެ އެވެ.\nކޮވިޑް-19 އިން އަރައިގަތުމަށް ބައިނަލްއަގުވާމީ މާލީ އިދާރާތަކުން 290 މިލިއަން ޑޮލަރުގެ އެހީ ހޯދުމަށް މަޝްވަރާކުރެވެމުންދާ ކަމަށް ފިނޭންސް މިނިސްޓްރީން ވަނީ ބުނެފަ އެވެ.\nހަމަ އެއާއެކު، ދައުލަތުގެ ހިދުމަތްތައް މެދުނުކެނޑި ކުރިއަށް އޮތް ތިން މަސްދުވަހުގެ މުއްދަތަށް ދިނުމަށްޓަކައި 4.2 ބިލިއަން ރުފިޔާ މިހާރުން މިހާރަށް ވެސް ބޭނުންވާ ކަމަށް ބުނެ، ދައުލަތުގެ ޕަބްލިކް ބޭންކް އެކައުންޓް މެދުވެރިކޮށް އެ އަދަދަށް އޯވަޑްރޯ ކުރުމަށްޓަކައި އެކައުންޓްގެ އޯވަޑްރާފްޓް ލިމިޓް އިތުރުކޮށްދިނުމަށް އެދި ސަރުކާރުން ރައްޔިތުންގެ މަޖިލީހަށް ހުށަހެޅި ހުށަހެޅުން މަޖިލީހުން މިހާރު ވަނީ ފާސްކޮށްދީފަ އެވެ.\nއަދި ދައުލަތުގެ ހަރަދު ކުޑަކުރުމުގެ ފިޔަވަޅުތަކެއް އަޅައިގެން ޖުމްލަ ހަރަދުން ފަސް ބިލިއަނަށް ވުރެ ބޮޑު އަދަދެއް ކުޑަކުރުމަށް ވެސް ސަރުކާރުން ވަނީ ނިންމާފަ އެވެ. މި އަހަރުގެ ބަޖެޓްގައި ޖުމްލަ ހަރަދަކީ 37.8 ބިލިއަން ރުފިޔާ އެވެ.\nހަރަދު, ދައުލަތުގެ ހަރަދު\nދައުލަތުގެ އާމްދަނީ 5.3 ބިލިއަން ރުފިޔާ އަށް އަރައިފި\nމާރޗް 27, 2019\nދައުލަތަށް ލިބުނު އާމްދަނީ ހަ ބިލިއަނަށް އަރައިފި\nއޭޕްރީލް 4, 2019\nދައުލަތަށް ލިބުނު އާމްދަނީ ހަތް ބިލިއަނަށް އިތުރުވެއްޖެ\nއޭޕްރީލް 24, 2019\nހަތަރު މަސްތެރޭގައި ދަތުރުފަތުރަށް 58 މިލިއަން ރުފިޔާ ހަރަދުކޮށްފި\nމޭ 9, 2019


Terrorism aa dhekolhah Japan in 70 million rufiyaa ge hiley ehee\nޓެރަރިޒަމާ ދެކޮޅަށް ކުރާ މަސައްކަތަށް ޖަޕާނުން 70 މިލިއަން ރުފިޔާގެ ހިލޭ އެހީ\nޖަޕާނުގެ ފޮރިން މިނިސްޓަރާއެކު ޝާހިދު މިއަދު ބޭއްވި ބައްދަލުވުމުގެ ތެރެއިން. -- ފޮޓޯ: ފޮރިން މިނިސްޓްރީ\nޓެރަރިޒަމާ ދެކޮޅަށް ރާއްޖޭން ކުރާ މަސައްކަތަށް ޖަޕާނު ސަރުކާރުން 500 މިލިއަން ޔެން (70 މިލިއަން ރުފިޔާ) ގެ އެހީ އެއް ދީފި އެވެ.\nރައީސް އިބްރާހިމް މުހައްމަދު ސޯލިހު މިހާރު ޖަޕާނަށް ކުރައްވަމުން ގެންދަވާ ދަތުރުފުޅުގެ ތެރެއިން ދިވެހި ސަރުކާރުގެ ފަރާތުން އެ އެއްބަސްވުމުގައި ސޮއިކުރެއްވީ ފޮރިން މިނިސްޓަރު އަބްދުﷲ ޝާހިދެވެ. ޖަޕާނު ސަރުކާރުގެ ފަރާތުން ސޮއި ކުރެއްވީ އެ ގައުމުން ރާއްޖެއަށް ކަނޑައަޅާފައި ހުންނަވާ ސަފީރު ކެއިކޯ ޔަނާއީ އެވެ.\nއެކަމާ ގުޅިގެން ފޮރިން މިނިސްޓްރީން ނެރުނު ބަޔާނެއްގައި ބުނީ ޖަޕާނުން މިއަދު ދިން އެހީއަކީ ރާއްޖޭގެ އިގުތިސޯދީ އަދި އިޖުތިމާއީ ތަރައްގީއަށް އެހީތެރިވުމުގެ ގޮތުން ދިން މާލީ އެހީތެރިކަމެއް ކަމަށެވެ.\nއަދި އެ އެހީ ބޭނުންކުރަން ނިންމާފައިވަނީ ޓެރަރިޒަމާ ދެކޮޅަށް ރާއްޖޭން ކުރަމުންދާ މަސައްކަތްތައް އިތުރަށް ހަރުދަނާކުރުމަށް ކަމަށްވެސް ފޮރިން މިނިސްޓްރީން ބުންޏެވެ.\nޖަޕާނު ސަރުކާރާއެކު ހިލޭ އެހީގެ އެއްބަސްވުމެއްގައި ސޮއިކޮށްފައިވާއިރު، ރައީސް ސޯލިހު މިއަދު ވަނީ ޖަޕާނުގެ ބޮޑުވަޒީރު، ޝިންޒޯ އާބޭ މިއަދު ބައްދަލުކުރައްވައި ދެގައުމުގެ ދެމެދުގައި ރަސްމީ ވާހަކަފުޅުތައް ބާއްވައިފަ އެވެ.\nއެ ބައްދަލުކުރެއްވުމުގައި ދެ ބޭފުޅުން ވަނީ، ދެ ގައުމުގެ ގުޅުން އިތުރަށް ހަރުދަނާ ކުރުމުގެ އިތުރުން، ވިސާއަށް ލުއިތަކެއް ހޯދުމާ ގުޅޭގޮތުން ވަރަށް ފުޅާކޮށް މަޝްވަރާކުރައްވައިފަ އެވެ.\nޖަޕާނަކީ ވޭތުވެދިޔަ ދިގު މާޒީގައި ރާއްޖެއަށް އެންމެ ބޮޑަށް އެހީތެރިކަން ފޯރުކޮށްދީފައިވާ ޒަމާންވީ ރާއްޖޭގެ ތަރައްގީގެ ބައިވެރިއެކެވެ. އެގޮތުން އުމުރާނީ ތަރައްގީއާ އިޖުމާއީ އަދި އިގުތިސޯދީ ދާއިރާ އިންވެސް ގިނަގުނަ އެހީތަކެއް ޖަޕާނުން ރާއްޖެއަށް ވެދީފައިވެ އެވެ.\nއޭގެ ތެރޭގައި ސިއްހީ ދާއިރާއާއި ތައުލީމާއި މޫސުމަށް އަންނަ ބަދަލުތަކުން ރައްކާތެރިވުމާއި ތިމާވެށި ހިމާޔަތްކުރުމުގެ ދާއިރާއާއި މުވާސަލާތީ ދާއިރާއިން ވެސް އެތައް އެހީތަކެއް ޖަޕާނު ސަރުކާރުން ރާއްޖެއަށް ފޯރުކޮށްދެއްވާފައިވެ އެވެ.\nރައީސް އިބްރާހިމް މުހައްމަދު ސޯލިހު ޓެރަރިޒަމް ފޮރިން މިނިސްޓްރީ + އަބްދުﷲ ޝާހިދު ޖަޕާން\nޖަޕާނުން ހަދިޔާ ކުރާ ތަކެތީގެ ލިސްޓް ހަވާލުކޮށްފި\nޖަޕާނުގެ ފޮރިން މިނިސްޓަރާ ޝާހިދު ބައްދަލުކުރައްވައިފި\nމޯދީގެ ދަތުރުފުޅުގައި ގާނޫނީ އެހީގެ އެއްބަސްވުމެއްގައި ސޮއި ކުރަނީ\nރާއްޖެ-ޗައިނާ މަޝްވަރާތައް މާދަމާ


މެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތް 2021ގެ ޗެމްޕިއަންކަން ހޯދަޑު ސްޕޯޓްސް ކްލަބަށް – Mikal News\nމެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތް 2021ގެ ޗެމްޕިއަންކަން ހޯދަޑު ސްޕޯޓްސް ކްލަބަށް\nހޯދަޑު ޓީމުން ވަނީ ޖެހިޖެހިގެން3ފަހަުރު ފުޓްސަލް މުބާރާތް ކާމިޔާބުކޮށްފައި 2018،2019، 2021\nމެޖިކްލީން ފުވައްމުލައް ސިޓީ ކައުންސިލްގެ ފުޓްސަލް މުބާރާތް 2021ގެ ޗެމްޕިއަންކަން ހޯދަޑު ސްޕޯޓްސް ކްލަބުން ހޯދައިފިއެވެ. މިމުބާރާތް ހޯދަޑު ސްޕޯޓްސް ކްލަބުން ކާމިޔާބުކުރުމާއެކު ފުވައްމުލައް ސިޓީ ކައުންސިލުން ބޭއްވި ފުޓްސަލް މުބާރާތްތައް ޖެހިޖެހިގެން3ފަހަރު އެޓީމުން ކާމިބުކޮށް ތަށި މިލްކުކުރީއެވެ. މިގެ ކުރިން 2018 ވަނަ އަހަރާއި 2019 ވަނަ އަހަރު ސިޓީ ކައުނިލުން ބޭއްވި ފުޓްސަލް މުބާރާތުގެ ޗެމްޕިއުންނުންނަކީ ވެސް ހޯދަޑު ޓީމެވެ.\nހޯދަޑު ޓީމަށް ދޫނޑިގަލޮނާއިން މަރުހަބާ ކިޔަނީ\n2002 ވަނަ އަހަރު ސިޓީ ކައުންސިލުން ފުޓްސަލް މުބާރާތް ނުބާއްވާއިރު އެއަހަރު ހޯދަޑު ޓީމުން ބޭއްވި ހަވިއްތަ ފުޓްސަލް ޗެލެންޖް 2020 އާއި މާލެގަމު ޓީމުން ބޭއްވި މާލެގަން ފުޓްސަލް ޗެލެންޖު މުބާރާތްވެސް ކާމިޔާބުކޮށްފައިވަނި ހޯދަޑު ސްޕޯޓްސް އިންނެވެ. ވުމާއެކު އެޓީމުން މިވަނީ ފުޓްސަލް3މުބާރާތއް ކާމިޔާބުކޮށްފައެވެ.\nމިފަހަރުގެ މުބާރާތުގެ ފައިނަލުގައި ވާދަކުރީ ގްރޫޕް 1 އިން 1 ވަނަ ހޯދައިގެން އައި ހޯދަޑު ސްޕޯޓްސް ކުލަބާއި ގްރޫޕް2އިން 1 ވަނަ ހޯދައިގެން އައި އެފްސީ ދޫނޑިގަލޯނާ ޓީމް އެވެ. މިދެ ޓީމުވެސް ފައިނަލަށް ދިޔައީ މޮޅުވުމުގެ %100 ރެކޯޑަކާއެކުއެވެ. ވުމާއެކު ދެބަސްވެވެން ނެތީ މިއީ މިފަހަރުގެ މުބާރާތުގެ ފައިނަލުގައި ކުޅުނީ ހުރިހާގޮތަކުން ވެސް އެންމެ މޮޅު ދެޓީމުކަމެވެ. ހޯދަޑު ޓީމުން މުބާރާތް ކާމިޔާބުކުރި މުބާރާތުގެ އެއްވެސް މެޗަކުން ބަލިނުވެއެވެ.\nމުބާރާތުގެ ރަނަރަޕް ޓީމު؛ އެފްސީ ދޫނޑިގަލޯނާ\nމިރޭގެ ފައިނަލު މެޗުގެ ފުރަތަމަ ހާފު ނިމިގެން ދިޔައީ އެއްވެސް ޓީމަށް ގޯލެއް ކާމިޔާބު ނުކުރެވިއެވެ. މިޙާފުގައި ދެޓީމުންވެސް ކޫލުނީ ދާދީ ހަމަހަމަ ކުޅުމެކެވެ. ދެޓީމުންވެސް ކުލެމުން ދިޔައީ ބައިކޮލަށް ގޯލެއް ވަނަ ނުދީ މެޗުން މޮޅުވުމަށެވެ. ގިނަ ސަޕޯޓަރުންތަކަކާއެކު ފޯރިގަދަ ކުޅުމެއް ދެޓީމުގެ ފަރާތުން ވެސް ފެނިގެން ދިޔައެވެ.\nދެވަނަ ހާފު ފެށިގެން ރަނގަޅަށް ކުޅެ ގިނަ ހަމަލާތަކެއް ދެމުން ދިޔައީ ދޫނޑިގަލޯނާ ޓީމުންނެވެ. ނަމަވެސް މެޗުގައި ފެނިގެން ދިޔަ ހަމައެކަނި ގޯލު ހޯދަޑު ސްޕޯޓްސް ކްލަބުން ޖެހީ ދޫނޑިގަލޯނާ ހާފުގެ މެދުތެރެެއިން ހދަޑު ޓީމުގެ 10 ނަމްބަރު އަޔާޒު ކުޅުންތެރިއެއްގެ ކައިރިން ނައްޓާލާއި ފޮނުވާލި ބާރު ޝޫޓެއް ގޯލުގެ ކުރިމަތިން ކީޕަރަށް ހުރަސްވާގޮތަށް ހުރި ހޯދަޑު ޓީމުގެ9ނަމްބަރު ކުޅުންތެރިޔާ ބޯޅަ ކުޅޭ ކަމަށް ހަދައި ދެފައި ދެގޯޅިން ބޯޅަ ދޫކޮށްލުމުން ގޮސް ގޯލުގެ ތިރީ ކަނަށް ވަދެގެންނެވެ. މިމެޗުގެ މޮޅު ކުޅުންތެރިއަކަށް ހޮވިފައިވަނީ ހޯދަޑު ސްޕޯޓްސް ކްލަބުގެ ޖާޒީ ނަމްބަރު 10 އަހުމަދު އަޔާޒު އެވެ.\nފައިނަލް މެޗުގެ މޮޅު ކުޅުްނތެރިޔާ އަހުަމދު އަޔާޒު- މެޗުގައި މެޗުޅުކުމެއް ދެއްކި\nހޯދަޑު ސްޕޯޓްސް ކްލަބުގެ ގޯލާއެކު އެޓީމުން ދިފާއަށް އިސްކަން ދޭން ފެށިއެވެ. އޭރު ވަނީ ދެވަނަ ހާފުގެ 10 މިނިޓުގެ ކުޅުން ނިމި ބާކީ 10 ވަރަކަށް މިނިޓަށް ވެފައެވެ. ދޫނޑިގަމު ޓީމުން ބޮޑަށް ކުރިއަށް ޖެހިލައި ހަމަލާއަށް އިސްކަން ދީ ގިނަ ހަމަލާތަކެއް ހޯދަޑުގެ ގޯލަށ ފޮނުވާލިއެވެ. ނަމަވެސް ގޯލެއް ކާމިޔާބުކުރެވޭ ގޮތް ނުވެ މެޗު ނިމުނީއެވެ. މެޗުގެ ފޯރިގަދަވެ ކުދިކުދި ހަމަނުޖެހުންތައް ވެސް ހިނގިއެވެ. ނަމަވެސް މެޗު ނިމުމުން ދެޓިމުގެ ކުޅުންތެރިންވެސް ސަލާނކސޮް ކުޅިވަރުގައި މޮޅާއި ދެރަ ދަބޫލުކުރާކަން އަމަލުން ދެއްކިއެވެ.\nމި މުބާރާތުގައި ރާއްޖޭގެ މަޝްހޫރު ފުޓުސަލް ކުޅުންތެރިން ކުޅެފައި ވެއެވެ.\nމުބާރާތް ނިމުމުން މުބާރާތުގެ ވަނަތަކަށް ފައިސާގެއިނާމާއި ޓްރޮފީ އަދި މެޑެލް ދިނުން ބާއްވާފައި ވެއެވެ.\nޗެމްޕިއަން ޓީމު: ހޯދަޑު ސްޕޯޓްސް ކްލަބު\nރަނަރަޕް ޓީމު: އެފްސީ ދޫނޑިގަލޯނާ\nމުބާރާތުގެ އެނެމް މޮޅު5ކުޅުންތެރިން:\nއަބްދުﷲ ޝައްފާން ޖާޒީ ނަމްބަރު 11، ދޫނޑިގަލޯނާ\nއަލީ ލިރުޣާމު ޖޯޒީ ނަމްބަރު 9، ހޯދަޑު ސްޕޯޓްސް ކްލަބު\nއިބްރާހިމް އަރީޝް ޖޯޒީ ނަމްބަރު 11، އެފްސީ ދަޑިމަގު\nއަޝްރަފު އަބްދުﷲ ޖޯޒީ ނަމްބަރު 1، ހޯދަޑު ސްޕޯޓްސް ކްލަބު\nގުޅުންހުރި މައުލޫތައް:ފުވައްމުލައް ސިޓީ ކައުންސިލް, ފުޓްސަލް\nސެމީ ފައިނަލުގެ ޓީމުތައް ކަށަވަރުވެއްޖެ\nފުނާޑިއަންސް ކޮޅަށް ލަނޑު ގޯންޏެއް! 13-0 އެފްސީ ދަޑިމަގު\nޕާކިސްތާން ހައިކޮމިޝަނަރު ފުވައްމުލައް ސިޓީއަށް ޒިޔާރަތް ކުރައްވަމުން އެބަގެންދަވާ


Parking zone in beyrugai park kuraa vehicle thah tow kuran fashaifi | Mihaaru\nސޯސަންމަގުގައި ހުންނަ ޕާކިން ޒޯން: ޒޯނުން ބޭރުން ޕާކު ކުރާ ވެހިކަލްތައް ޓޯކުރާނެ ކަމަށް ފުލުހުން ބުނި .- ފޮޓޯ: މިހާރު\nގަވައިދާހިލާފަށް ޕާކުކުރާ އުޅަނދުތައް ޓޯކުރަނީ\n19 ނޮވެމްބަރ 2019 - 15:48 16 comments\nފުލުހުން ބުނީ ޕާކިން ޒޯންތަކުގެ ބޭރުގައި ޕާކުކުރާ ވެހިކަލްތަކުގައި އެތަނުން ދިޔައީ މީގެ ކުރިން ސްޓިކާ ޖަހަމުން ކަމަށެވެ. ނަމަވެސް އެ މައްސަލަ އަށް ހައްލެއް ނައުމުން އެގޮތަށް ޕާކުކުރާ ވެހިކަލްތައް ޓޯކުރަން ނިންމީ ކަމަށެވެ.\nގަވާއިދާ ހިލާފަށް ވެހިކަލް ޕާކުކުރާ މައްސަލަ އަށް ހައްލެއް ހޯދަން ފުލުހުން އަންނަނީ ގިނަ މަސައްކަތްތަކެއް ކުރަމުންނެވެ. ނަމަވެސް ޖާގައިގެ ދަތިކަން ހުރުމުން ގަވާއިދާ ހިލާފަށް ޕާކުކުރާ ވެހިކަލްގެ އަދަދު ވެސް މަދެއް ނުވެ އެވެ.\nޓްރެފިކް ފުލުހުން މިއަދު ކުރި ފޭސްބުކް ޕޯސްޓެއް\nޓްރެފިކް ފުލުހުން އަންނަނީ ކޮންމެ ހަފްތާއަކު އެތަނުން ބަލާ މައްސަލަތަކުގެ ތަފާސްހިސާބުތައް އާންމުކުރަމުންނެވެ. މިދިޔަ އާދިއްތަ ދުވަހު ފުލުހުން އާންމުކުރި ހިސާބުތައް ދައްކާ ގޮތުގައި ގަވާއިދާ ހިލާފަށް ޕާކުކޮށްފައި ހުރި 52 ވެހިކަލެއް މިދިޔަ ހަފްތާގައި ޓޯކޮށްފަ އެވެ. އަދި ގަވާއިދާ ހިލާފަށް ޕާކުކޮށްފައި ހުރި 1382 ވެހިކަލެއްގައި ފުލުހުން ސްޓިކާ ޖަހާފައިވާކަން ވެސް އެ ހިސާބުތަކުން ދައްކަ އެވެ.\nމީގެ އިތުރުން މާލޭގެ ތިން ސަރަހައްދެއްގައި ގަވާއިދާ ހިލާފަށް ޕާކުކުރުން އާންމުވެފައިވާތީ، އެ ސަރަހައްދުތަކުގައި ޕާކުކުރާ ވެހިކަލްތައް ޓޯކުރަން ވެސް ފުލުހުން ވަނީ މިދިޔަ މަހު ފަށައިފަ އެވެ. އެއީ ބޮޑުތަކުރުފާނު މަގުގެ ހުޅުމާލެ ފެރީ ޓާމިނަލް ހިސާބުން ފެށިގެން ބޭންކް އޮފް މޯލްޑިވްސް (ބީއެމްއެލް)ގެ ޑޮލަރު އޭޓީއެމް އާ ހިސާބަށް، އަދި އަމީނީ މަގުގެ ބީއެމްއެލް ކަސްޓަމާ ސާވިސް ސެންޓަރު ސަރަހައްދުގެ އިތުރުން އައިޖީއެމްއެޗް ކައިރި އެވެ.\nއިތުރު ލިޔުންތައް ޕޮލިސް ޓްރެފިކް ޕާކިން ޒޯން ވެހިކަލްތަކުގައި ސްޓިކާ ޖެހުން ޕާކިން މާލެ


ތީ ސިޔާސީ ކަމެއް – DhiSalafiyyah\nތީ ސިޔާސީ ކަމެއް\n17/03/2012 ދީން, ޤުރުއާނާއި އޭގެ ޢިލްމުތައްއަލް އުޚްތު އުންމު ޢަބްދިﷲ\n‘ޞަޙާބީބޭކަލެއް ކަމުގައިވާ އިބްނު އައްޒުބައިރު ރިވާކުރައްވާފައިވެއެވެ. ‘”ބަނޫ ތަމީމްގެ (ތަމީމް ޤަބީލާގެ) ވަފްދެއް ނަބިއްޔާ صلى الله عليه وسلم ގެ އަރިހަށް އައެވެ. އަބޫބަކުރުގެފާނު رضي الله عنه ލަފާދެއްވީ އަލްޤަޢްޤާ އިބްނު މަޢްބަދު އެބައިމީހުންނާއި ބައްދުކުރަން ފޮނުއްވުމަށެވެ. އަދި ޢުމަރު އިބްނު އަލްޚައްޠާބު رضي الله عنه ލަފާދެއްވީ އަލްޢަޤްރަޢު އިބްނު ޙާބިސް ފޮނުއްވުމަށެވެ. އަބޫބަކުރުގެފާނު، ޢުމަރުގެފާނުގެ މިއިދިކޮޅު ޚިޔާލާމެދު ނުރުހުންވެވަޑައިގެން އެކަލޭގެފާނަށް ދެންނެވިއެވެ. “ކަލޭގެފާނު ތިހެން ތިވިދާޅުވީ ހަމައެކަނި ތިމަންކަލޭގެފާނާއި ދެކޮޅުވުމުގެ ގޮތުންނެވެ.” ޢުމަރުގެފާނު ޖަވާބުގައި ވިދާޅުވީ އެކަލޭގެފާނު އެހެން އެކަންކުރެއްވީ ދެކޮޅުވުމުގެގޮތުން ނޫންކަމުގައެވެ. މާތް ދެ ޞަޙާބީބޭކަލުންގެ ދެމެދުގައި ދެބަސްވުމެއް އުފެދުނެވެ. އަދި ނަބިއްޔާ صلى الله عليه وسلمގެ އަޑުފުޅު ވަންހަނާވާވަރަށް އެދެބޭކަލުންގެ އަޑުފުޅު އުފުލުނެވެ. ﷲ ތަޢާލާ ދެން މިއާޔަތް ބާވާލެއްވެވިއެވެ. ﴿ يَا أَيُّهَا الَّذِينَ آمَنُوا لا تَرْفَعُوا أَصْوَاتَكُمْ فَوْقَ صَوْتِ النَّبِيِّ وَلا تَجْهَرُوا لَهُ بِالْقَوْلِ كَجَهْرِ بَعْضِكُمْ لِبَعْضٍ أَنْ تَحْبَطَ أَعْمَالُكُمْ وَأَنْتُمْ لا تَشْعُرُونَ ﴾ (سورة الحجرات ٢) މާނައީ: “އޭ އީމާންވެއްޖެ މީސްތަކުންނޭވެ. ނަބިއްޔާގެ އަޑުފުޅުގެ މައްޗަށް ތިޔަބައިމީހުންގެ އަޑުތައް ނޫފުލާށެވެ. އަދި ތިޔަބައިމީހުން އެއްބަޔަކު އަނެއްބަޔަކަށް ގަދައަޑުން ވާހަކަދައްކާފަދައިން އެކަލޭގެފާނަށް ގަދައަޑުން ބަސްނުދަންނަވާށެވެ. (އެއީ) ތިޔަބައިމީހުންނަށް ނޭނގިތިއްބައި، ތިޔަބައިމީހުންގެ ޢަމަލުތައް ބާޠިލް ވެދާނެތީއެވެ. “‘ [أخرجه البخاري / كتاب: المغازي/ باب: … / رقم الحديث: ٤٣٦٧]‘ 1\nނަބިއްޔާ صلى الله عليه وسلم ފޮނުއްވުނީ މީސްތަކުންނަށް ހިދާޔަތްދެއްކުވުމަށްޓަކައެވެ. ވަޙީގެ އަލިގަދަ ނޫރާއިގެންނެވެ. އެހެންކަމުން އެކަލޭގެފާނުގެ އެންމެހައި ބަސްފުޅުތަކާއި އަމުރުފުޅުތަކުގެ ކުރިމަތީ އަޅުގަނޑުމުން ބޯލަނބާ ކިޔަމަންތެރިވެ، އެއަށް އިޙްތިރާމްކުރުން ލާޒިމްވެއެވެ. މިއާޔަތް ބާވާލެއްވުމަށްފަހު ޞަޙާބީ ބޭކަލުންގެ އުޅުމަށް ނުހަނު ބޮޑެތި ބަދަލުތަކެއް އައެވެ.\n‘ނަބިއްޔާ صلى الله عليه وسلمގެ މައްޗަށް މިއާޔަތް ބާވާލެއްވުނު ހިނދު އެކަލޭގެފާނުގެ އަރިހުގައި ތިއްބެވި ޞަޙާބީބޭކަލުންނަށް މިއާޔަތް ކިޔަވާ ވިދާޅުވެދެއްވިއެވެ. އެތާ ތިއްބެވި ބޭކަލުންގެ ތެރެއިން ޘާބިތު އިބްނު ޤައިސް رضي الله عنه އޭކިޔުނު ބޭކަލަކު ހީފުޅުކުރެއްވީ އެއާޔަތުގައި އެވަނީ އެކަލޭގެފާނުގެ ވާހަކަ ކަމަށެވެ. އެހެނީ އެކަލޭގެފާނަކީ އަޑުހަރުކަމަށް މަޝްހޫރު ބޭކަލެކެވެ. ހިތާމައިން ފުރިގެންވާ ޙާލު ޘާބިތު رضي الله عنه އެތަނުން ތެދުވެވަޑައިގެން، އެމަޖްލިސް ދޫކުރައްވާ ގެއަށް ވަޑައިގެންފިއެވެ. އެކަލޭގެފާނަށްޓަކައި ތަޤްދީރުގައިވާ ތަނަކީ ނަރަކައިގެ އަލިފާންކަމުގައި ހީފުޅުކުރައްވަމުންނެވެ. …ނަބިއްޔާ صلى الله عليه وسلم އަށް ޘާބިތު رضي الله عنه ޣާއިބުވެފައިވާކަން ފާހަގަ ކުރެއްވުމުން އެކަލޭގެފާނުގެ އަޞްޙާބުންގެ ތެރެއިން ބޭކަލަކު ޘާބިތު رضي الله عنه ގެ ޚަބަރު ބެއްލެވުމަށްޓަކައި ފޮނުއްވެވިއެވެ. އެނބުރި ވަޑައިގެން، ކަންތައް ހިނގާދިޔަގޮތް އެބޭކަލަކު، ނަބިއްޔާ صلى الله عليه وسلم އަށް ދެންނެވިއެވެ. ނަބިއްޔާ صلى الله عليه وسلم ޘާބިތު رضي الله عنه ބަލާ ފޮނުއްވެވިއެވެ. އަދި އެކަލޭގެފާނު ވެވަޑިއންނަވާނީ ސުވަރުގޭގެ އަހުލުވެރިންގެ ތެރެއިންކަމުގެ ޔަޤީންކަން އެކަލޭގެފާނަށް ދެއްވެވިއެވެ. [أخرجه البخاري /كتاب: المناقب / باب: علامات النبوة في الإسلام / رقم الحديث:٣٦١٣، ومسلم وأحمد وابن جرير]‘ 2\nއެބޭކަލުންނަށް ޙާޞިލުވެފައިވަނީ ކޮންފަދަ އީމާންތެރިކަމެއްތޯއެވެ. ޤުރުއާނުގެ އާޔަތްތަކުގެ މާނައާއި މެދު އެބޭކަލުން ވިސްނަވާވަރު މިޙާދިޘާއިން ދޭހަވެއެވެ. އަޅުގަނޑުމެންނާއި އެބޭފުޅުންނާއިމެދު މިވާ ފަރަޤުގެ ބޮޑުކަމާއެވެ!\nރަސޫލާ صلى الله عليه وسلم އަވަހާރަވެވަޑައިގަތުމަށްފަހު ކީރިތި ޤުރުއާނާއި އަދި ރަސޫލާ صلى الله عليه وسلمގެ ބަސްފުޅުތަކާއި އަދި އެހެނިހެން ސުންނަތްތަކުގެ މައްޗަށް އަޑު އުފުލުން ހިމެނޭނީ އެކަލޭގެފާނުގެ މައްޗަށް ބަސްބުނުމުގެ ތެރެއިންނެވެ. ކީރިތި ޤުރުއާނުގައި އަންގަވާފައިވާ ޙުކުމްތަކާއި ނަބިއްޔާ صلى الله عليه وسلم ގެ ބަސްފުޅުތަކަށް ދެކޮޅުހަދާ ގަދަ ބަސް ބުނުން މިވަނީ ޢާންމުވެފައެވެ. އަދި އުންމަތުގެ ބޮޑެތި ޢިލްމުވެރިން އެކަމެއްގެ މައްޗަށް އިޖުމާޢުވެފައިވާ ކަންކަމާމެދު ދެކޮޅުހަދާތަންވެސް ފެންނަލެއް މަދެއްނޫނެވެ. ދީނުގެ ކަންމަކުގައި އެއްބަޔަކު އަނެއްބަޔަކާއި އަރައިރުންވެ ހަމަނުޖެހުން އުފެއްދުންވެސް މިވަނީ ޢާންމުވެފައެވެ. ﷲ ތަޢާލާ ވަޙީކުރެއްވިއެވެ. ﴿ فَلَا وَرَبِّكَ لَا يُؤْمِنُونَ حَتَّىٰ يُحَكِّمُوكَ فِيمَا شَجَرَ بَيْنَهُمْ ثُمَّ لَا يَجِدُوا فِي أَنفُسِهِمْ حَرَجًا مِّمَّا قَضَيْتَ وَيُسَلِّمُوا تَسْلِيمًا ﴾ (سورة النساء ٦٥) މާނައީ: “އެހެންނަކުން ނޫނެވެ! ފަހެ، ކަލޭގެފާނުގެ ވެރިރަސްކަލާނގެ ގަންދެއްވައި ވަޙީކުރައްވަމެވެ. އެއުރެންގެ މެދުގައި އުފެދިފައިވާ ދެކޮޅުވެރިކަމުގައި، ކަލޭގެފާނު ޙުކުމްވެރިކޮށްފުމަށް ދާނދެން، އެއުރެން އީމާނެއް ނުވާނެތެވެ. އެހިނދު، ކަލޭގެފާނު ނިޔާކުރެއްވި ގޮތާމެދު އެއުރެންގެ ހިތްތަކުގައި، ދަތިކަމެއް އެއުރެން ނުދެކޭނެތެވެ. އަދި އެއުރެން (އެ ނިޔާއަށް) ފުރިހަމަވެގެންވާ ކިޔަމަންވުމަކުން ކިޔަމަންވާނެތެވެ.”\nމިފަހަކަށް އައިސް އަޅުގަނޑުމެންގެ މުޖުތަމަޢުގައި އުފެދުނު ސިޔާސީ ހަލަބޮލިކަމާއެކު މި ކުޑަކުޑަ މުޖުތަމަޢު މިވަނީ ބައިބައިވެފައެވެ. ޖާހިލިއްޔަ ޒަމާނުގެ ޤަބީލާ ލޯބި ފަދައިން ޕާޓިތަކުގެ ލޯބީގައިޖެހި އިސްލާމީ އަޚުވަންތަކަން އަޅުގަނޑުމެންގެ ތެރެއިން ނެތިގެން ދާންފަށައިފިއެވެ. މައްސަލައެއްގެ ޝަރުޢީ ޙުކުމް ބަޔާންކޮށްދިނުމުން އެކަމުން ރެކުމަށްޓަކައި “ތީ ސިޔާސީ ކަމެކޭ” ބައެއް މީހުން ބުނެއެވެ. އަދި އަނެއްބައިމީހުން “ތިއުޅެނީ ދީން ހަތިޔާރަކަށް ހަދަން” މިފަދައިން ބުނެއެވެ. ކޮންމެ ނިޔަތެއްގައި ކުރިނަމަވެސް ނަތީޖާއަކީ އެއްނަތީޖާއެކެވެ. ކީރިތި ޤުރުއާނާއި ރަސޫލާ صلى الله عليه وسلمގެ ސުންނަތުގައި މިފަދަ މީހުން ކޮޅުފައިންޖަހަނީއެވެ. ފަހެ މިފަދަ މީހުން ހުށިޔާރުވެ ރައްކާތެރިވެ ތިބޭށެވެ. ﴿ فَلْيَحْذَرِ الَّذِينَ يُخَالِفُونَ عَنْ أَمْرِهِ أَنْ تُصِيبَهُمْ فِتْنَةٌ أَوْ يُصِيبَهُمْ عَذَابٌ أَلِيمٌ ﴾ (سورة النور٦٣) މާނައީ: “ފަހެ، އެކަލޭގެފާނުގެ އަމުރުފުޅާ ޚިލާފުވާމީހުންނަށް ފިތުނައެއް ނުވަތަ ވޭންދެނިވި ޢަޛާބެއް ޖެހިދާނެކަމަށް، އެއުރެން ބިރުވެތިވާހުށިކަމެވެ.”\nމުސްލިމުންކަމުގައިވެތިބެ ޤުރުއާނާއި ނަބިއްޔާ صلى الله عليه وسلمގެ ބަސްފުޅުތަކާދެކޮޅަށް ޢަޑުއުފުލަމުންމިދަނީ ހަމަ ހެޔޮ ނުބައި ވަކިނުވާތީތޯއެވެ؟ އެހެންކަމަށް ވާނަމަ ހެޔޮ ނުބައި އޮޅުންފިލުވާ ސީދާ ވެގެންވާ ތެދުމަގު ހޯދުމަށް މަސައްކަތް ނުކުރަނީ ކީއްވެގެން ބާވައެވެ؟ ދިވެހިންގެ ތެރޭގައި މިވާ ހަސަދަވެރިކަމާއި ދެކޮޅުވެރިކަމާއި ފިތުނަތައް ނައްތާލެވެން އޮތީ އިސްލާމްދީނަށް ފުރިހަމަގޮތުގައި ރުޖޫޢުވެގެންނެވެ.\n ،  އިންޓަނެޝަނަލް އިސްލާމިކް ޕަބްލިޝިން ހައުސް އިން ޗާޕްކޮށްފައިވާ (ތަފްސީރު ސޫރަތުލް ޙުޖުރާތު – ބިލާލް ފިލިޕްސް) އެފޮތުން ނަގާފައި


2019 ވަނަ އަހަރު މަސްވެރިންގެ ދުވަހުގެ މުނާސަބަތުގައި ސްކޫލް ތަކަށް ހުޅުވާލާ ކުއިޒް މުބާރާތް\n2019 ވަނަ އަހަރުގެ މަސްވެރިންގެ ދުވަހުގެ މުނާސަބަތުގައި، މާލެސިޓީ، ވިލިމާލެ އާއި ހުޅުމާލޭ ސިޓީގެ ސެކަންޑްރީ ސްކޫލްތަކަށް އަމާޒުކޮށްގެން ކުއިޒް މުބާރާތެއް ބޭއްވުމަށް ގަސްދުކުރަމެވެ.\nމިކުއިޒް މުބާރާތް ކުރިޔަށް ގެންދިޔުމަށް ހަމަޖެހިފައިވަނީ ދިވެހިރާއްޖޭގެ އަޑުން (ރެކޯޑެޑް ޕްރޮގްރާމް) ބްރޮޑޯކާސްޓްކޮށް އަދި ކުއިޒް ގެ ފައިނަލް (ރިކޯޑެޑް ) ޕްރޮގްރާމް ޓީ.ވީ. މޯލްޑިވްސް އިން ދައްކާގޮތަށެވެ.\nމިމުބާރާތުގައި ކޮންމެ ސްކޫލަކުން5ދަރިވަރުންގެ މައްޗަށް އެކުލެވޭ ޓީމެެއް ބައިވެރި ކުރެވިދާނެއެވެ. ޓީމް ލިސްޓްގައި ހިމަނަންވާނީ ގްރޭޑް7އިން9އާއި ދެމެދުގެ ދަރިވަރުންނެވެ. ޓީމު ލިސްޓްގައި ދަރިވަރުގެ ނަމާއި ، 2019 ވަނަ އަހަރު ކިޔަވަމުންދާ ގްރޭޑް އަދި ދިވެހި ރައްޔިތެެއްކަން އަންގައިދޭ ކާޑު ނަމްބަރު ހިމެނުއްވުން އެދެމެވެ. މީގެ އިތުރުން، ސްކޫލުން ޓީމު އޮފިޝަލެއްގެ ގޮތުގައި ހަރަކާތްތެރިވާނޭ ފަރާތެއްގެ ނަމާއި ގުޅޭނޭ ފޯނުނަންބަރު ވެސް ޓީމު ލިސްޓްގައި ހިމެނުމަށް ދަންނަވަމެވެ.\nމިމުބާރާތުގައި ބައިވެރިވާން އެދޭ މާލެ ސިޓީ، ވިލިމާލެ އަދި ހުޅުމާލޭ ސުކޫލްތަކުން، ކުއިޒްގައި ސްކޫލް ތަމްސީލް ކުރާ ދަރިވަރުން ގެ ޓިމް ލިސްޓް 17 ނޮވެމްބަރ 2019 ވަނަ ދުވަހުގެ ރަސްމީ ގަޑީގެ ކުރިން، ސްކޫލްގެ ރަސްމީ ލެޓަރ ހެޑްގައި، ތިރީގައިމިވާ އީމެއިލް އެޑްރަހަށް ފޮނުއްވުން އެެދެމެވެ.\nމުބާރާތާ ގުޅޭ އިތުރު މައުުލޫމާތު ބޭނުންފުޅުވާނަމަ، ރަސްމީގަޑީގައި 3339240 އާއި ގުޅުއްވުން އެދެމެވެ.


Hiyaa Flat: Ithuru Category Thakuge Guruathu Negun Aadhitha Dhuvahun Feshigen Ohnaane - Vaguthu\nފެންނަން އޮތީ އަނެއްކާވެސް "އަދަބެއް ނެތް، އިހުމާލް" - 12 ގަޑިއިރު ކުރިން\nހިޔާ ފްލެޓް: އިތުރު ކެޓަގަރީތަކުގެ ގުރުއަތު ނެގުން އާދީއްތަ ދުވަހުން ފެށިގެން އޮންނާނެ\nހިޔާ ފްލެޓްތައް ލިބެނީ ކޮން ފުލެޓެއްކަން ކަނޑައެޅުމަށްޓަކައި ފުލެޓް ލިބުނު ފަރާތްތަކުގެ މެދުގައި ގުރުއަތުނަގައި، އެފަރާތްތަކަށް ލިބޭ ފުލެޓް ކަނޑައެޅުމުގެ މަސައްކަތް ކުރިޔަށް ގެންދިއުމަށް (ހިޔާ ފުލެޓްގެ ގުރުޢަތުގެ ދެވަނަ ބުރު) 25 އޭޕްރީލް 2021 (އާދިއްތަ) ދުވަހު ފެށުމަށް ހަމަޖެހިފައިވާ ކަމަށް އެޗްޑީސީ އިން ވިދާޅުވެއްޖެއެވެ.\nއެޗްޑީސީ އިން ވިދާޅުވީ އާދީއްތަ ދުވަހުން ފެށިގެން ގުރުއަތުނަގާނީ H4 (ޑޮކްޓަރުންނާއި ނަރުހުންނަށް ޙާއްޞަ)، H5 (ޓީޗަރުންނަށް ޙާއްޞަ)، H6 (އެކަނިވެރި މައިންނާއި ބަފައިންނަށް ޙާއްޞަ)، H7 (18 އަހަރާއި 40 އަހަރާ ދެމެދުގެ ކައިވެނިކޮށްގެން އުޅޭ ފަރާތްތަކަށް ޙާއްޞަ)، H8 (މާލޭ ރަށްވެހިންނަށް ޙާއްޞަ) H9 (މާލޭ މުނިސިޕަލްޓީގެ ދަފްތަރުގައި ރަޖިސްޓްރީ ވެފައިވާ ފަރާތްތަކަށް ޙާއްޞަ އަދި ސިވިލް ސަރވިސް މުވައްޒަފުންނަށް ޙާއްޞަ (ފަންނީ، އިދާރީ، ސަޕޯރޓްގެ) ކެޓަގަރީތަކަށް ކަމަށެވެ.\nމީގެ އިތުރުން، ވެށިފަހި މާލެ ޕްރޮގްރާމްގެ ދަށުން އަރަބިއްޔާ އަދި ގާކޮށިން ފުލެޓުލިބި، ފުލެޓަށް ފައިސާނުދެއްކިގެން ފުލެޓު ލިބިފައިނުވާ ފަރާތްތަކުގެ ތެރެއިން ހިޔާ ފުލެޓު ޚިޔާރުކޮށްފައިވާ ފަރާތްތަކާއި، ގުޅީފަޅުން ފުލެޓް ގަނެފައިވާ ފަރާތްތަކުގެ ތެރެއިން ހިޔާ ފުލުޓް ޚިޔާރުކޮށްފައިވާ ފަރާތްތަކުގެ ގުރުއަތުވެސް މިބުރުގައި ކުރިއަށްގެންދެވޭނެއެވެ.\nގުރުއަތުނަގާނީ 25 އޭޕްރީލް 2021 (އާދިއްތަ) ދުވަހުން ފެށިގެން ސަރުކާރު ބަންދުނޫން ކޮންމެދުވަހެއްގައި ދެ ދަންފަޅިއަކަށް ބަހާލައިގެންނެވެ. ފުރަތަމަ ދަންފަޅީގައި ގުރުއަތު ނަގާނީ ހެނދުނު 9:00 އަކުން ފެށިގެން މެންދުރު 12:00 އަށެވެ. ދެވަނަ ދަންފަޅީގައި ގުރުއަތު ނަގާނީ މެންދުރުފަހު 13:00 އަކުން ފެށިގެން ހަވީރު 15:00 އަށެވެ.\nގުރުއަތުނަގާނީ، ފްލެޓް ލިބިފައިވާކަމަށް ސަރުކާރުން ކަނޑައަޅުއްވާ އެޗްޑީސީ އާއި ޙިއްސާކުރައްވާފައިވާ ލިސްޓުގައި ހިމެނޭ ފަރާތްތަކުގެ އައި.ޑީ.ކާޑު ނަމްބަރު ތަރުތީބުންނެވެ. ކޮންމެ ދުވަހަކުވެސް ގުރުއަތުންނަގާނީ ކަނޑައެޅިފައިވާ ވަކި އަދަދެއްގެ ފަރާތްތަކުގެ މެދުގައެވެ. ކޮންމެ ދުވަހެއްގެވެސް ގުރުއަތުންނަގާ ފަރާތްތަކުގެ މަޢުލޫމާތު ގުރުއަތުނަގާ ދުވަހުގެ އެއް ދުވަސް ކުރިން ޢާންމު ކުރާނެއެވެ.\nގުރުއަތު ނަގާނީ، ދަޢުލަތުގެ މީޑިއާ ޕީއެސްއެމް އިން ލައިވް ކޮށް ދައްކަމުންނެވެ. އަދި މީޑިއާގެ އެހެން ވަސީލަތް ތަކުންވެސް ލައިވް މަންޒަރު ދެއްކުމަށް މަސައްކަތް ކުރެވޭނެއެވެ. މިދުވަސްވަރަކީ ކޮވިޑްގެ ދުވަސްވަރު ކަމަށްވާތީ އެޗްޕީއޭގެ ގައިޑްލައިން އާއި އެއްގޮތްވާ ގޮތުގެމަތިން ގުރުޢަތު ނަގާ ހޯލަށް ދަޢުވަތު ދެވިގެންވަޑައިގަންނަވާ ޒޯވަރުންނަށް ވަނުމުގެ ފުރުޞަތު ދެވޭނެއެވެ.\nގުރުޢަތު ނަގާއިރު، ނެގުނު ފުލެޓާއި، ފުލޯ އާއި ޓަވަރު އިނގޭގޮތަށް ޓީވީ ސްކްރީނުން ފެންނާނެއެވެ. މީގެ އިތުރުން ފުލެޓް ލިބުނު ފަރާތުން ދެއްވާފައިވާ ފޯނުނަމްބަރަށް SMS އެއް ލިބިލައްވާނެއެވެ. މި SMS ގައި ނެގުނު ފުލެޓް، ޓަވަރު، ފުލޯ ހިމެނިފައިވާނެ އެވެ. އަދި މި މެސެޖު ގައި ވާ ލިންކަށް ކްލިކް ކޮއްލުމުން ގުރުއަތުން ނެގުނު ފުލެޓްގެ އިތުރު މަޢުލޫމާތު ފެނިލައްވާނެއެވެ. ގުރުޢަތަށްފަހު ލިބުނު ފުލެޓްގެ އެގްރީމެންޓްގައި ސޮއި ކުރުމާއި، ފުލެޓްގެ ތަޅުދަނޑި ޙަވާލުކުރާނެ ތާރީހެއް ފަހުން އިޢުލާނު ކުރެވޭނެ ކަމަށް އެޗްޑީސީ އިން ވިދާޅުވިއެވެ.\nމީގެ ކުރިން ވަނީ ހިޔާ ފްލެޓްތައް ހާއްސަ އެހީއަށް ބޭނުންވާ މީހުންގެ ކެޓަގަރީން ލިބުނު މީހުންގެ ގުރުއަތު ނެގުން ކުރިއަށް ގެންގޮސްފައެވެ.\nއޭޕްރީލް 22, 2021 23:04\nފުލުހުންނާއި، ސިފައިންނަށް ދިން ފުލެޓް ކޮބާ\nސޯލިހު ސަރުކާރު ބޭފުޅެއް\nއޭޕްރީލް 23, 2021 21:19\nމިސަރުކާރުން މިކަން ކުރަންނޫޅޭހެން ހީވަނީ. ފުލުހުންނާއި ސިފައިން ހަމަ ތިބެން ޖެހޭނީ. މިސަރުކާރުން ފުލެޓް ނުދޭނެ. 🙁\nއޭޕްރީލް 22, 2021 23:40\nތިއިންޖީނުގައި ހުރީ އެންމެ ޕިސްޓަނެއް!ގަޑިޔަކު ކަޑަނީ އޮއެވަރުގައި ޖެހި ބައިމޭލު!\nއޭޕްރީލް 22, 2021 23:51\nއޭޕްރީލް 23, 2021 05:50\nއެހެންވީމާ ޑރ ަަަަަަަަަަަަަަަަަަަަަަަަަަަަަަަަަަަަަަ\nޑޮކްޓަރުންނާ ނަރުހުންނަކީ ކޮން ކޮމިސަނެއްގެ ބައެއްތޯ ސިވިލް މުވައްޒަފުންނެއްނޫން ފްލެޓްްަށް އެދޭއިރު މަޖަކަެއްވާމީ


Wheelchair Annandhen Mamma Uraalaigen Magumatheegai ވީލެ ޗެއަރ އަންނަންދެން މަންމަ އުރާލައިގެން މަގުމަތީގައި – Huvadhoo News Wheelchair Annandhen Mamma Uraalaigen Magumatheegai Huvadhoo News\nވީލެ ޗެއަރ އަންނަންދެން މަންމަ އުރާލައިގެން މަގުމަތީގައި\nހޮސްޕިޓަލެއްގެ ބޭރުގައި މީހަކު އޭނާގެ މަންމަ އުރާލައިގެން ހުރި ފޮޓޯއަކަށް ގިނަ ބައެއްގެ ތައުރީފު އޮހެން ފަށައިފިއެވެ.\n“ވީލް ޗެއަރ އަންނަންދެން މަންމަ އުލާރަލައިގެން” މިހެން ޖެހުމަށްފަހު މީހަކު ޝެއަރ ކޮށްފައިވާ ޕޯސްޓެއްގައި ފެންނަނީ، ފިރިހެން ދަރިއަކު އޭނާގެ މަންމަ އުރާލައިގެން ޓްރީޓޮޕް ހޮސްޕިޓަލްގެ ބޭރުގައި މަޑުކޮށްގެން ހުންނަތަނެވެ. ވީލްޗެއަރ އަންނަންދެން އޭނާގެ މަންމަ އުލާރައިގެން ހުރި މަންޒަރަކީ ހިތްގައިމު މަންޒަރެކެވެ.\nއެދަރިފުޅު އޭނާގެ މަންމަ ދެކެވާ ލޯބި ފެނިގެން މިދިޔައީ ކިހާ ސާފުކޮށް ހެއްޔެވެ. ދަރިފުޅު ކުޑައިރު އެއްވެސް ވަރުބަލިކަމެއް ނެތި އެމަންމަ ވެފައިވާ ގުރުބާނީގެ އަގު ވަޒަންކޮށްދެވެނީ މަދު ބަޔަކަށެވެ. ނަމަވެސް މި ފިރިހެން ދަރިފުޅު މިވަނީ، މަންމަ އަށް އަޅާލުމުގައި ނަމޫނާ ދައްކަވާފައެވެ.\nވީލް ޗެއާރ އަންނަންދެން މަންމަ އުރާަލައިގެން ❤\n📸: Hussain Shahid pic.twitter.com/4tCf1oA9U4\n— Midhuam Saud(米渡）🇲🇻 (@midh_am) August 28, 2021\nމައިންބަފައިންނަށް ކަމޭހިތުމަކީ އިސްލާމްދީނުގައި ވަރަށް މުހިންމު މަތިވެރި ދަރަޖައެއް ދެއްވާފައިވާ ކަމެކެވެ. އެހެނީ މައިންބަފައިންނަކީ އިންސާނުން މިދުނިޔެއަށް ފޮނުއްވުމަށް ﷲ ސުބުޙާނަހޫ ވަތަޢާލާ ލައްވާފައިވާ ސަބަބެވެ. އެހެންކަމުން މަންމައާއި ބައްޕައަށް އިޙުތިރާމްކޮށް އެބައިމީހުންނަށް އަޅާލުމަކީ އަޅުގަނޑުމެންގެ ބޮލުގައި އެޅިފައިވާ ވަރަށް ބޮޑު ޒިންމާއެކެވެ. މިދީ ދީނީގޮތުންނާއި ދުނިޔަވީ ގޮތުންވެސް އަޅުގަނޑުމެން އަދާކުރަން ޒިންމާއެކެވެ.\nދޮންބެ ތީ ރީތި ނަމޫނާއެއް  ވަރަށް ލޯބިވޭ


Eid Ah Rishmee Dh.Atoll Ah - Vaguthu\nޢީދަށް ރިޝްމީ ދ.އަތޮޅަށް\n12 މަސް ކުރިން ( އޮގަސްޓް 20, 2018 )\nޒާމާނުއްސުރެއް ވެސް، ދިވެހިންނަކީ އަބަދުވެސް އީދެއް އައިސިއްޔާ ކުޅިވަޅުގެ ފޯރި ނަގާ، އެންމެން އެކުވެރިވެގެން އެއްބައިވަންތަ ކަމާއެކު އެ އީދެއްގެ އުފާ ފާހަގަ ކުރަމުންދާ ބައެކެވެ. މިފަދަ މުނިފޫހިފިލުވުމުގެ ކަންކަމުގައި އެންމެ އިސްކޮށް އުޅޭނެ އެއްބަޔަކަށް ވާނީ ހަމަ ގައިމުވެސް ފިލްމީ ތަރިންނާއި ލަވަކިޔުންތެރިން ކަން ގައިމެވެ.\nމިފަހަރުގެ މި އަޞްހާ އީދުގައި ދ.އަތޮޅުގެ ދެ ރަށެއް ފަޅުފިލުވާލުމަށް، އާންމުންގެ މެދުގައި މަޝްހޫރު ކަން ހޯދައިފައިވާ، ފިލްމީ އާއިލާއަކަށް އުފަން ކުޅަދާނަ ފިލްމީ ތަރި އާއިޝަތު ރިޝްމީ ވެސް ދަނީ ތައްޔާރުވަމުންނެވެ.\nފުރަތަމަ ޝޯ ދ. ބަނޑިދޫގައި\n"ވަގުތު" އަށް ދިން އިންޓަވިއުއެއްގައި ރިޝްމީ ބުނީ މިފަހަރުގެ އީދުގެ ފުރަތަމަ ޝޯ ދިނުމަށް ހަމަޖެހިފައި ވަނީ ދ.ބަނޑިދޫގައި ކަމަށެވެ.\nމީގެކުރިންވެސް ރިޝްމީ ވަނީ ބަނޑިދޫގައި އީދު ޝޯއެއް ހުށަހަޅައިދީފައެވެ.\nއީދުގެ ފުރަތަމަ ޝޯ ދިނުމަށް، މިއަދު ރިޝްމީ ބަނޑިދުއަށް ފުރުމަށް ހަމަޖެހިފައިވާއިރު، އެހެން އީދުތަކާއި އެއްގޮތަށް މި އަހަރުގެ މި އީދު ވެސް ފޯރިގަދަ އީދަކަށް ވާނެ ކަމަށް ބެލެވެއެވެ.\nދެވަނަ ޝޯއަށް ތ. އޮމަދޫއަށް\nއީދުގެ ފުރަތަމަ ދުވަހު ދ.ބަނޑިދޫގައި ޝޯ ދިނުމަށްފަހު، ދެވަނަ ޝޯއަށް ރިޝްމީ ދިޔުމަށް ހަމަޖެހިފައިވަނީ ތ.އޮމަދޫ އަށެވެ.\nރިޝްމީ އިތުރަށް ބުނީ އީދުގެ ތިންވަނަ ދުވަހު ޝޯ ދިނުމަށް އަދި ވަކި ރަށެއް ފައިނަލް ވެފައި ނުވާ ކަމަށެވެ. ނަމަވެސް އެހެން އަހަރުތަކާއި އެއްގޮތަށް މި އަހަރުގެ އީދަށްވެސް އެކި ރަށްރަށުން ޑިމާންޑް އޮންނަ ކަމަށް ރިޝްމީ ބުނެއެވެ.\n"ކޮންމެ ރަށަކުންވެސް އެ ރަށަކަށް އެރުމަށްފަހު، ވީ އެންމެ ފޯރިގަދަކޮށް، އަދި ވީ އެންމެ ރަނގަޅަކަށް މެހުމާންދާރީ ލިބޭ" ހުރިހާ އީދެއްގެ ތަޖުރިބާއަށް ބަލާ ރިޝްމީ ބުންޏެވެ.\nގިނަ ފިލްމީ ތަރިންނާއި ލަވަކިޔުންތެރިންގެ އީދު ޝެޑިއުލް ފުލްވެފައިވާއިރު، ބައެއް ފަރާތްތަކުން އީދުގެ ފުރަތަމަ ޝޯ ދިނުމަށް ހަމަޖެހިފައިވަނީ ރާއްޖޭން ބޭރުގައި ކަންވެސް ފާހަގަކޮށްލެވެއެވެ.\nއޮގަސްޓް 20, 2018 13:40


vnews - Furaa meehunge athun ADF ge gothugai dhaulathah 166 million rufiyaa\nފުރާ މީހުންގެއަތުން އޭޑީއެފްގެ ގޮތުގައި ދައުލަތަށް 166 މިލިއަން ރުފިޔާ\nފުރަންގޮސް ވެލާނާ އިންޓަނޭޝަނަލް އެއާޕޯޓްގައި ޓޫރިސްޓަކު މަޑުކޮށްލައިގެން -- ފޮޓޯ: އޭއެފްޕީ\nރާއްޖޭގައި ހިންގާ ހުރިހާ އިންޓަނޭޝަނަލް އެއާޕޯޓުތައް މެދުވެރިކޮށް ރާއްޖެއިން ބޭރަށް ފުރާ މީހުންގެ އަތުން ނަގާ އެއާޕޯޓް ޑިވެލޮޕްމެންޓް ފީ (އޭޑީއެފް)ގެ ގޮތުގައި ދައުލަތަށް 166 މިލިއަން ރުފިޔާ ލިބިއްޖެ އެވެ.\nމީރާއިން އާންމު ކޮށްފައިވާ ތަފާސްހިސާބުތަށް ދައްކާގޮތުން އޭޑީއެފްގެ ގޮތުގައި މިދިޔަމަހުގެ ނިޔަލަށް ދައުލަތަށް 166 މިލިއަން ރުފިޔާ ވަނީ ލިބިފަ އެވެ.\nދިވެހިރާއްޖޭގައި ހިންގާ އިންޓަނޭޝަނަލް އެއާޕޯޓަކުން ރާއްޖެއިން ބޭރަށް ފުރާ ފަސިންޖަރުންގެ އަތުން ޓެކްސް އާއި ފީ ނެގުމާބެހޭ ގާނޫނު މިދިޔަ އަހަރުގެ ފަހުކޮޅު ރައްޔިތުންގެ މަޖިލީހުން ފާސްކޮށް، ރައީސުލްޖުމްހޫރިއްޔާ ތަސްދީގުކުރެއްވުމާއެކު، ގާނޫނުގައިވާ ގޮތުން މިއަހަރުގެ މެއިމަހުގެ އެއްވަނަ ދުވަހުން ފެށިގެން، ރާއްޖޭގައި ހިންގާ އިންޓަނޭޝަނަލް އެއާޕޯޓުތަކުން ރާއްޖެއިން ބޭރަށްދާ ކޮންމެ މީހެއްގެ އަތުން އެއާޕޯޓު ޑިވެލޮޕްމެންޓް ފީ ނަގައެވެ.\nމި ފީ ނަގަން ފުރަތަމަ ހުށަހަޅާފައިވަނީ ބިދޭސީންނާއި ދިވެހިންގެ އަތުންވެސް 25 ޑޮލަރެވެ. ނަމަވެސް ފަހުން ރައްޔިތުންގެ މަޖިލީހުން ވަނީ ދިވެހިންގެ އަތުން 12 ޑޮލަރު، ބިދޭސީންގެ އަތުން 25 ޑޮލަރުގެ އެއާޕޯޓް ސާވިސް ޗާޖު ނަގަން ނިންމާފަ އެވެ.


vnews - Eenme fahun FIFA in ves New Radiant Sports club suspend kohffi\nކުރިއަށް އޮތް ތިން ޓްރާންސްފާ މުއްދަތުގެ ތެރޭގައި ވެސް ނިއުރޭޑިއަންޓް ސްޕޯޓް ކުލަބަށް ކުޅުންތެރިން ނުގެނެވޭނެ ކަމަށް އަންގައި އެކުލަބް ސަސްޕެންޑްކުރަން ދުނިޔޭގެ ފުޓްބޯޅައާ ބެހޭ މައި ޖަމިއްޔާ (ފީފާ)އިން ނިންމައިފި އެވެ.\nފީފާއިން މިގޮތަށް ނިންމީ މިދިޔަ ސީޒަންގައި ނިއުއަށް ކުޅުނު އަފްގާނިސްތާނުގެ ހާރޫން އަމީރީ އަށް ދޭން ޖެހޭ މުސާރަ، އޭނާއަށް ދިނުމަށް މިދިޔަ ފެބުރުއަރީ މަހު ފީފާ އިން ދިން މުހުތަލުގައި ވެސް ފައިސާ ދައްކާފައިނުވާތީ އެވެ.\nއަފްގާނިސްތާންގެ ގައުމީ ޓީމުގެ ކުރީގެ ކެޕްޓަން އަދި ޑިފެންޑަރު ހާރޫން އަމީރީގެ މުސާރައިގެ ގޮތުގައި އޭނާ އަށް ދޭންޖެހޭ 43380 ޑޮލަރު 45 ދުވަހުގެ ތެރޭގައި ދައްކަން މީގެކުރިން ފީފާއިން ވަނީ ނިއުއަށް އަންގާފައެވެ. އެއީ އަމީރީގެ މުސާރައިގެ ގޮތުގައި ދޭން ޖެހޭ 13،250 ޑޮލަރާއި އުސޫލުން ބޭރުން އަމީރީގެ ކޮންޓްރެކްޓް ނިއުއިން ބާތިލް ކުރުމުން ދައްކަން ޖެހޭ 30،130 ޑޮލަރެވެ. ފީފާއިން ދިން މުއްދަތުގެ ތެރޭގައި ނިއުއިން އަމީރީއަށް މިފައިސާ ނުދައްކައިފިނަމަ އަދަބު ދޭނެ ކަމަށް ކުރިންވެސް ފީފާއިން އޮތީ ނިއުއަށް އަންގާފަ އެވެ.\nނިއުރޭޑިއަންޓަށް ފިޔަވަޅު އެޅުމަށްފަހު ފީފާއިން ބުނެފައިވަނީ އެ ޖަމިއްޔާއިން ދިން މުއްދަތުގެ ތެރޭގައި ނިއު އިން އަމީރީއަށް ފައިސާ ދީފައި ނުވާތީ ކުރިއަށް އޮތް ތިން ތިން ޓްރާންސްފާ މުއްދަތުގައިވެސް ނިއު އަށް އެއްވެސް ކުޅުންތެރިއަކު ރަޖިސްޓްރީ ނުކުރެވޭނެ ކަމަށެވެ. އެއީ ދިވެހި އަދި ބިދޭސީ ކުޅުންތެރިން ހިމެނޭ ގޮތަށް ކަަމަށްވެސް ފީފާއިން ނިއުއަށް ފޮނުވި ސިޓީގައި ބުނެފައިވެއެވެ.\nފީފާގެ ސިޓީގައި އިތުރަށް ބުނެފައިވަނީ ކުރިއަށް އޮތް ޓްރާންސްފާ މުއްދަތު ފެށުމުގެ ކުރިން އެ ފައިސާ ދައްކައިފި ނަމަ ފީފާއިން އަޅާފައިވާ ފިޔަވަޅުން ނިއުއަށް ސަލާމަތްވެވޭނެ ކަމަށެވެ. ވަރުގަދަ ޑިފެންޑަރު ހާރޫން އަމީރީ ނިއުއާ ދެކޮޅަށް ފީފާގައި މައްސަލަ ޖެއްސީ މިދިޔަ އަހަރުގެ ޖޫން މަހުގެ ތެރޭގައި ޓީމް ދޫކޮށް ފުރައިގެން ދިއުމަށްފަހު އެވެ. އަމީރީގެ އިތުރުން ނިއުއަށް މިދިޔަ ދެ އަހަރު ކުޅުނު ގިނަ ކުޅުންތެރިންތަކެއްގެ މައްސަލަ ވެސް ފީފާއިން ދަނީ ބަލަމުން ނެވެ. އަމީރީގެ މައްސަލައިގައި ފީފާ އިން ނިއު ސަސްޕެންޑް ކުރިއިރު، އެފްއޭއެމުން ވެސް ވަނީ ނިއު ސަސްޕެންޑް ކޮށްފަ އެވެ.\nއެފްއޭއެމުން ވެސް ނިއު ސަސްޕެންޑް ކުރީ ނިއުގެ ސީނިއާ ޓީމުގެ 10 ކުޅުންތެރިއަކަށް މުސާރައިގެ ގޮތުގައި ދޭން ޖެހޭ 3.8 މިލިއަން ރުފިޔާ ނުދީ އޮތުމުން ކަމަށް ބުނެއެވެ.\nއެފްއޭއެމުން ވަނީ ނިއު އިން ކުޅުންތެރިންނަށް ދޭން ޖެހޭ ފައިސާ ދިނުމާ އެކު އެ ޓީމަށް ދީފައިވާ ސަސްޕެންޝަން ނަގާނެ ކަމަށް ބުނެފަ އެވެ.


Djokovic enme fahun Covid-19 positive vehjje\nޖޮކޮވިޗްވެސް އެންމެ ފަހުން ޕޮޒިޓިވް ވެއްޖެ\nފިޒިކަލް ޑިސެްޓެންސް އަދި ޕްރަޓަކޯލް ގެއްލޭ ގޮތަށް ޓެނިސް މުބާރާތެއް ބޭއްވި ދުނިޔޭގެ އެއް ވަނަ ޓެނިސް ކުޅުންތެރިޔާ ނޮވާކް ޖޮކިވިޗްވެސް އެންމެ ފަހުން ކޮވިޑް-19 އަށް ޕޮޒިޓިވް ވެއްޖެ އެވެ.\nކްރޮއޭޝިއާގެ ޒަޑާރުގައި ކުރިއަށް ދިޔަ އަޑްރިއާ ޓްއާ މުބާރާތް ސެމީ ފައިނަލު މެޗުތަކަށް ފަހު ކެންސަލް ކުރީ އެ މުބާރާތުގެ ކުޅުނު ދެ ކުޅުންތެރިން ކަމަށްވާ ދުނިޔޭގެ ރޭންކިންގެ 19 ވަނަ ބަލްގޭރިއާގެ ގްރިގޯ ޑިމިޓްރޯވް އާއި ދުނީޔެގެ 33 ވަނަ ކްރޮއޭޝިއާގެ ބޯނާ ކޮރިކް ކޮވިޑް-19 އަށް ޕޮޒިޓިވް ވުމުންނެވެ. އަދި ޖޮކޮވިޗްގެ ފިޓްނަސް ކޯޗް މާކޯ ޕަނީޗީ ވެސް ޕޮޒިޓިވް ވި އެވެ.\nމުބާރާތް ކެންސަލް ކުރުމަށް ފަހު، ހޯމަ ދުވަހު ޖޮކޮވިޗްވެސް ވަނީ ވައިރަހަށް ޓެސްޓް ކޮށްފަ އެވެ. އޭނާގެ ރިޕޯޓް ލިބުނީ އިއްޔަ އެވެ. އެ މުބާރާތުގެ މެޗުތައް ބަލަން ވަން ސަޕޯޓަރުން ވެސް ތިބީ މާސްކު ނަޅަ އެވެ. ފުރަތަމަ މެޗު ބަލަން އެކަނިވެސް 4000 މީހުން ވަނެވެ.\nބަލަކަން ސަރަހައްދުގެ އިޖުތިމާއީ ހަރަކާތްތަކަށް އެހީވާން، ކުޅުނު ޗެރިޓީ މުބާރާތް ކުރިއަށް ގެންދިއުމުގެ ހުއްދަ ކޮރޮއޭޝިއާގެ ސަރުކާރުން ދިނީ، ޕްރަޓަކޯލް ދަމަހައްޓަން ޝަރުތު ކޮށްފަ އެވެ. އެހެންނަމަވެސް އެ ޕްރަޓޮކޯލް ވަނީ މުގުރާލަފަ އެވެ. ކުޅުންތެރިން ގާތްގާތުގައި ތިބެގެން ފޮޓޯ ނެގުމާއި ސަޕޯތަރުން ކުޅުންތެރިންނާއެކު އުފާފާލު ކުރުންތައްވެސް ކައިރިކައިރީގައި ތިބެގެން ކުރިއަށް ގެންގޮސްފައި ވެއެވެ.\nގުރޭންޑް ސްލޭމްގެ ޗެމްޕިއަންކަން 17 ފަހަރު ހޯދި ސާބިއާގެ ޖޮކޮވިޗް ބުނީ، ވައިރަހައް ޕޮޒިޓިވް އެންމެންނާ މެދު އޭނާ ހިތާމަ ކުރާ ކަމަށެވެ. އަދި ހުރިހާ އެންމެންގެ ކިބައިން މާފަށް އެދޭ ކަމަށް އޭނާ ބުންޏެވެ. ދުނިޔޭގެ ޓެނިހުގެ ހުރިހާ މުބާރާތެއް ފަސް ކޮށްފައި ވަނިކޮށް އޭޓީޕީ ޕްލޭއާސް ކައުންސިލްގެ ރައީސް ޖޮކޮވިޗް ޗެރިޓީ މުބާރާތެއް އިންތިޒާމު ކުރުމުން އޭނާ އަށް ވަނީ ވަރަށް ބޮޑަށް ފާޑު ކިޔުން އަމާޒު ވެފަ އެވެ.


Muhinmuvee Munnaareh Noon, Muhinmuvee Siyaasee Agenda - Vaguthu\nމުހިއްމުވީ މުންނާރެއް ނޫން، މުހިއްމުވީ ސިޔާސީ އެޖެންޑާ!\n5 މަސް ކުރިން ( ނޮވެމްބަރު 29, 2021 )\nހުކުރު މިސްކިތުގެ މުންނާރު ސްޓެލްކޯ އިން ސާފު ކޮއްފައި؛-ވަގުތު އިމޭޖަސް- މުހައްމަދު އަފްޒަލް\nހުކުރު މިސްކިތުގެ މުންނާރު މާލޭ ސިޓީ ކައުންސިލްގެ ލޯގޯ އިން ގެއްލި، އާލޯގޯއެއް ކައުންސިލުން ތައާރަފް ކުރުމުން ސަރުކާރަށް ތާއިދު ކުރާ ފަރާތްތަކުން ތާރީހާއި އާދަކާދަ މަތިން ހަނދާންވެ ލޮލުފިޔަ ނުޖެހިގެން އުޅޭ މަންޒަރު އެބަފެނެއެވެ. ރަނގަޅު ވާހަކައެކެވެ. މާލޭގެ ހުކުރު މިސްކިތާއި އެމިސްކިތުގެ މުންނާރަކީ މާލޭގައި ހުރި އެންމެ ތާރީހީ އެއްބިނާއެވެ. އެބިނާގެ ހަނދާންތައް އަބަދުގެ އަބަދަށް ރައްކާކޮށް، އެބިނާގެ ރަމްޒުތައް ތަންތަނުގައި ހަދައިގެން ތިބުން އެއީ ކުރަން އެންމެ ރަނގަޅު ކަމެކެވެ.\nނަމަވެސް މައްސަލައަކީ މާލޭ ސިޓީ ކައުންސިލްގެ ލޯގޯ އަށް ބަދަލެއް ގެނައުންތޯ ނުވަތަ މާލޭ ސިޓީ ކައުންސިލުން އެކަން ކުރުމުން މުޅި މަސައްކަތް ގޯސްވީތޯ ސުވާލު ކޮށްލަން ޖެހެއެވެ.\nއެމްޑީޕީ އަކީ ތާރީހާއި އާދަކާދަ ހިމާޔަތް ކުރުމަށް ނުހަނު ގިނަ މަސައްކަތް ކުރާ ޕާޓީއެއް ކަމަށް އެޕާޓީން ބުނެއެވެ. ތާރީހާއި ސަގާފަތް ހިމާޔަތް ކުރަން މިސަރުކާރުގައި މިނިސްޓްރީއެއް ވެސް ހަދާފައި އެބަހުއްޓެވެ. ކުރީގެ ރައީސް ޔާމީންގެ ވެރިކަމުގައި ކަޅުވަކަރު މިސްކިތް ހުރިތަން ބަދަލު ކުރަން ނިންމުމުން މިހާރު ސަރުކާރުގައި މިތިއްބެވި ބޭފުޅުން އުޅުއްވި ގޮތް ޔަގީނުން ވެސް ހަނދާނުން ފިލައިގެން ނުދާނެއެވެ.\nމުންނާރު ލޯގޯ ބަދަލު ކުރި ވާހަކަ ދެއްކުމުގެ ކުރިން ދައްކަން ހުރި އެހެން ވާހަކަ ދައްކަވަން ހިންގަވާށެވެ.\n2014 ވަނަ އަހަރު އޭރުގެ ސަރުކާރަށް ވެސް އެނގުމެއް ނެތި މާފަންނުގައި ހުންނަ 268 އަހަރަށް ވުރެ ގިނަ ދުވަސް ވެފައިވާ ފަނޑިޔާރު މިސްކިތް މާލޭ ސިޓީ ކައުންސިލުން ތަޅާލިކަން އެއޮތީ ލިޔެކިޔުންތަކުން ފެންނާށެވެ. އެމްޑީޕީގެ ސްޕަމެޖޯރިޓީ އޮތް ކައުންސިލުން އެކަން ކުރިއިރު އެމަންޒަރު ފެނުނު މީހުން އަދިވެސް ދުނިޔޭގައި ގަދަވެ ސަލާމަތުން މިތިބީއެވެ. މާލޭގައި ހުރި އެންމެ ތާރީހީ އެއްމިސްކިތް ތަޅާލައި، އެވާހަކަ ވެސް ދެއްކުމެއް ނެތި، ތާރީހީ މިސްކިތުގެ ދިފާއުގައި މީހުން ދެއްކި ވާހަކައަށް ކަހާ ކަންފަތް ހިރުވާވެސް ނުލާ އޮތީ މިހާރު ވެރިކަމުގައި މިތިއްބެވި ބޭފުޅުންނެވެ.\nލޯގޯ ބަދަލު ކުރުމުން އެންމެ ބޮޑަށް ކަންބޮޑުވެ ވަޑައިގެންނެވި އެއްބޭފުޅަކީ މިނިސްޓަރު ޔުމްނާ މައުމޫނެވެ. އެހެންވީމާ އެކަމަނާ ކަންކޮށްފައި އޮތް ގޮތް ވެސް ބަލާލުން އެއީ ނެތް ކަމެއް ނޫނެވެ. ނަމަވެސް އެކަމަނާ ދިވެހި ބަހާއި ތާރީހަށް ހިދުމަތް ކުރާ ގައުމީ މަރުކަޒުގައި ހުންނަވައިގެން ރަށްރަށުގެ ތާރީހީ އެތައް ހަޒާނާއެއް މާލެ ގެނެސް، ކަން ކުރެއްވި ގޮތުގެ ވާހަކަ ދެން މިއަދު ދެއްކުމުގެ ބޭނުމެއް ނެތެވެ.\nއެމްއާރްއެމް އަށް ސޮއި ކުރުމުން މިހާރު ހެރިޓޭޖް މިނިސްޓްރީން ވަޒީފާ ކަށަވަރު ވެފައި ވަނީ ކިތައް މީހުންނަށްކަން އެނގޭނީ ދެން އަންނަ ސަރުކާރަކުން ކޮމިޝަނެއް ހަދައިގެން އެކަން ބެލުމުންނެވެ. ޔަގީނުން ވެސް އަދަދު މަދެއް ނުވާނެއެވެ.\nހެރިޓޭޖް މިނިސްޓްރީއަށް ފަސް ނައިބުންނާއި، ސްޓޭޓް މިނިސްޓަރަކާއި، އަދަދު ނޭނގޭ ވަރަށް އެގްޒެކެޓިވުން އައްޔަން ކުރައްވައިގެން ތިން އަހަރު ދުވަސްވީއިރު ކުރެވުނު މަސައްކަތް އަތުގެ އިނގިލިން ގުނާލެވޭ ވަރުވުމުން ހެރިޓޭޖް މިނިސްޓްރީއެއް ބަހައްޓަން ޖެހޭތޯ ރައްޔިތުން ސުވާލު ކުރާނެއެވެ.\nރައީސް ސޯލިހް ވެރިކަމަށް ވަޑައިގެންނެވިއިރު އެންމެ ބޮޑު އެއްވައުދަކަށް އޮތީ ކަޅުވަކަރު މިސްކިތް މާލޭގައި ރޭވުމެވެ. އަހަރު ދުވަހުގެ މަސައްކަތުން އެކަން ފުރިހަމަ ކުރައްވައިފިއެވެ. މިލިއަނުން ހަރަދުކޮށްގެން ކުރި އެމަސައްކަތުން ހާސިލްވި ކަންކަމުގެ ވާހަކަ ދެއްކުން އިހަށް ބާއްވާށެވެ.\nމިނިސްޓަރު ޔުމްނާ އެންމެ ފަހުރުވެރިކަމާއިއެކު މިވެރިކަމުގައި ފާހަގަ ކުރެއްވެވި އެއްކަމަކީ ރަސްރަނި ބަގީޗާގެ ނަން އަނެއްކާވެސް ސަލްޓަން ޕާކްގެ ނަމަށް ބަދަލު ކުރުމެވެ. ރާއްޖޭގެ އާދަކާދަ އާއި ސަގާފަތް ފެށިފައި އޮތީ 50 އަހަރު ކުރިންނެއް ނޫނެވެ. އެހެންކަމުން ބައި ގަރުނު ވަންދެން އެތަނަށް ސަލްޓަން ޕާކް ކިޔާފައިވާ ކަމަށް ބުނެ ނަން ބަދަލު ކުރުން އެއީ އާދަކާދަ އާއި ސަގާފަތައް ކުރެވޭ އިހްތިރާމެއް ނޫނެވެ. އޭގެ ބަދަލުގައި ދިވެހި ރީތި ނަމެއް ކިޔާފައި އޮތް ޕާކްގެ ނަން އެއީ ވަކި ސަރުކާރަކުން ކުރި ކަމަކަށް ވުމުން ބަދަލު ގެނައުން އެއީ ސަރުކާރުގެ ނުފުދުންތެރިކަމާއި، ނާގާބިލްކަމާއި، އާދަކާދަ އާއި ސަގާފަތައް ލޯބި ނެތް ކަމުގެ ދަލީލެކެވެ.\nކޮނުކޮނުހެން ގިނަވާނީ ފަހެވެ. އެހެންކަމުން ދެން މިއަދަށް މިވަރުން ފުއްދާލާނަމެވެ.\nނަމަވެސް ނިންމާލުމުގެ ކުރިން އަނެއްކާވެސް މުންނާރުގެ ލޯގޯގެ ވާހަކަ ހަނދާނަށް ގެންނަވާށެވެ. މިއަދު މާލޭ ސިޓީ ކައުންސިލްގެ ލޯގޯ އިން މުންނާރު ގެއްލިގެން ބަޔަކު ކަންބޮޑުވެގެން އެއުޅެނީ ތާރީހާއި ސަގާފަތާއި އާދަކާދަ ގެއްލޭތީއެއް ނޫނެވެ. އެކަން ވަރަށް ސާފެވެ.\nހުކުރު މިސްކިތް ބަންދުކޮށްގެން ކުރި މަސައްކަތެއް ފެންނަން ނެތް - ޝުޖާ\nނޮވެމްބަރު 29, 2021 10:21\nބޮޑު މިނިސްޓްރީ އެއް ހަދައިގެން ހަރާމުން ހަރާން ވާކަމެއް ލޫކަސް އާއި ނާޖިހު އަލާުއު މެން ކީއްތަ ތިޔަ ކުރަނީ ކުރިން މިމީހުން ކީ ފާޑު މިއޮތީ އަނގަޔަށް ވަދެފައި ކުރެވުނު ކަމެއް ނެތް އެންމެ ފޮތެއް ވެސް އަލަކަށް ނުނެރެވުނު ސަޅި ބައިސާ ކަނޑަށް ތާކިހާ އަޅައިގެން ޓީވީ އަށް އަރާ ތާރީޚް ވެސް އޮޅުވަނީ .... ބޭކާރު ޚަރަދު ކުރާ މިނިސްޓްރީ އެއް\nނޮވެމްބަރު 29, 2021 10:23\nޔުމްނާ އަކީ އޭނާ އާއި މީހަކު ބައްދަލު ކުރިއަސް އެންމެ ކުޑަވެގެން ނޯޓެއް ވެސް ކޮށްލާ މީހެއް ނޫން އޭނާ އަށް ނޯޓް ކުރަން ނޭނގޭނަމަ މީހަކު ލައްވާ ވެސް ނޯޓް ކުރެވިދާނެދޯ ބޭފުޅޫކަން ބޮޑު ވެގެން ގޮސް ފަތަރާސީ ވެފައި\nނޮވެމްބަރު 29, 2021 11:42\nތިޔަ މިނިސްޓްރީ ތިޔައީ ބޭނުން ތަނެއްނޫން ހުކުރު މިސްކިތާ މުއްނާރާ މެދުޒިޔާރަތް ބަލަހައްޓަނީ ސްޓެލްކޯ އިން ޔުމްނާ ހަމަ މުސާރަ ފަރިއްކުވުން ކުރާކަމަކީ\nނޮވެމްބަރު 29, 2021 12:49\nސިޓީކައުންސިލްގެ ލޯގޯބަދަލުކުރުމަކީ ވަރައްރަގަޅުކަމެއް ކުރީގެލޯގޯއިންދޭހަވަނީ ދީނައްފުރައްސާރަކުރާމަންޒަރު ސަބަބަކީ ހުކުރުމިސްކިތުމުންނާރު ކުނިއަޅާޑަސްޕިނަކައް ވުރެ ދަށުދަރަޖައަކަައް ލޯގޯއިންދޭހަވުން\nނޮވެމްބަރު 29, 2021 13:00\nހާދަ ފާޑެއްގެ ސުރުހީ އެއް....\nނޮވެމްބަރު 29, 2021 13:59\nހުކުރު ދުވަހު ތިޔަ މިނިސްޓްރީ ދޮށުގައި ހާބުރި ރަޝީދު ލައްވާ ބެރެކި ލަވަ ކިއުއްވާ އަތް ޖަހަން ތިއްބާ ދުށިން އެތާނގެ ވެރިން މީ މިމީހުން ގަންނަ ސަކަރާތަކީ ކުދިންނާއި މައިންގެ ތެރޭގައި ކިޔަން އަޑުއަހަން ވެސް ލަދު ގަނޭ ހެހެ މީތޯ ލޫކަސް . އަލާއު . ނާޖިހު ސަރުކާޜުގެ ފައިސާ ތަޅާ ބުރުއްސުމަކީ މީތޯ ތިބޭފުޅުން އެބުނާ ތާރީޚް އަދި ސަގާފަތް ދިރުވުމަކީ ތިޔަ ބޭފުޅުންގެ މަސައްކަތް ހަމަ ޒީރޯ . އަންނި ވެސް ފާޑެެއްގެ ދެރަދުންނޭ ކިޔާފައި ރިފަރެންސެއް ނުދީ އޭނާ ހިތު ހުރި ވާހަކަ އެއް ލިޔެ ނެރެފި ކަލޭ މެން ކާހާތަން ހިރުވާ ވެސް ނުލާ ރޯ ބުހުތާން ދޮގު އޭގާ ހުރީ ހީވަނީ 1800 ގެ އަހަރުގައި އުފަންވި މީހަކަު ފެނިގެން ލިޔެފައި އޮތް ފޮތެއް ހެން\nނޮވެމްބަރު 29, 2021 14:22\nނޫހުގެ އެޑިޓަރު ހިންހަމަ ނުޖެހޭ ގޮތަށް ލިޔުންތެރިކަމަށް ބިނާކުރުވަނިިވި ފާޑެއް ކިޔައިގެން އެ ކޮމެންޓް ނުޖެހުން އެއީ ދެރަކމެއް..\nނޮވެމްބަރު 29, 2021 15:19\nދިހަ އަހަރުގެ ހިދުމަތްކުރި އަޝްރަފު ބޭރުކޮށްފަ ދިވެހިބަހުގެ އެކެޑެމީއަށްވެސް ލީ އެންދެރިމާގޭގަ ބޮޑުވި ކުއްޖަކާ ތޯރިގުގެ ތިމާގެ ކުއްޖަކާ. ކޮންސަންޓަންޓަކީ އަޖޫޒުވެފަ ހުރި ބޮޑުބޭބެ.\nނޮވެމްބަރު 29, 2021 15:21\nނޮވެމްބަރު 29, 2021 17:43\nމި ސަރުކާރަކީ ކިހާ ދީނަށް ލޯބި ކުރާ ބައެއް؟ ތި މިނިސްޓްރީ އުވާލަންވީ..\nޑިސެމްބަރު 2, 2021 15:03\nމޑޕ އޭ މިކިޔާ މީހާ އަކަށް މުންނާރު ވާހަކަ ނުދެއްކޭނެ\nއެވެ އޭނާއަށް އެއީ އައްޗި ވާހަކައެކެވެ މުއްނާރުވެސް\nހުކުރު މިސްކިތްވެސް ޕޕމ އިން ބަލަހައް ޓާނެއެވެ.\nރައީސް ނަޝީދު ހެއްދެވީ އިތުރުފުޅެއް،ވާދަ ނުކުރައްވަން އަދި ނުނިންމަވަން - ރައީސް


އަލްހާންގެ ކާރަށާއި، އިލްޔާސް ލަބީބުގެ މަސްލަހަތު އޮންނަ މެގަޗިޕް ފިހާރައަށް ގެއްލުންދީފި – Maldivian Democratic Party\nއަލްހާންގެ ކާރަށާއި، އިލްޔާސް ލަބީބުގެ މަސްލަހަތު އޮންނަ މެގަޗިޕް ފިހާރައަށް ގެއްލުންދީފި\nމާލޭގައި ހަމަނުޖެހުން ހިންގައި ފުލުހުންނާއި ސިޔާސީ ފަރާތްތަކަށް ހަމަލަދެމުން ގެންދާ އިދިކޮޅު ސިޔާސީ ފަރާތްތަކުން ރޭ ހިންގި ހަމަނުޖެހުންތަކުގައި އެމްޑީޕީގެ ނައިބު ރައީސް އަލްހާން ފަހުމީގެ ކާރަށް ހަމަލަދީ، އެމްޑީޕީގެ ޕާލަމެންޓްރީ ގްރޫޕްގެ ވިޕް އިލްޔާސް ލަބީބުގެ މަސްލަހަތު އޮންނަ މެގަޗިޕަށް ރޭ ހަމަލަދީފިއެވެ.\nއަލްހާން ފަހުމީގެ އަގުބޮޑު ބީއެމްޑަބްލިޔޫ ކާރު ރައްޔިތުންގެ މަޖިލީހުގެ ހުޅަނގު ފަރާތު ޕާކިން ޒޯނުގައި އޮއްވައި އެ ކާރަށް ހަމަލާދީފައިވަނީ ރޭ ދަންވަރުއެވެ. އެ ހަމަލާ ގައި ކާރު ވަނީ ވަރަށް ބޮޑަށް ހަލާކުކޮށްލާފައެވެ. މެގަޗިޕް ފިހާރައިގެ ބިއްލޫރި ގަނޑު ތަޅާލީ ރޭ މުޒާހަރާކުރަމުން ދިޔަ ވަގުތުގައެވެ.\nރައްޔިތުންގެ މަޖިލީހުގެ ފޭދޫ ދާއިރާގެ މެންބަރުކަން ވެސް ކުރައްވާ އަލްހާން ފަހުމީގެ ކާރަށް ހަމަލަދީ، އެ މަޖިލީހުގެ ހުޅުމީދޫ ދާއިރާގެ މެންބަރު އިލްޔާސް ލަބީބްގެ ހިއްސާ އޮންނަ މެގަޗިޕް ފިހާރައިގެ ބިއްލޫރި ރޭ ތަޅާލިއިރު، މިދިޔަ ބުދަ ދުވަހުގެރޭ އެމްޑީޕީ އޮފީހުގެ ބިއްލޫރި ވެސް ވަނީ ތަޅާލާލާފައެވެ. އަދި ޔޫތު މިނިސްޓަރ އަލްއުސްތާޛް ޙަސަން ލަތީފާއި، އަލްހާން ފަހުމީގެ ކޮއްކޮ އަޒްބާން ފަހުމީގެ ގެއަށް ވެސް އިދިކޮޅު ފަރާތްތަކުން ވަނީ ހަމަލަދީފައެވެ.\nމާލޭގައި މިހާރު މަދު އަދަދެއްގެ ބަޔަކު ނިކުމެ ހިންގަމުން ގެންދާ މުޒާހަރާތަކުގައި އިދިކޮޅު ފަރާތްތަކުން ގޭންގްތައް ބައިވެރިކޮށް އާންމުންނާއި ދައުލަތުގެ މުދަލަށް ގެއްލުން ދެމުން ގެންދާ ކަމަށް އެމްޑީޕީގެ މެންބަރުން އަބަދުވެސް ތުހުމަތު ކުރަމުން ގެންދެއެވެ.\nއެމްޑީޕީގެ އިސް ފަރާތްތަކަށް އަމާޒްކޮށް ދެމުން ގެންދާ ހަމަލަތައް އެ ޕާޓީން އެންމެ ހަރުކަށި އިބާރާތުން ކުށްވެރިކުރެއެވެ.


Tax negumaa behey idhaaree gaanoonah islaahu genaumaa behey bill...\nޓެކްސްގެ އިދާރީ ގާނޫނަށް އިސްލާހު ގެނައުމާ ބެހޭ ބިލު ދިރާސާ ކުރަން ކޮމިޓީއަށް\nޓެކުހާގުޅޭ މަޢުލޫމާތުގެ ސިއްރު ހިފެހެއްޓުމާ ގުޅޭ އުސޫލުތައް ވެސް ތަފްސީލީގޮތެއްގައި މި ބިލުގައި ވަނީ ބަޔާންކޮށްފަ\nޝަރީޢަތް މެދުވެރިކޮށް ފައިސާ ހޯދުމުގެ އިޚްތިޔާރު ބަންޑާރަނައިބަށް ލިބޭ ގޮތް ހެދުންވެސް ހިމެނޭ\nކ. މާލެ | 26 އޮކްޓޯބަރ 2020 | ހޯމަ 17:18 | 2,582\nމޯލްޑިވްސް އިންެލެންޑް ރިވެނިއު އޮތޯރިޓީ ހުންނަ އިމާރާތް - މުހައްމަދު ޝަރުހާން\nޓެކްސް ނެގުމާބެހޭ އިދާރީ ޤާނޫނަށް އިސްލާހު ގެނައުމާއި ބެހޭ ބިލު ދިރާސާ ކުރުމަށް މަޖިލީހުގެ އިގްތިސާދީ ކޮމިޓީއަށް ފޮނުވައިފިއެވެ.\nމި ބިލު ބަލައިގަނެ، ކޮމިޓީއަށް ފޮނުވުމަށް ފާސްކުރެވުނީ 55 މެމްބަރުންގެ ވޯޓާއި އެކުއެވެ.\nސަރުކާރުގެ ފަރާތުން މި ބިލު ރައްޔިތުންގެ މަޖިލިހަށް ހުށައަޅާފައިވަނީ، ޤާނޫނެއްގެ ދަށުން ނުވަތަ ގަވާއިދެއްގެ ދަށުން ނުވަތަ އެއްބަސްވުމެއްގެ ދަށުން، އަމިއްލަ ފަރުދަކު ނުވަތަ ޤާނޫނީ ޝަޚްސަކުން، ސަރުކާރަށް ނުވަތަ ދައުލަތަށް ދެއްކުމަށް ލާޒިމުކުރާ ޓެކްސް ފިޔަވައި އެހެނިހެން ފައިސާ ދައުލަތުގެ ނަމުގައި ބަލައިގަތުމުގެ ބާރު މޯލްޑިވްސް އިންލެންޑް ރިވެނިއު އޮތޯރިޓީ (މީރާ) އަށް ލިބޭ ގޮތް ހެދުމަށްޓަކަައެވެ.\nމި ގާނޫނަށް ހުށައަޅާފައިވާ އިސްލާހުތަކުގެ ތެރޭގައި ފައިސާ ދައްކަންޖެހޭ މުއްދަތުގައި އެ ފައިސާ ދައްކާފައިނުވާ ނަމަ، ޝަރީޢަތް މެދުވެރިކޮށް އެ ފައިސާ ހޯދުމުގެ އިޚްތިޔާރު ބަންޑާރަ ނައިބަށް ލިބޭ ގޮތް ހެދުން ހިމެނެއެވެ. އަދި ދައްކާފައިނުވާ ފައިސާ ޝަރީޢަތް މެދުވެރިކޮށް ހޯދުމަށް ހުށަހެޅުމުގެ ކުރިން، އެ ފައިސާ ހޯދުމަށްޓަކައި މީރާއަށް ފައިސާ ދައްކާފައިނުވާ ފަރާތްތަކާ މެދުގައި އެޅިދާނެ އިތުރު ފިޔަވަޅުތައް ވެސް މި ބިލުގައި ބަޔާން ކޮށްފައި ވެއެވެ.\nއޭގެ އިތުރުން ދިވެހިރާއްޖެއިން ބައިވެރިވެފައިވާ ޓެކުހާ ގުޅޭ މުޢާހަދާތަކާއި، ޓެކުހާ ގުޅޭ އެ ނޫން ވެސް އެއްބަސްވުންތަކުގެ ދަށުން ބޭރު ޤައުމެއްގެ ނުވަތަ ސަރަޙައްދެއްގެ ޓެކުހާގުޅޭ އިދާރާއާއެކުގައި ޓެކުހާގުޅޭ މަޢުލޫމާތު ބަދަލުކުރުމާއި، ބަދަލުކުރެވޭ މަޢުލޫމާތުގެ ސިއްރު ހިފެހެއްޓުމާ ގުޅޭ އުސޫލުތައް ވެސް ތަފްސީލީ ގޮތެއްގައި މި ބިލުގައި ވަނީ ބަޔާން ކޮށްފައެވެ.


State minister akah Abdullah Rashers adhi deputy minister akah Khalis Shareef ayyan kurahvaifi\nއެޑިއުކޭޝަން މިނިސްޓްރީގެ ސްޓޭޓަކަށް ރަޝީދު ހައުސިންގެ ނާއިބަކަށް ޚާލިސް\n4 ޑިސެމްބަރ 2018, 20:45 |\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު މިއަދު އިތުރު ތިން ސްޓޭޓް މިނިސްޓަރުންނާއި ހަތަރު ނާއިބު މިނިސްޓަރުން އައްޔަން ކުރައްވައިފިއެވެ. މިއަދު އައްޔަން ކުރައްވާފައިވާ ސްޓޭޓް މިނިސްޓަރުންނާއި ނާއިބު މިނިސްޓަރުންގެ ތެރޭގައި، ހައުސިން އެންޑް އާބަން ޑިވެލޮޕްމަންޓު މިނިސްޓަރުގެ ނައިބަކަށް ފުވައްމުލަކު ދިގުވާނޑު، ސަވާ ޚާލިސް ޝަރީފާއި، އެޑިއުކޭޝަން މިނިސްޓްރީގެ ސްޓޭޓް މިނިސްޓަރުކަމަށް ފުވައްމުލަކު މާދަޑު، ވެށި އަބްދުﷲ ރަޝީދު ހަސަން، ހިމެނެއެވެ.\nއަބްދުﷲ ރަޝީދު އިތުރުން އައްޔަންކޮށްފައިވާ ސްޓޭޓް މިނިސްޓަރުންނަކީ:\nހަޔާ އެޑިއުކޭޝަން މިނިސްޓްރީގެ ސްޓޭޓް މިނިސްޓަރު މުހައްމަދު ހާޝިމް (ހއ. ދިއްދޫ، ނައިލޯނުގެ) އާއި\nއެންވަޔަރަމަންޓް މިނިސްޓްރީގެ ސްޓޭޓް މިނިސްޓަރު އަބްދުﷲ ނަސީރު (ސ.ހިތަދޫ، ރަށްދެބައިގެ) އެވެ.\nމިދިޔަ މަހުގެ 17 ވަނަ ދުވަހު ވެރިކަމާ ރައީސް އިބްރާހިމް މުހައްމަދު ސޯލިހް ހަވާލުވެވަޑައިގެންނެވި ފަހުން ފުރަތަމަ ފަހަރަށް އައްޔަންކުރެއްވި ހަތަރު ނައިބުން މިނިސްޓަރުންގެ ތެރޭގައި ޚާލިސް ޝަރީފުގެ އިތުރުން ހިމެނެނީ\nހައުސިން އެންޑް އާބަން ޑިވެލޮޕްމަންޓު މިނިސްޓަރުގެ ނައިބަކަށް ޒުހުރުﷲ ސިޔާދު (ގ. ބަހާރީގެ)އާއި\nހައުސިން އެންޑް އާބަން ޑިވެލޮޕްމަންޓު މިނިސްޓަރުގެ ނައިބަކަށް މުހައްމަދު އާޒިމް (ގ. މަތިހުރާ)އާއި\nޔޫތު، ސްޕޯޓްސް އެންޑް ކޮމިއުނިޓީ އެމްޕަވާމަންޓު މިނިސްޓަރުގެ ނައިބަކަށް މުހައްމަދު އަޒްމީލް (މ. ޔުނިކޯން) އެވެ.\nމިތިން ސްޓޭޓް މިނިސްޓަރުންނާއި ހަތަރު ނާއިބު މިނިސްޓަރުންނާއިއެކު މިހާތަނަށް އައްޔަން ކުރެއްވި އަދަދު ވަނީ 24 އަށް އަރައިފަ އެވެ. އޭގެ އިތުރުން ރައީސް އޮފީހަށް ވެސް ސްޓޭޓް މިނިސްޓަރުން އަދި ސްޓޭޓް މިނިސްޓަރުގެ ފެންވަރުގައި ނުވަ ބޭފުޅަކު މިހާތަނަށް ވަނީ އައްޔަން ކުރައްވައިފަ އެވެ.\nމި ސަރުކާރަށް ސްޓޭޓް މިނިސްޓަރުންނާއި ނާއިބު މިނިސްޓަރުންނާއިއެކު ޖުމުލަ 89 މަގާމު އުފައްދަން ވަނީ ނިންމައިފަ އެވެ.